
PRVO POGLAVLJE. 

Veliko iznenadi enje. 


Cedrik se mogao svog oca sjetiti tek kroz maglu. Umro 
mu je još za prvog djetinjstva. Tek toliko mu je ostalo u 
pameti, da je bio visoka stasa, plavih očiju i dugih br¬ 
kova. Kako je samo Cedrik uživao, kad ga je otac nosao 
na ramenima kroz sobe! Sad — sad najradije i nije go¬ 
vorio pred majkom o njem. Dok je otac bolovao, dali su 
Cedrika van kuće u susjedstvo, a kad se vratio, bilo je 
već sve prošlo. Majčica je također bila obolila od teške 
nesreće, te je jedva mogla da prvi put poslije toliko vre¬ 
mena sjedne uz prozor. Bila je blijeda, mršava i propala; 
s lica joj je nestalo svakog veselja, a bila je u crnini. 

»Milovanje moje !« reče joj Cedrik — njegov je otac 
naime uvijek tako nazivao majčicu, a dječak je to od 
njega naučio — milovanje, je li tatici bolje?« 

On je osjećao, kako joj ruka drhće, a onda je okrenuo 
svoju kovrčastu glavicu i zavirio joj u lice. Tu je opazio 
nešto, što mu je nagnalo suze u oči. 

»Milovanje !« progovorio je opet »je li mu dobro?« 

Ali tad se nije mogao više suzdržati, a da joj svoje ru¬ 
čice ne ovije oko vrata i da je vruće ne izljubi privinuvši 
svoj nježni obraz uz njezin. A ona mu je sklonila lice na 

rame i plakala gorko zagrlivši ga tako grčevito, kao da 
ga nikad ne će pustiti. 

»Da, da, njemu je dobro« jecala je »sasvim dobro, ali 
mi više nikog na svijetu nemamo do sebe samih.« 

I tad je Cedrik, ma da je bio malen, razumio, da se 
njegov mladi i lijepi tatica više ne će vratiti, da je — 



mrtav, kako to ljudi vele i kako je od njih već čuo. Sad 
je znao, zašto je majčica često plakala, kad je govorila 
o tatici i on je odlučio, da ga više ne će spominjati, nego 
će je radije pustiti, da tiho i nijemo gleda kroz prozor ili 
na vatru u peći. Dječak je znao, da mu je mati bila sirota 
i na svijetu posve sama, kad se otac s njom oženio. Bila 
je lijepa i živjela u tuđoj kući, kod neke stare a bogate 
gospodje, koja baš nije bila spram nje vrlo ljubezna. 

Jednog ju je dana prigodom posjeta u istoj kući spazio 
kapetan Cedrik Errol, gdje se suznih očiju žuri uza stube 

i — to milo, tužno i nevino lice nije više nikad mogao 
zaboraviti. Kad je trebalo doći do braka, usprotivio se 
tomu žestoko kapetanov otac, bogat i ugledan plemić. 
To je bio čovjek mrk i mračan, a zagrižljiv neprijatelj 



Amerike i Američana. U njega su bila još dva sina, oba 
starija od kapetana Cedrika. Po zakonu bi sva baština 
imala zapasti najstarijeg sina, a nakon njegove smrti dru¬ 
goga tako da je za Cedrika bilo malo nade, da će ikad biti 
bogat. Medjutim su starija braća i tjelesno i duševno bila 
od prirode slabije obdarena nego li njihov najmladji 
brat, a to je staromu grofu ogorčavalo život. Pače je često 
i mrzio mladog i svježeg čovjeka, jer nije u njeg nalazio 
ona duševna i tjelesna svojstva, koja zapravo pripadaju 

visokom plemstvu i velikom bogatstvu, a ipak se u du¬ 
bini svog ponosnog i tvrdog srca nije mogao srditi na 
najmladjega sina. Poslao ga je na put u Ameriku, samo 
da ga makne s očiju i da ne vidi razlike u čednom vla¬ 
danju svog najmladjeg sina spram opakog života njegove 
starije braće. 

Jednog mu dana prispije od sina iz Amerike list, u ko¬ 
jem mu javlja svoju namjeru: ženidbu s mladom Ameri¬ 
kankom. Razdražljivi starac zapao je u pravo bjesnilo. 
Sluga, koji se baš desio u sobi, mislio je, da mu je gospo¬ 
dara udarila kap. Čitav sat je bjesnio kao tigar, a onda 
sjeo i napisao sinu list. Zabranio mu je, da ne smije 
nikad prestupiti kućnog praga niti se približiti njemu ili 
braći. Pisao mu je, nek živi i umre, gdje i kako hoće, ali 
u porodicu njihovu više da ne spada i pomoći kakve od 
oca nek se ne nada. 

Kapetanu je bilo teško oko srca, kad je to sve pročitao: 
ta on je ljubio Englesku i svoj mili zavičaj, gdje se rodio; 
on je volio i svog, makar i razdražljivog oca, ali je znao, 
da tad više nema ništa očekivati od njega za svoju bu¬ 
dućnost. Zahvalio se na svom časničkom činu u engles- 
koj vojsci, dobio namještenje u New-Jorku i oženio se. 
Našli su mali stan u jednoj mirnoj uličici i tu je ugledao 
mali Cedrik svijetlo svijeta. Bio je to dragi, mali dečko, 
zdrav i krepak; na njegovoj su se glavici već za prvih 
mjeseci kovrčali mali, plavi uvojci. Imao je velike smeđe 
oči s dugim trepavicama i malo milo lice. 

Kad je već toliko bio ponarasao, da je mogao sa svo¬ 
jom dadiljom izići na šetnju: u kratkoj bijeloj haljinici 
s velikim bijelim šeširom — sve je gledalo mališa i okre¬ 
talo se za njim. Onda je dadilja pripovijedala majci, kako 
su ljudi znali zaustaviti njihovu kočiju, samo da se nagle- 
daju dragog dječaka, da ga što zapitaju, i kako im je on 
onda bez straha i ljubezno odgovarao. Ta je ljubeznost 
dolazila od one srdačnosti i sloge, koja je uvijek bila U\ 

roditelja. Nikad nije dječak čuo ni oštre ni surove riječi; 
njegov je tatica vazda najmilijim imenima zvao majčicu 
i najpazljivije se za nju brinuo; tako se i on naučio, da 
bude za nju zabrinut. 

I sad, kad je znao, da se otac više ne će vratiti i kad je 
vidio, kako je majčica tužna, ušla je u njegovo malo dje¬ 
tinje srce misao, da mora činiti sve, što bude mogao, 
samo da usreći majčicu. To je osjećao uvijek, kad se ve¬ 
rao po krilu i cjelivao je, kad je svoju kovrčastu glavicu 
privijao uz nju, kad joj je donosio svoju slikovnicu, da 
gleda, ili kad je tiho sjeo do nje, uza stol. 

I što je bio stariji, sve je više umio osvajati ljude svo¬ 
jim vladanjem. Svojoj je majčici bio tako dobar drug, da 
ona drugog društva nije ni tražila. Čavrljali su zajedno. 
Rano se naučio čitati, a čitao je već debele knjige, pripo¬ 
vijesti, novine. 

»Čovjek se mora zbilja smijati«, govorila je Marija, 
stara sluškinja, trgovčiću »kako je taj dečko pametan i 
kako zrelo govori kao kakav starac. Nedavno, kad je bio 
izbor predsjednika, došao je pred večer meni u kuhinju, 
postavio se pred ognjište kao kip, metnuo ruke u džep, 
uozbiljio lice kao najozbiljniji čovjek na svijetu, pak će 
prema meni: Marijo, baš sam radoznao, kako će proći 
izbor. Ja sam republikanac, a‘milovanje takodjer. Jesi li 
i ti republikanka, Marijo ? — Nisam odgovorila sam, ja 
sam demokratkinja. On me prikorno pogleda: ,Marijo, 
veli, svijet će propasti.’ I od to doba ne prodje dan, a da 
on ne pokuša okrenuti moje političke nazore.« 

Marija se ponosila s dječakom, s njegovom dražesnom 
i ljubežljivom pojavom i s njegovim vladanjem, kojim je 
sve osvajao. 

»On je aristokrat«,^znala je Marija reći »svatko po¬ 
gleda za njim, kad ide ulicom u svojoj crnoj, baršunastoj 
odjeći, kad podigne visoko glavu, a zlatni mu uvojci samo 
lepršaju. Ta, on je kao kakav mali lord.« 

Cedrik nije znao, što je to lord i kako lord izgleda. 
Njegov je najbolji prijatelj bio trgovčić na uglu ulice, 
čovjek inače vrlo nepristupan, ali prema njemu nije 
nigda bio neprijazan. Zvao se Ho£>bs, a Cedrik mu se di¬ 
vio. Smatrao ga vrlo uglednim i bogatim gospodinom, 
zato što je u njegovoj trgovini bilo toliko svakojakih 



stvari: šljiva, smokava, naranča i kolača — a osim toga je 
imao konja i kola. Cedrik je volio još i mljekara, i pekara 
i prodavačicu jabuka, ali najradije se ipak družio s gospo¬ 
dinom Hobbsom, te se već tako srdačno s njim sprija¬ 
teljio, da bi po čitave ure sjedio kod njega i pretresao s 
njim dnevne dogadjaje. Gospodin je Hobbs marljivo či¬ 
tao novine, pa je tako Cedrik doznavao sve, što se u 
Washingtonu dogadjalo. Često ga je gospodin Hobbs po¬ 
učio u tom, da li predsjednik svoje dužnosti vrši ili ne 
vrši. Jednom ga je pače prigodom novog izbora uzeo sa 

sobom u povorku s bakljama, a mnogi su se bakljonoš« 
još dugo poslije sjećali jakog debeljkovića s malim, lije¬ 
pim dječakom na ramenima, koji je svojom kapom ma¬ 
hao po zraku. 

Najviše je gospodin Hobbs mrzio grofove i barune svih 
vremena. Jednom ga je Cedrik zatekao u njegovoj trgo¬ 



vini, gdje u nekom londonskom ilustriranom listu revno 
proučava izvještaj s dvora i promatra slike sa svečanosti. 

»Eto, tu se i opet vidi«, uskliknuo je »kako ti ljudi pli¬ 
vaju u slasti i raskoši. Ali će se jednog dana izvrnuti 
kocka: dignut će se siromasi i potišteni, a onda zbogom 
cijela slava — tih grofića i barunića !« 

»A jeste li već poznali kojega grofa ili baruna, gospo¬ 
dine Hobbs?« upitao je Cedrik zabacivši šeširić na zati¬ 
ljak a ručice zataknuvši u džepove. 

»Nisam«, odgovorio je gospodin Hobbs srdito, »a ne¬ 
mam ni volje, da vidim te silnike u svojoj trgovini — da 
mi tu sjede na mojim sanducima od kolača.« 


— 15 












»A možda oni ne bi ni htjeli biti grofovi, kad bi što 
bolje znali«, dometnu Cedrik s nekom sažalosti za taj ne¬ 
sretni stališ. 

»Ne bi to oni«, odvrati gospodin Hobbs. »Ta oni se još 
s tim diče, ti zlotvori!« 

U to je došla Marija i prekinula razgovor. Bila je bli¬ 
jeda i uzrujana. »Hodi, dušice, kući«, rekla mu je, »maj¬ 
čica te treba.« 

Cedrik je brzo strugnuo sa svog stolca. 

»Zar da s njom idem na šetnju?« upitao je. »Zbogom, 
gospodin Hobbs ! Do vidjenja !« 

»No šta je, Marijo?« ispitivao ju je putem. »Je li danas 
jako vruće !« — »Nije«, odgovorila je Marija »ali kod 
kuće se nešto čudno dogadia«. 

»Zar milovanje opet glava jako boli?« zapitao je za¬ 
brinuto. 

Ali ni to nije bilo. Kad su prispjeli kući, stajala su pred 
njom kola, a u sobi je netko razgovarao s majčicom. Ma¬ 
rija se požurila uza stube, obukla Cedriku odjeću od 
blijedožute vunice s crvenom pregačom i češljala mu 
uvojke. 

»Lordovi ! Dakako ! mrmljala je kroz zube. »Plemići 
i odličnjaci! Ah, do vraga i oni! Hm ! Lord ! — Takova 
nesreća !«. Cedrik nije ništa razumio, a kad je bio gotov,- 
sletio je brzo niza stube i ušao dolje u sobu. Tu je sjedio 
u naslonjaču visok i mršav stari gospodin s oštrim cr¬ 
tama u licu. Majčica je uz njeg stajala blijeda, a Cedrik 
joj je spazio u očima suze. 

»Cedi! Moj Cedi!« usldiknula je i pohrlila dječaku u 
susret cjelivajući ga i stišćući u naručju. 

Visok i star gospodin ustao je sa svoga stolca i oštro 
promatrao dječaka. Nato je koštunjavom rukom protro 
svoju šiljastu bradu i činilo se, da je bio vrlo zadovoljan. 

»Tako ! Tako !«, progovorio je napokon lagano, »dakle 
to je taj mali lord Fauntleroy !«. 

DRUGO POGLAVLJE. 

Cedrikovi prijatelji. 

Drugog tjedna nije bilo dječaka, koji bi bio većim ču¬ 
dom zatečen od Cedrika. Pa i jest to bio rijedak i čudno¬ 
vat tjedan. Ponajprije bila je nešto osobito pripovijest, 
koju mu je majčica povjerila. Morala mu je po dva i po 
tri puta pričati. Ni pomisliti nije mogao, što će na to go¬ 
spodin Hobbs ? Majčica je počela s grofovima: njegov 
djed, koga nije nikad vidio, bio je grof, najstariji mu 
ujak, da se nije srušio s konja i umro, bio bi takodjer 
grof, a po njegovoj smrti postao bi grofom drugi mu 
ujak, da nije u Rimu podlegao teškoj groznici. Konačno 
bi i njegov tatica postao grofom, da je ostao u životu. 
Budući pak da su svi oni pomrli a Cedrik jedini ostao, 
to je bilo vrlo vjerojatno, da će on iza djedove smrti 
postati grofom — a sad je lord Fauntleroy. 

Cedrik je bio blijed kao krpa, kad su mu to rekli. 

»Milovanje !« rekao je »meni bi bilo draže, da ne po¬ 
stanem nikakvim grofom. Ni jedan od drugih dječaka 
nije grof. Zar se to ne bi dalo promijeniti?« 

Ali nije se moglo. Kad su pred večer sjedili zajedno uz 
otvoren prozor i gledali na pustu ulicu, razgovarali su 
dugo i dugo o toj stvari. Cedrik je sjedio na podnošku u 
svom omiljelom položaju prebacivši nogu preko noge. 
Od uzrujanosti je bio u licu sav crven. Djed je poručio 
po njega, da dodje u Englesku, a majčica je držala, da 
mora ići. Cedrik je tužno mahao glavom. »Ah, ja ću biti 
jako žalostan, ako budem morao ostaviti gospodina 
Hobbsa« govorio je. »Bojim se, da će žaliti za mnom, a 
i ja ću za njim žaliti. Ja ću za njima svima žaliti.« 

Kad je sutradan opet došao gospodin Havisham — koji 
je kao zastupnik grofa dorincourtskoga imao nalog, da 
dovede lorda Fauntleroya u Englesku — čuo je Cedrik 
svakojakih stvari. Ali slabo ga je to tješilo, da će obogatiti 

Burnett: »Mali lord« 

i posjedovati dvorce, perivoje, rudnike i oranice — ne., 
on je samo mislio na svog prijatelja, gospodina Hobbsa, 
pa je odmah iza doručka sav uzrujan pošao do njega. 

Našao ga je, gdje čita jutarnje novine, pa mu se oz¬ 
biljno približio. Znao je, da bi taj udarac, što ga je zade¬ 
sio, gospodina Hobbsa jako uplašio, pa je stoga putem 
do trgovine premišljao, kako bi mu tu vijest polako ja¬ 
vio, da ga što manje iznenadi. 

»Haj, haj !« uskliknuo je gospodin Hobbs. »Dobro 
jutro !« 

»Dobro jutro !« odgovorio je Cedrik On se nije kao 
obično popeo na stolac, već je sjeo na sanduk od kolača, 
obujmio rukama koljena i vladao se mirno sve dotle,, 
dok gospodin Hobbs nije konačno preko novina pogle¬ 
dao, kao da ga pita. 

»No ! No !« rekao je opet. 

»Gospodine Hobbs,« počeo je, »sjećate li se našeg raz¬ 
govora od jučer prije podne?« 

»Dakako ! Govorili smo o Engleskoj.« 

»Da,« rekao je Cedrik, »ali onda, kad je Marijadošla po 
me ?« 

Gospodin se Hobbs počeše po zatiljku: »Razgovarali 
smo o kraljici Viktoriji i o plemstvu«. 

»Da, da« opet će Cedrik zatežući »i — i o grofovima,, 
sjećate li se još?« 

»Dakako, ali — zašto?« upitao je gospodin Hobbs. 

Cedrik je pocrvenio preko ušiju. U takovoj neprilici 
nije bio još nikad. 

»Rekli ste, kako ne bi rado ni jednoga grofa vidjeli, da 
vam sjedi na sanduku od kolača.« 

»Istina je. Pa ja to i sad kažem. Da bi se samo jedan 
usudio ! Ja bih mu već pokazao !« 

»Gospodine Hobbs,« rekao je Cedrik, »sad jedan sjedi 
na ovom sanduku«. Gospodin Hobbs malo da nije pao> 
sa stolca. 

»Štaa?« viknuo je. 

»Jest« odgovorio je Cedrik »ja sam jedan takav ili bih 
bar imao biti. Ne varam vas.« 

Gospodin Hobbs bio je sasvim izvan sebe. Naglo se 
podigao i pogledao na toplomjer. 

»Tebe je zacijelo zabolila glava od vrućine? Kako ti 
je? Otkad si to opazio?« On je sažalno metnuo svoju 
krupnu ruku na dječakovu glavu. 

»Zahvaljujem« rekao je Cedrik. »Ja se osjećam sasvim 
dobro i glava mi je u potpunom redu. Meni je vrlo žao, 
što vam moram reći, da je sve istina. To je majčici rekao 
gospodin Havisham — a on je odvjetnik.« 

Gospodin Hobbs klone u svoj stolac i stane rupcem 
brisati čelo. 

»Jednomu od nas dvojice škodi sunce. Ili imaš ti sun¬ 
čanicu ili ja«, viknuo je gospodin Hobbs. 

»Ne, nema je ni jedan,« odgovorio je Cedrik. »Treba da 
se snadjemo u toj istini, gospodine Hobbs. Ta, gospodin 
Havisham upravo je stoga došao iz Engleske, da nam to 
kaže. Moj ga je djed poslao.« 

Gospodin je Hobbs zurio u ozbiljno i nevino lice svog 
malog prijatelja. 

»A tko je tvoj djed?« upitao ga je. Cedrik izvuče iz 
džepa komad papira, na kojem je s velikim i nepravil¬ 
nim slovima bilo nešto napisano. 

»Nisam mogao dobro zapamtiti, pa sam zato zapisao,« 
rekao je i polagano čitao: »John Artur Molyneux Errol, 
grof dorincourtski. To mu je ime, a on živi u jednom 
dvorcu — ne u dva ili tri, mislim. A moj pokojni otac bio 
mu je najmladji sin; a ja ne bih postao ni lord ni grof, 
da mi nije tatica umro, a opet tatica ne bi bio postao 
grof, da nisu oba njegova brata bila umrla. Sad nema 
više nikakvog drugog djeteta, pa tako ja moram biti grof. 
Zato je moj djed poručio po me, da moram u Englesku.« 





Gospodinu je Hobbsu bilo sve vruće i nesnosnije. Bri¬ 
sao je čelo i duboko disao. Malo po malo dolazio mu 
je u pamet, da se moralo dogoditi nešto čudnovato. Ali 
kad je opet pogledao malog dječaka, koji je s nevinim i 
tjeskobnim izrazom u djetinjim očima sjedio na sanduku 
od kolača, a da se ni najmanje nije promijenio, nego 
pače da je ostao onaj isti skromni, ljubezni mali dečko u 
crnoj baršunastoj odjeći — onda su se njegovi nazori o 
plemstvu stali kolebati. 

»Šta? Kako se ti imaš zvati ?« upitao je gospodin 
Hobbs. 

»Cedrik Errol, lord Fauntleroy,« odgovorio je dječak; 
»tako me je nazvao gospodin Havisham. Kad sam stupio 
ti sobu, rekao je: »Dakle to je taj mladi lord Fauntleroy!« 

»U istinu ?« viknuo je gospodin Hobbs. »Pa to je, da po- 
ludiš !« To je bio njegov stalni usklik kod velikih Iznena- 
djenja, a Cedrik mu je potvrdjivao iz samog štovanja i 
privrženosti. On pogleda zamišljeno gospodina Hobbsa: 

»Engleska je daleko odovud? Zar ne ?« 

»Preko atlantskog oceana !« 

*To je najgore kod cijele te pripovijesti!« prihvati 
Cedrik. »Onda se možda ne ćemo vrlo dugo vidjeti. Ne 
smijem na to ni misliti, gospodine Hobbs.« 

»I najbolji se prijatelji moraju rastati,« odgovorio je 
gospodin Hobbs. 

»Da,« potvrdi Cedrik, »a mi smo već mnogo godina 
prijatelji, zar ne?« 

»Otkad si na svijetu,« odgovorio je gospodin Hobbs. 
»Bilo ti je istom šest tjedana, kad su te prvi put pronijeli 
ovom ulicom.« 

»Ah«, uzdahnuo je Cedrik, »onda još nisam mislio na 
to, da bih jednom imao postati grof.« 

»A držiš li,« zapitao je gospodin Hobbs, »da se to ne da 
promijeniti ?« 

»Bojim se, da ne ! Majčica kaže, da bi to bio i tatica že¬ 
lio. Ali ako već moram biti grof, to ću bar pokušati, da 
budem dobar grof a ne silnik. Pa ako opet dođe do rata 
s Amerikom, to ću se trsiti, da ga zapriječim.« 

Njegov je razgovor s gospodinom Hobbsom bio dug i 
ozbiljan. Iza kako se ovaj oporavio od prvog uprepašte- 
nja, nije poslije ni bio tako ogorčen, kako je Cedrik oče¬ 
kivao. Izmirio se s neizbježivom zbiljom i propitkivao 
još koješta, na što mu je Cedrik tek malo mogao odgo¬ 
voriti, a on je o grofovima, barunima i posjednicima stao 
opet davati svoje izjave, kojima bi se gospodin Havisham 
bio vrlo čudio, da ih je čuo. 

Gospodin je Havisham uopće štošta doznao, što ga je 
iznenadilo. Kako je cijeli život proveo u Engleskoj, nije 
bio upućen u američke nazore. Gotovo četrdeset godina 
bio je u poslovnoj vezi s porodicom grofa dorincourt- 
skoga, pa je poznavao njihova imanja i njihovo bo¬ 
gatstvo. Stoga se, računajući hladno i poslovno, zanimao 
za dječaka, koji je imao jednom postati gospodarom i 
vlasnikom cijele te baštine. Gospodin Havisham jednako^ 
se srdio zajedno s grofom zbog ženidbe njegova najmla- 
djeg sin& s običnom Američankom. Još uvijek je mrzio 
mladu udovicu i govorio uvijek o njoj ujedljivo i osorno. 

Kad su se njegova kola dovezla pred čednu kućicu u 
uskoj ulici, sasvim se uplašio. Pomislio, da se budući 
vlasnik dvorca Dorincourta, Windham Towera i Chort- 
wortha i svega ostalog blaga i bogatstva, rodio u tako 
neuglednoj kući i u ulici s malom trgovinom na uglu — 
ta pomisao bila mu je naprosto nesnosna. Napeto je išče¬ 
kivao susret s majkom i s djetetom i pomišljao, kako bi 
bio teško ozlojedjen, da mora tu stvar raspravljati s go- 
spodjom, koja nikako ne bi bila na čast porodici njezina 
pokojnog muža i sjaju njegova imena. 

Kad ga je Marija uvela u sobu za posjete, ogledavao se 
radoznalo po njoj. Bila je jednostavno ali prijatno ure- 

'djena: nakit na stijenama čedan ali umjetnički, a mnoge 
sitnice, koje su poticale očito od ženske ruke, davale su 
cijelom prostoru ugodan izgled. 

»U cijelosti vrlo pristalo,« govorio je sam u sebi. »Tu 
mora da je odlučivao ukus kapetanov.« Ali kad je stupila 
u sobu gospodja Errol, morao je vjerovati, da je i ona 
sudjelovala kod sobnog uredjaja. U svojoj jednostavnoj i 



priprostoj odjeći izgledala je tako mladom i imala je tako 
mil o lice s velikim, smedjim očima — samo što je u nji¬ 
ma bila tajna briga, koja od smrti pokojnoga muža nije 
iz njih iščezla. Cedrik je bio naučan na taj zabrinuti iz¬ 
raz majčina lica, koga bi nestalo tek onda, kad se on s 
majčicom igrao ili s njom čavrljao — ili kad bi upotrije¬ 
bio kakvu dugu stranu riječ, koju je kod gospodina 
Hobbsa čuo. Majčica bi se tad uvijek nasmijala, a te je 
poglede volio Cedrik. Havisham je u svom dugom od¬ 
vjetničkom poslu poznavao dosta ljudi, pa čim je spazio 
Cedrikovu majku, bio je uvjeren, da se stari grof jako 

prevario, kad ju je držao za običnu ženu. Ali ujedno je 
spoznao i to, da ne će nikad grofu dosadjivati, a mali 
lord Fauntleroy da ne će biti porodici na sramotu. 

Gospodja Errol bila je vrlo blijeda, kad joj je Havi¬ 
sham razjasnio razlog svome dolasku. 

»O,« rekla je, »hoće da mi ga uzmu? A mi se tako vo¬ 
limo. Ta on mi je jedina sreća, a ja sam uvijek nastojala, 
da mu budem dobrom majkom.« Glas joj je drhtao, a 
suze orosile oči, »Vi ne znate, šta je on meni bio,« govo¬ 
rila je. 

»Moram vam nažalost reći, da grof dorincourtski 
— nije baš najprijazniji prama vama. To je stari gospo¬ 
din s jakim predrasudama. Amerike i Američana nije ni¬ 
kad trpio, pa se bio jako razjario na brak svog sina. Meni 
je vrlo žao, što vam moram isporučiti tako neugodnu po¬ 
ruku, ali on je tvrdo odlučio, da vas ne vidi. Njegova je 
volja, da se lord Fauntleroy odgoji pod njegovim nadzo¬ 
rom. Dvorac dorincourtski omiljelo je grofovo boravište, 
i tamo ima uza nj da prebiva njegov unuk. Vama je za 
stanovanje ponudio zaselak Court Lodge, koji ondje u 
blizini vrlo lijepo leži. Osim toga vam je obećao obilnu 
novčanu odštetu. Lord Fauntleroy smije vas posjećivati; 
jedina obveza postoji za vas, da ne dolazite ni u dvorac 
ni u perivoj. Prema tomu, milostiva gospodjo, vi ne ćete 
biti rastavljeni od svoga sina, a uvjeti uopće nisu tako 
tvrdi, kako ste možda isprva bili pomislili, dok je korist 
ovakova okoliša i odgoja, kako će ga imati lord Faun- 
tleroy, ipak vrlo velika.« 

Ako se stari gospodin bojao, da će gospodja Errol pla¬ 
kati ili se uzrujati, jako se varao. Ona je samo otišla do 
prozora i gledala kroz stakla, da se sabere. 

Konačno je rekla: 

»Kapetan je Errol vrlo volio dvorac dorincourtski. Vo¬ 
lio je i Englesku, pa se tek teška srca rastao od svoje do¬ 
movine. Ponosio se svojim imenom i svojim rodom. Za- 


23 — 

























cijelo bi želio, da mu i sin upozna divnu domovinu, te da 
u njoj nadje naobrazbu, primjerenu svojem budućem 
položaju. A i ja sam stalna, da grof ne će biti tako okru¬ 
tan, te mi namjerice otimati ljubav spram djeteta. U ma¬ 
loga je toplo i vjerno srce, pa u tom sliči svome ocu. On 
će me voliti dalje, ako me i ne vidi. Pa ako budemo tek 
od vremena do vremena zajedno, moći ću to sve podni¬ 
jeti.« 

»Ova na se tek malo misli,« rekao je sam u sebi od¬ 
vjetnik; »za se ne predlaže nikakovih uvjeta.« 

»Milostiva gospodjo,« počeo je opet glasno, »ja umijem 
cijeniti vaše odredbe za vašeg sina. Mogu vas uvjeriti, da 
će lord Fauntleroy biti odgajan vanredno brižno, i da će 
se grof dorincourtski starati za njegov napredak.« 

»Nadam se,« odvratila je nježna majka glasom, na¬ 
pola skršenim, »da će djed zavoliti Cedicu. Dijete je me¬ 
kana srca i treba mnogo ljubavi.« 

Gospodin se Havisham i opet nakašljao. Nije mogao 
zamisliti starog srdftog i od uloga bolesnog grofa, da bi 
taj ikog zavolio, ali je znao, da će mu to biti od koristi, 
bude li lijepo postupao sa svojim budućim baštinikom. 

»Lord Fauntleroy će se već dobro osjećati, za to sam 
stalan,« odgovorio je. »Upravo zbog samog djeteta želio 
je grof, da mu budete svaki dan blizu.« 

I opet mu je bilo neugodno, kad je gospodja Errol na¬ 
ložila Mariji, da dovede dječaka i kad je Marija rekla, 
gdje je. 

»Odmah ću ga naći, milostiva gospodjo,« rekla je, »on 
je kod gospodina Hobbsa na njegovu visokom stolcu; 
čavrlja o politici ili se pak zabavlja sa šarenim sapunima, 
svijećama, zelenjem i krumpirima.« 

»Gospodin ga Hobbs pozna, otkad je živ,« rekla je go¬ 
spodja Errol odvjetniku. »Njih su dvojica vrlo dobri pri¬ 
jatelji.« 

Odvjetnik se sjetio, da je vozeći se ulicom bacio pogled 
u ovakovu jednu trgovinu krumpira, jabuka i buradi. 
Stoga je opet počeo donekle sumnjati o vladanju maloga 
lorda. 

U Engleskoj nije bilo prijateljevanja izmedju plemić- 
skih sinova i trgovaca, pa mu se to činilo jako sumnjivim. 
Bila bi muka, da su u dječaka loše navike ili privrženost 
nižemu društvu. Tako bi dječak baštinio zla svojstva svo¬ 
jih ujaka umjesto lijepih vrlina svoga oca. 

Ali kad je ugledao malog dragog dečka, koji je upravo 
stupio u sobu, raspršile su se u jedan mah sve brige. Od¬ 
mah je vidio, da je to najljepši dječak, koga je igda ugle¬ 
dao. Svojim uzrastom i svojom otmenom pojavom nali¬ 
čio je sasvim svojemu ocu. Imao je zlaćano-žutu očevu 
kosu i smedje majčine oči, samo što nisu odrazivale ta¬ 
kovu tugu i brigu. Bile su to nevine, nepreplašene očice, 
koje dosad još nisu znale ni za muku ni za jad. 

To je najuljudniji i najkrasniji mališ, što sam ga ikad 
vidio — pomisli u sebi gospodin Havisham, ali na glas je 
rekao tek ovo: 

»Dakle to je taj mali lord Fauntleroy !« 

Cedrik nije znao, da ga je odvjetnik tako pažljivo pro¬ 
matrao, pa se stoga vladao prema njemu po svom obi¬ 
čaju: bezazleno. Niti je bio plah niti drzovit, a kad je go¬ 
spodin Havisham razgovarao s njegovom majčicom, 
pratio je dječak njihov razgovor sa zanimanjem kakova 
odrasla čovjeka. 

»Čini se, da je dečko prerano razvijen,« primijeti go¬ 
spodin Havisham. 

»Jest, u mnogim stvarima,« odvratila je mati. »Shvaća 
brzo i uči lako, a mnogo se druži s odraslima. S osobi¬ 
tom ljubavi bira duge riječi i izr&ze, koje je čuo ili čitao. 
A voli i dječje igre.« 

Da je ovo posljednje istina, mogao se gospodin Havi¬ 
sham doskora sam uvjeriti. Kad je skrenuo kolima oko 







ugla, spazio je nekoliko malih dječaka, koji su, kako se 
činilo, bili vrlo uzrujani. Dvojica su se upravo htjela utr¬ 
kivati; jedan je od njih bio mali lord, koji je najviše od 
svojih suigrača bučio. 

»Jedan — u red !« vikne vodja. »Dva — gotovo ! Tri — 
naprijed !« 

Gospodin Havisham naslonio se s vanrednim zanima¬ 
njem na prozor svoje kočije. Nije se mogao sjetiti, da je 
igda vidio dražesnije slike do ove, kad su male crvene 
nožice njegova »lordstva« na zapovijed potrčale. »Hurra, 
Cedrik Errol!« vikali su dječaci, poigravali i kliktali. 
»Hurra, Billey Vilim ! Hurra Cedi! Hurra Cedie ! Hur- 
ra-a-a U 

»Meni se zbilja čini: on će pobijediti,« rekao je gospo¬ 
din Havisham u živoj uzrujanosti. 

U taj čas budući grof dorincourtski dosegao i obuhva¬ 
tio stup od svijetiljke, dok je Billy Vilim stigao istom na¬ 
kon dva časka. 

»Živio! Živio Cedi Errol!« klicali su dječaci. »Hura, 
Cedi Errol!« 

Gospodin je Havisham opet uvukao glavu i smiješeći se 
spustio u jastuk. 

»Tako valja lord Fauntleroy !« rekao je. Kad su se kola 
zaustavila pred kućom gospodje Errol, došli su tamo* po¬ 
bjednik i pobijedjeni. Cedrik se razgovarao s Billy-jem, 
Uvojci su mu visjeli preko vlažna čela, a ruke je turio u 
džepove. 

»Znaš,« govorio je svom takmacu i to, kako se činilo, 
u namjeri, da mu poraz olakša, »znaš, meni se čini, da 
sam samo zato pobijedio, što su mi noge dulje od tvojih. 
Pa ja sam tri dana stariji od tebe, a i to je već nešto.« 

S tim je opet razveselio Billy-a, kako je uopće bio u 
njega dar, da svima oko sebe ugodi. 

Toga je puta raspreo gospodin Havisham s malim po¬ 
bjednikom o utrci dugi razgovor — razgovor, kod ko¬ 

jeg se često morao smijati a više puta bradu protrti svo¬ 
jom mršavom rukom. Spočetka je razmišljao, o čem bi 
govorio s takvim mališem. A onda je došao do uvjerenja, 
da je zbilja najbolje, ako pripravi dječaka na susret s nje¬ 
govim djedom. Sjedio je na jednoj strani na stolcu uz 
otvoren prozor, a na drugoj je bio naslonjač, u koji se 
smjestio Cedrik i gledao gospodina Havishama. Njegova, 
se glavica s uvojcima gotovo izgubila u mekanu jastuku, 
noge je premetnuo jednu preko druge, a ruke turio u 
džepove, sasvim kao gospodin Havisham. Cedrik je za¬ 
počeo razgovor. 

»Znate li vi, što je to grof ?« upitao je. »Ja ne znam.« 

»Ne znaš?« rekao je gospodin Havisham. 

»Ne,« odgvorio je Cedrik. »Ali, kad mali dečko treba 
da postane grof, onda on to mora i znati. Zar ne ?« 

»Dakako — svakako !« 

»Ne biste li bili tako dobri,« stane Cedrik smjerno mo¬ 
liti, »pa mi to razjasnili? Tko to koga učini grofom?« 

»Kralj ili kraljica,« odgovorio je gospodin Havisham. 
»Obično onaj postane grofom, tko vladaru iskaže osobitu 
službu.« 

»0,« klikne Cedrik, »to je onda kao i kod predsjed¬ 
nika. « 

»Misliš?« upita gospodin Havisham. »Zar se zbog toga 
biraju vaši predsjednici?« 

»Da,« uvjeravao je Cedrik veselo. »Kad je tko vrlo do¬ 
bar i vrlo mnogo zna, onda bude izabran za oredsjed- 
nika. Onda je glazba i baki jada — i govore se dugi govori. 
I ja sam mislio, kako ću jednom biti predsjednik, ali da 
ću kad postati grofom, o tom nisam ni sanjao. Ta o njima 
nisam još ništa ni znao,« dodao je hrlo, bojeći se, da bi 
gospodin Havisham smatrao neuljudnim, što on to još 
nikad nije poželio. 

»E, moje dijete, grof i predsjednik, to ti je prilično 
različito jedno od drugoga.« 

»Tako?« odvrati Cedrik. »Grofovi valjda ne dobiju 
bakljade ?« 

Gospodin je Havisham premetnuo nogu preko noge i 
ruke sklopio tako, da su se tek vršći prstiju doticali. Dr¬ 
žao je, da se sad mora jasnije izjaviti. 

»Grof, to ti je — to ti je vrlo ugledna ličnost,« počeo je. 

»I predsjednik !« upadne Cedrik. »Povorka s bakljama 
duga je uvijek pet milja i mnogo se praskavica pali.« 

»Grof,« nastavi gospodin Havisham, »ima često vrlo 
staro rodoslovlje.« 

»Što je to ?« zapita Cedrik. 

»To je stara — vrlo stara porodica.« 

»Ah !« rekao je Cedrik i turio ruke još dublje u dže¬ 
pove. »To je onda kao kod prodavačice jabuka u peri¬ 
voju ! I ona je vrlo stare porodice. Mora da je već preko 
stotinu godina stara, ali uvijek je vani, pače i kad je kiša. 
Ja i moji drugovi uvijek je žalimo. Billy Vilim imao je 
gotovo cijeli dolar, a ja sam ga molio, nek svaki dan za 
pet centima kupi jabuka, dok ne potroši sav novac. To bi 
bilo: u dvadeset dana; ali već za osam dana zasitio se to¬ 
likih jabuka, no meni se desio sretan slučaj: neki gospo¬ 
din poklonio mi je pedeset centima i ja sam onda mogao 
kupovati jabuke mjesto Billy-a. I vama se zacijelo smili 
svatko, tko je tako siromašan i tako stare porodice. Ona 
kaže, da joj je starost u svim kostima, pa kad okrene 
nevrijeme, onda ćuti još veće boli.« 

Gospodin je Havisham bio u neprilici i nije znao, što bi 
odgovorio gledajući to nevino, ozbiljno lice svoga malog 
razgovornika. 

»Bojim se, da me nisi sasvim točno razumio,« rekao 
je. »Ako govorim o staroj porodici, ne mislim s tim staru 
dob. Ja mislim to, da je ime takove porodice već dugo 
vremena u svijetu poznato; možda je već prije stotinu 
godina kakova porodica imala to ime, a ono je došlo u 
povijest svoje zemlje.« 

»Kao George Washington,« rekao je Cedrik; »o njem 
sam slušao, otkako živim, a on je još mnogo dulje poznat. 
Gospodin je Hobbs rekao, da Washington ne će biti ni¬ 
kad zaboravljen.« 

»Prvi grof dorincourtski,« rekao je gospodin Havis¬ 
ham svečano, »postao je grofom prije četiri stotine go¬ 
dina.« 



»0 ! Tomu je već dugo,« odgovori Cedrik. »A milova¬ 
nju nismo to još ni rekli ? To bi je vrlo zanimalo. Ta* 
moramo joj to odmah reći; ona rado sluša ovakove 
stvari. A kakva posla ima grof?« 

»Mnogi su pomagali vladu u Engleskoj: toliko njih bilo 
je hrabrih junaka, koji su se Borili u velikim bitkama.« 

»To bih i ja,« kliknuo je Cedrik. »Moj je otac bio voj¬ 
nik i vrlo hrabar čovjek — tako hrabar kao George Wa- 

shington. Možda bi bio postao i grofom, da nije umro 
Drago mi je, da su grofovi hrabri.« 

»Ali ima još i drugih neugodnosti, kad je čovjek grof.« 
rekao je gospodin Havisham promišljeno, te lukavo is¬ 
kušavajući pogledavao dječaka. »Mnogi grofovi imaju 
silu novaca.« 

Htio je znati, da li njegov mali prijatelj ima pojma o 
značenju i moći novca.« 

»Mnogo novaca imati, to je jako lijepo,« rekao je Ced- 
rik bezazleno. »Ja bih htio da imam vrlo mnogo novaca.« 

»U istinu?« upitao je gospodin Havisham. »A zašto?« 

»No, jer se novcem može mnogo učiniti. Eto na pri¬ 
mjer ona žena, što prodaje jabuke. Da sam bogat, kupio 
bio joj šator i malu peć, a svakog jutra, kad je kišovito, 
dao^ bih joj dolar, nek ostane kod kuće. Ah — onda bih 
joj poklonio i veliki, vuneni rubac. Onda je, mislim, ne 
bi boljele kosti.« 

»Hm, hm !« rekao je gospodin Havisham. »A što bi još 
drugo radio, da si bogat!« 

»0, još vrlo mnogo. Naravno da bih i svomu milovanju 
kupio lijepih svari: lepeza, zlatnih napršnjaka i prstenja, 
onda velikih knjiga, pa kola, da ne mora uvijek na ulici 
čekati omnibus. Da zaželi crveno svileno odijelo, i to 
bih joj kupio, ali ona najvoli nositi crno. Poveo bih je u 
veliku trgovinu, da izabere po volji. A onda je tu i Dick—« 

»Tko je to Dick?« upitao je gospodin Havisham. 

»Dick čisti čizme«, stao je tumačiti mali lord, »to je 
krasan momak, kakvih nema mnogo. On je na uglu jedne 
ulice. Poznam ga već nekoliko godina. Jednom, kad sam 
bio još vrlo malen, izišao sam s milovanjem van i kupio 
lijepu loptu. Na ulici, upravo kad su imala proći kola, iz¬ 
makla mi se lopta i otkotrljala se prema kolima. Stao 
sam plakati, ali Dick vikne »hallo !«, skoči medju konje, 
digne loptu, obriše je o svoje odijelo i vrati mi je. »Eto, 
mali, pa nemoj više plakati.« Mi smo mu se zahvalili, a 

on od to doba, čim nas već izdaleka spazi, viče hallo !«, 
a ja mu odgovaram hallo !« Onda stanemo brbljati, a on 
mi priča, kako mu napreduje posao. Posljednjih dana 
nije baš bilo sjajno. 

»Pa što bi ti za njega učinio?« upita odvjetnik tarka- 
jući bradu i smješeći se. 

»No,« odvrati lord Fauntleroy i ispravi se u svom 
stolcu s poslovnim izrazom u licu, »isplatio bih Jacka.« 

»A tko je opet Jack?« upita gospodin Havisham. 

»To je Dickov poslovni drug, da ga gorega uopće nema, 
kako veli Dick. Taj škodi poslu, jer vara, a na to se Dick 
ljuti. Pa i vi biste se zacijelo ljutili, kad biste ljudima 
preko dana marljivo čistili čizme i uvijek bili pošteni, a 
vaš poslovni drug da je varalica. Da sam bogat, kupio 
bih Dicku cimer, koji bi se još izdaleka vidio na cesti. A 
onda bih mu kupio novo odijelo i nove kefe.« 

Cedrik nije ni časkom sumnjao, da ta cijela pripovijest 
isto tako jako zanima i njegova prijatelja, koji ga je slu¬ 
šao. I uistinu počeo se gospodin Havisham zanimati, ali 
ne toliko ni za Dicka ni za staru prodavačicu jabuka ko¬ 
liko za meko srce maloga lorda, koji je u svojoj glavici 
sa zlatnim uvojcima smišljao toliko osnova za svoje pri¬ 
jatelja, a na se kao da je posve zaboravio. 

»A šta bi ti sebi kupio da si bogat?« upita odvjetnik. 

»Ah, svu silu stvari!« odvrati Cedrik naglo, »ali prije 
bih dao Mariji novaca za njezinu sestru Brigitu; ona ima 
’dvanajstero djece i muža, koji ne može raditi. Koliko 
puta plače kod nas — a milovanje joj onda turi u koš 
svakojakih stvari. Ona onda opet plače i veli: »Bog vas 
blagoslovio, milostiva gospodjo !« A gospodin Hobbs, on 
bi se, mislim, vrlo veselio zlatnoj uri s lancem i jantarovoj 
lulici.« 

Vrata se otvore, u sobu stupi gospodja Errol. 

»Žalim, što sam vas toliko vremena morala ostaviti 

sama,« rekla je gospodinu Havishamu, »ali neka siro¬ 
mašna gospodja, koja je u nuždi, posjetila me je.« 

»Ovaj mladi gospodin,« odvrati Havisham, 
dao mi je o svojim prijateljima i što bi sve za njih učmm, 

da je bogat.« , 

iBrigita spada takodjer medju njegove prija e J®»* ' 

»ovori gospodja Errol, .ja sam upravo sad govonla s 
ujom u kuhinji. Ona je zbilja vrijedna samilost., ,er jo) 
muž trpi od kostobolje, pa ne može msta zaslužiti.« 

Cedrik brzo sadje sa svog naslonjača. . 

»Idem do nje, pa ću ju pitati, kako joj je,« sje 1 ® e - * 
sam mu još uvijek dužan zahvalnost za onaj drveni m , 
što mi ga je jednom izradio.« TT . , 

Cedrik pohrli iz sobe, a gospodin se avls ^™ P 
digne. Nakon malog oklijevanja obrati se gospodji Errok 
jPrije nego sam ostavio dvorac dorincourtski, imao sam 
. ^om dogovor, u kojem mi je dao neke upute za moje 
vladanje On želi, da njegov unuk s veseljem ide u susiet 
svomu budućem životu u Engleskoj, kao i P°™ ans ^ 1 ’. 
njim Dao mi je nalog, da dječaku ispunim svaku zelj , 
a pri tom da mu kažem, da sve tako hoće njegov djed 

r^o^irSi ženi, onda^držim, da bi to bilo prama 

gr :^^^odja Errol, »to je vrh> do— od 
strane gospodina grofa; kako će se Cedrik tomu rado 
vati! Uvijek misli na Brigitu i na njezina muza. Cesto sa. 
žehla, da im mogu bolje pomoći. Michael je va jan 
nik kad je zdrav, ali sad je vrlo bolestan i treba skupi 
lijekova, toplih odijela i krepke hrane. On i Bngita ne 
će biti rasipni s onim, što im se pokloni.« 

Gospodin Havisham izvadi svoju lisnicu. Na bcumus 
mogla opaziti čudna crta. Razmišljao je, što bi grof rekao 
na ovu neobičnu želju svoga unuka. 

»Ne znam, da li vam je poznato,« reče, »da je grof do¬ 
rincourtski vrlo bogat čovjek, koji može sebi dopustiti, 
da udovolji svakoj željici. Ta misao, držim da će ga pot¬ 
puno zadovoljiti, što mu je unuku svaka želja bila usli¬ 
šana. Ako ste dakle tako ljubezni, da ga zovnete natrag, 
dat ću mu pet šterlinga za ove ljude.« 

»Pa to je dvadeset i pet dolara !« kliknu gospodja Errol. 
»To je čitav imetak. Je li zbilja istina?« 

»Jest,« reče gospodin Havisham sa suhim smiješkom. 
»U životu vašega sina nastupio je preokret i velika će 
moć biti u njegovim rukama.« 

»O,« uskliknu mati, »a on je tako malen dečko. Kako 
bih ga naučila, da to sve dobro upotrijebi ? To me gotovo 
plaši — moj mali, dobri, dražesni Cedi!« 

Odvjetnik se nakašlje. Njegovo svjetovno, tvrdo i staro 
srce bilo je ganuto, kad je u njezinim smedjim očima 
vidio nježni i plahi pogled. 

»Nakon moga razgovora s lordom Fauntleroy-om,« 
reče, »držim, milostiva gospodjo, da će budući gospodar 
Dorincourta jednako se brinuti za dobrobit drugih kao 
što i za svoju vlastitu. On je dakako još dijete, ali mislim 
da se u nj možemo pouzdati.« 

Gospodja je Errol otišla po Cedrika. 

»Žestoka kostobolja,« čuo je gospodin Havisham, gdje 
govori, prije nego je unišao. »Brigita je rekla, da je groz¬ 
nica sve jača. Pat bi mogao dobiti namještenje u kojoj 
trgovini, ali nema čestita odijela.« 

Malo mu je lice bilo još sasvim zabrinuto, kad je uni¬ 
šao. »Milovanje mi veli, da ste me trebali,« obratio se 
gospodinu Havishamu. »Ja sam samo govorio s Bri- 
gitom.« 

Gospodin ga je Havisham gledao jedan čas. Bio je ne¬ 
odlučan. Kako je mati rekla, bio je to još vrlo mali dje¬ 
čak. 


— 35 — 


3* 




»Grof dorincourtski,« počne govoriti, a onda i nehotice 
pogleda na gospodju Errol. Mati maloga lorda klekne ne¬ 
nadano uz njega i ogrli ga. 

»Cedi,« govorila mu je, »grof je tvoj djed, tvoga latice 
otac. On je vrlo, vrlo dobrostiv. On te voli i želi, da i ti 
njega voliš, jer su mu sinovi, njegovi mali dječaci, umrli. 
On je vrlo bogat i hoće da ti sve dade, što hoćeš. To je re¬ 
kao grof dorincourtski gospodinu Havishamu i dao mu 
je mnogo novaca za te. Ti sad možeš Brigiti dati toliko, 
da joj muž plati najmaninu i još da sebi što kupi. Svidja 
li ti se to, Cedi? Nije li djed dobar?« I ona je poljubila 
dijete u oble obraziće koji su se lagano zarumenili od ra¬ 
dosna ganuća. 

»Mogu li to odmah dobiti?« klikne. »Mogu li joj sad 
dati? Ona upravo odlazi.« 

Gospodin mu je Havisham dao novac. 

Cedrik skoči iz sobe. 

»Brigito !« čuli su ga, gdje zove, dok je trčao u kuhi¬ 
nju. »Brigito čekaj časak ! Evo novaca za te; sad mozes 
platiti svoju najamninu. Moj mi je to djed dao. To je za 
te i za Michaela. « 

»0, gospodine Cedi!« viknula je Brigita zacudjeno. »la 
to je dvadeset i pet dolara. Gdje je gospodja Errol?« 

»Ja ću joj to zbilja morati sama razjasniti,« rekla je 
gospodja Errol. 

Ona je otišla iz sobe, a gospodin je Havisham ostao 
sam. Mislio je na starog grofa dorincourtskoga, kop je 
uvijek bio sebičan, obijestan i strastven čovjek, a koji 
nikad nije mislio na druge već uvijek sam na se. Jedva 
bi se moglo naći medju plemićima tako nemila i samo¬ 
živa starca, kao što je bio grof dorincourtski. A gle - 
kakova li opreka u unuku ! Taj mali, lijepi, vedri dečko, 
kako je samo sjedio u tom naslonjaču, kako je u svojoj 
nevinosti i čednosti pripovijedao o Dicku i o prodavačici 
jabuka ! Odvjetnik je razmišljao o silnim dohocima, o 


lijepim i veličajnim posjedima, što će doći u te male ruke, 
koje je mali lord tako duboko turio u svoje žepove. 

»Mnogo će se toga promijeniti,« govorio je sam sa so¬ 
bom, »sasvim promijeniti.« 

Cedrik i njegova mati doskora su se povratili. Mali je 
bio vanredno veseo. Sjeo je na stolac, izmedju majke i 
odvjetnika, i obujmio rukama koljena. 

»Plakala je od veselja,« kliknuo je ushićeno. »Nisam 
još nikad vidio, da tko od radosti plače. Moj djed mora 
da je vrlo dobar čovjek. To nisam niti znao. Možda je 
ipak ugodnije biti grofom, nego li sam i mislio i ja sam 
sasvim veseo, da ću i ja biti grof.« 


TREĆE POGLAVLJE. 

Odlazak iz domovine. 

Ceđrikovi nazori o vrlinama, što ih ima grof, bili su 
narednog tjedna još odredjeniji. Činilo mu se nepojmlji¬ 
vim, da bi išto bilo, što bi poželio učiniti, a da ne bi to 
mogao izvršiti. U onom tjednu, prije nego li su se ukr¬ 
cali za put u Englesku, izveo je još štošta čudnovato, pa 
se odvjetnik još dugo kasnije sjećao, kako su posjetili 
Dicka i kako se prodavačica jabuka »staroga roda« začu¬ 
dila, kad su joj rekli, da će dobiti na dar šator, peć, ru¬ 
bac i svotu novaca. 

»Jer ja moram na put u Englesku i biti lord,« tumačio 
je Cedrik prijazno. »A ne bih htio, da vječito žalim vaše 
boli u kostima, kad je kišovito. Često sam vaš žalio, pa 
se nadam, da vam je sad bolje.« 

»Ta je prodavačica jabuka vrlo dobra starica,« govorio 
je gospodinu Havishamu, kad su zajedno odlazili, a sta¬ 
rica svoje sreće nije mogla ni shvatiti. »Kad sam jednom 
pao i ozlijedio koljeno, dala mi je jabuka. To joj nisam 
nikad mogao zaboraviti. Dobročinstva se ne zaboravljaju.« 

Razgovor je s Dickom prouzročio pravu uzbunu. Ovaj 
se upravo svadjao s Jackom i bio jako potišten, kad su 
mu se približili. Gotovo je zanijemio od čuda, kad mu je 
Cedrik sasvim mirno rekao, da su došli njemu, da do¬ 
krajče njegove brige i jade, a kad je čuo, da je njegov 
stari prijatelj postao lordom i još da će i grof postati. 



Dick je razvalio i usta i lice, tako da mu je kapa s glave 
pala. Kad ju je podigao, pogledao je Cedrika i viknuo: 

»Takove gluposti da vjerujem ?« 

Mali se lord malko začudio ovim riječima, ali se ubrzo 
ohrabrio: 

»Dakako: svatko odmah pomisli, da to nije istina. Go¬ 
spodin je Hobbs držao, da imam sunčanicu. Ni meni to 
isprva nije išlo u glavu, ali sad sam se na to priviknuo. 
Onaj, koji je sad grof, to je moj djed, a on hoće da sve 
činim, što me veseli. Poslao mi je po gospodinu Havi- 
shamu novaca, pa sam i tebi nešto donio, da uzmogneš 
isplatiti Jacka.« 

Konac je pripovijesti bio taj, da je Dick Jacku ustinu 
isplatio, te postao jedinim vlasnikom posla, a osim toga 
kupio više kefa i cimer, koji se već izdaleka vidio Da 
kako da se i on isto tako teško snašao u novoj sreći kao 
i prodavačica jabuka »staroga roda,« pa je u svog dobro¬ 
činitelja zurio, kao da sanja. Istom kad mu je Cedrik na 

odlasku pružio ruku, počeo je shvaćati, da će mu se snovi 
ostvariti. 

»Ostaj mi zdravo,« govorio je Cedrik drhtavim glasom, 
»Nadam se, da će ti posao napredovati. Žao mi je što 
moram na put, ali možda jednom dodjem, kad budem 
grof. Budući da smo uvijek bili dobri prijatelji, moraš mi 
jednom pisati. Evo ti moje adrese.« Dao mu je komad 
papira. »Ja se više ne zovem Cedrik Errol nego lord 
Eauntleroy, a sad — da si mi zdravo, Dick !« 

, ' Na , Dlckovim se trepavicama zacaklile suze. »Meni bi 
bilo draže, da ne odlaziš,« reče promuklim glasom. Onda 
obrise oci, pograbi kapu i okrene se gospodinu Havisha- 
mu: »Hvala vam, gospodine, što ste ga ovamo doveli 
hvala vam i za sve, što ste mi učinili. On je mali, dobri 
nestaško, koga tako volim —« 

Do dana svog odlaska sproveo je mali lord najviše vre¬ 
mena u trgovini gospodina Hobbsa. Gospodin je Hobbs 
bio vrlo potišten. Kad mu je njegov mali prijatelj na ras¬ 
tanku slavodobitno uručio zlatnu uru s lancem, nije smo¬ 
gao ni riječi, već je kutiju metnuo na koljeno i više se 
puta glasno useknuo. 

»Nešto je unutri,« rekao je Cedrik, »iznutra u kutiji. 
Sam sam naručio, da se urežu ove riječi: »Gospodinu 
Hobbsu od njegova najstarijeg prijatelja, lorda Fauntle- 

*oya<. a to pogledate, mislite na me; nadam se, da me 
ne ćete zaboraviti.« 

Gospodin se Hobbs opet stao useknjivati. 

•Ia te ne ću zaboraviti,« govorio je istim onim pro- 

muklim glasom kao i Dick, »a ni ti mene ne ćeš zabo¬ 
raviti, kad dodješ tamo medju engleske aristokrate.« 

»Ne bih vas zaboravio, pa bio gdje mu drago,« odgo¬ 
vorio je mali lord. »Ja sam s vama proživio svoje naj¬ 
sretnije časove. Nadam se, da ćete me jednom posjetiti. 
Moj bi se djed tome zacijelo vrlo radovao. Možda će vam 
pisati i pozvati vas, kad mu pripovijedim o vama. Vi se 
valjda ne srdite na njega zato, što je grof ? Mislim, da mu 
ne ćete uskratiti posjet, kad vas pozove. 

»Ja ću vas posjetiti,« odgovorio je gospodin Hobbs 
usrdno. 

Napokon su bile gotove sve pripreme za odlazak; do¬ 
šao je dan kad su se nosili kovčezi na parobrod, i sat, u 
koji su stajala kola pred vratima. Kad se gospodja Errol 
spustila niza stube, pošao je Cedrik prema njoj. Ona se 
prignula, a on ju je svojim ručicama obujmio i poljubio. 
Znao je, da ju je nešto rastužilo i tihi uzdah oteo joj se 

s usana. . 

»Mi smo volili ovu malu kuću, zar ne, milovanje ? 1 mi 

ćemo je uvijek voliti.« 

»Da, da, milo moje,« odgovorila je mati tiho. 

Onda su se spustili u kola, a Cedrik je sjeo sasvim blizu 
uz nju. Kad je gledala kroz prozor, Cedrik joj je milovao 
ruku i držao je čvrsto. 

Nedugo zatim nalazili su se na parobrodu usred naj¬ 
veće vreve i buke. Mornari su odvijali konope, a časnici 
su izdavali zapovjedi. Gospoda, gospodje, djeca i dadilje 
došli su na palubu — mnogi su se smijali i veselo se raz-^ 
gledavali, a drugi su sjedili šutke i tužno. Cedrik se s oso¬ 
bitom živahnošću zanimao za sve; čudio se debelim, smo¬ 
tanim konopima, sklopljenim jedrima, visokim jarboli¬ 
ma, koji su stršili prema modrom nebu, pa je stao smi¬ 
šljati osnove, kako će se zabavljati s mornarima, ne bi li 
od njih što pobliže doznao o gusarima. Kad je tako pro¬ 
matrao posao mornara, najednom se kroz gustu gužvu 


— 40 — 


ljudstva probije mali jedan lik. Bio je to dječak, koji je 
nešto crveno nosio u ruci — Dick ! Bez daha je dojurio 
do Cedrika. 

»Cijelim sam putem trčao,« dahtao je. »Htio sam ti još 
jednom reći zbogom i vidjeti te, gdje odlaziš. Evo ti, uzmi 
ovo: ja sam to jučer kupio tebi za uspomenu. To možeš 
nositi, kad dodješ medju otmjene ljude. Omot sam izgu¬ 
bio, jer sam se morao medju ljudstvom tiskati. Nisu me 
htjeli propustiti. To je rubac za nos.« 

U najvećoj je žurbi prosuo te riječi. Zvono je zazvo¬ 
nilo, a Dick je skočio, prije nego li je Cedrik i dospio, da 
mu što odgovori. 

»Ostaj zbogom,« vikao je Dick. »Nosi to kao uspomenu 
na me !« Odjurio je i doskora ga je nestalo u vrevi. 

Nekoliko časaka poslije moglo se vidjeti Dicka, kako 
je skočio na obalu malko prije, nego li su se povukli 
spojni mostovi. Stajao je na kopnu i mahao svojom ka¬ 
pom. 

Cedrik je držao njegov rubac u svojoj ruci. Bio je od 
svijetlo crvene svile, na kojoj su bile utisnute grimizne 
konjske glave i potkove. 

Sad je nastao silan metež. Ljudi na kopnu dovikivali 
su svojim prijateljima i znancima,, koji su odlazili, a ovi 
su opet s broda odgovarali: »Zbogom ! Zbogom — stari 
prijatelju !« kano da je svaki pojedini htio reći : »Ne za¬ 
boravite nas ! Pišite, čim dodjete u Liverpool! Zbogom ! 
Zbogom !« 

Mali se lord Fauntleroy toliko nagnuo, koliko je samo 
mogao i mahao sa svojim svilenim rupcem. »Hvala ti, 
Dick !« vikao je »Zbogom ! Zbogom !« 

Onda se stao ogromni brod micati; putnici su klicali i 
stali iznova mahati. Cedrikova je majka prevukla ko¬ 
prenu preko lica, a na obali nastade silno komešanje. Ali 
Dick nije vidio ništa nego ono djetinje lice, koje se od 
uzrujanosti sjalo, i zlatne one uvojke, a ni čuo nije ništa 

nego dražesni glas, koji mu je dovikivao: »Zbogom, 
Dick !« — dok je mali lord Fauntleroy polagano jedrio iz 
svoje domovine prema nepoznatoj zemlji svojih pradje¬ 
dova. 


ČETVRTO POGLAVLJE. 

U Engleskoj. 

Putem je gospodja Errol pripovijedala svomu sinu, da 
njegovo buduće boravište ne će nipošto biti i njezino. Kad 
je on to ipak konačno shvatio, snašla ga je takova tuga, 
da je gospodin Havisham razabrao, kako je grof mudro 
učinio, kad je dopustio, da mati stanuje blizu dječaka. 
Bilo je očito, da će dijete samo tako moći podnijeti odi- 
jeljenost od majčice. A mati je svom malom sinu tako 
Ijubezno sve to razlagala, da mu je malo po malo nesta¬ 
jalo straha pred ovakom rastavom od nje. 

»Moja kuća nije daleko od dvorca, Cedi,« ponavljala je 
ona svaki put, kad se poveo razgovor o tom. »Ti ćeš moći 
svaki dan skočiti do mene, a onda ćeš mi mnogo šta pri¬ 
povijedati i mi ćemo biti zajedno sretni; to je lijep dvo¬ 
rac. Tvoj mi je otac često o njem pripovijedao i volio ga 
je; i ti ćeš ga zavoliti.« 

»Još bi mi se više svidjao, kad bi i ti u njem bila,« go¬ 
vorio je mali lord i duboko uzdahnuo. 

Nije mogao shvatiti, da bi milovanje njegovo stano¬ 
valo u jednoj kući a on u drugoj. 

Gospodja je Errol držala, da je ipak bolje, ako mu ne 
kaže, koji su razlozi ovoj odredbi. 

U prijaznim riječima majčice, koja ga je tješila na¬ 
stojeći mu prikazati svijetle strane njegove buduće slike, 
nestajalo je pomalo prijašnje tuge, premda je gospodin 
Havisham, sjedeći po običaju nasuprot njemu, dobro 
opažao na njegovu ozbiljnom licu valove, a iza njih dje¬ 
tinje, duboke uzdahe. 

»To mi se baš ne svidja,« govorio je tako u jednom od 
onih svojih starački trijeznih razgovora s odvjetnikom. 
»Vi ne znate, kako me se to jako dojima. Ali u svijetu 
ima vrlo mnogo muka i treba ih snositi. To veli Marija, 
<a i gospodina sam Hobbsa takodjer čuo, gdje tako go¬ 
vori. A milovanje hoće, da živim uz djeda, jer su mu sva 
djeca pomrla, i to je vrlo žalosno. Ta moramo imati sa¬ 
milosti s čovjekom, komu su sva djeca umrla — jedno još 
k tomu sasvim nenadano.« 

Njegovo razumno i starački ozbiljno lice kod razgo¬ 
vora začaralo je sve. Cedrik je bio tako krasan, vedar 
zlatokosi dečko, kad je sjeo i obuhvativši koljena ru¬ 
čicama stao čavrljati, da su u njem slušatelji nalazili ži¬ 
vahne zabave i užitka. Malo po malo stao je u njegovim 
zabavama uživati i sam gospodin Havisham. 

»Ti si dakle odlučio, da i grofa zavoliš ?« govorio mu je. 

»Dakako,« odgovorio je mali lord. »On je moj rodjak, 
a svoje rodjake mora čovjek voliti; osim toga se prema 
meni pokazao vrlo dobrim.« 

»A držiš li,« pitao je gospodin Havisham, »da će i on 
tebe zavoliti 

»Držim to sasvim stalno,« odgovorio je Cedrik. »I ja 
sam njemu rodjak, a onda ja sam mali sin njegova 
sina — i osim toga on mora da me već i sad voli, jer mi 
hoće da dade sve, što zaželim.« 

Putnici, koji su se oporavili od morske bolesti i lagodno 
sjedili na stolicama po palubi, željeli su redom doznati 
romantičnu pripovijest maloga lorda Fauntleroya, i svaki 
se pojedini sve više zanimao za dječaka, koji je okolo po 
parobrodu skakutao ili se po palubi šetao bilo s majkom 
bilo s odvjetnikom, ili je pak čavrljao s mornarima. 
Svatko ga je volio, jer je Cedrik umio brzo sklopiti pri¬ 
jateljstvo sa svakim. Kad bi se gospoda gore dolje po pa¬ 
lubi šetala, onda bi on hodao uz njih velikim koracima 
i smiješeći se uzvraćao njihove šale. Kad su se gospodje 

s njim zabavljale, onda bi često nastao opći smijeh; kad 
se pak igrao s djecom, nije bilo ljepšega društva. Mornari 
su mu bili najbolji prijatelji. Od njih je doznavao čudno¬ 
vate pripovijesti o gusarima, brodolomima i pustim oto¬ 
cima. Naučio se motati konope i opremati ladjice; do¬ 



skora je i govorio mornarskim izrazima, pa s tim često* 
pobudjivao medju putnicima veseli smijeh. 

Ovo je mornarsko znanje usvojio od nekog starijeg 
mornara, koji se zvao Jerry i pričao mu silu priča. Jerry 
je prema svom pripovijedanju prevalio dvije do tri ti¬ 
suće putovanja, svaki put doživio brodolom i bio bačen 
na neki otok, gdje su sami proždrljivi ljudožderi. Kod tih 

su ga pustolovina već na nekim dijelovima tijela pekli 
pače i čitava pojeli, a osim toga mu još petnaest do šes¬ 
naest puta kožu odrli. 

»Zato i jest tako čelav,« tumačio je lord Fauntleroy 
svojoj majci. »Kad čovjeku više puta oderu kožu, onda 
kosa više ne raste. Ni Jerry-jeva kosa ne će više da raste 
od posljednjeg puta, kad mu je kralj Paromakoviki odro 
kožu s nožem, koji je bio načinjen od lubanje indijanskog 
poglavice Lipiklopimaki-ja. On veli, da je to bilo najgore 
doba, što ga je ikad proživio. Kose su mu stršile u zrak, 
kad je kralj brusio nož, a kad mu je odro kožu, još su 
uvijek stršile. Tako što još nisam nikad čuo. Kolikog li 
veselja, da bih to sve mogao pripovijedati gospodinu 
Hobbsu.« 

Jedanajstoga dana, iza kako je Cedrik svomu prijatelju 
Dicku doviknuo »zbogom !«, stigli su u Liverpool, a druge 
već noći ustavila se pred Court-Lodge-om kočija, koja je 
bila došla po Cedrika, njegovu majku i gospodina Ha- 
vishama. 

I Marija je došla zajedno, da i dalje služi kod svoje go- 
spodje; ona je prije njih stigla u kuću. 

Kad je Cedrik skočio iz kočije, vidio je sluge, gdje stoje 
u rasvijetljenim trijemovima; Marija je bila u veži. 

Lord Fauntleroy pohrli k njoj u radosnu kriku: 

»Ti si već tu, Marija?« viknuo je. »Milovanje, ovdje je 
Marija !« i on poljubi djevojku u krupne, crvene obraze. 

»Radujem se, da si tu,« rekla je gospodja Errol blagim 
glasom. »Velika mi je utjeha, što te ovdje vidim; nestaje 
mi osjećaja *udjine.« Nato je pružila sluškinji ruku, koju 
je ova srdačno poljubila. 

Engleska je služinčad bila vrlo radoznala, kakova je 
majka i dijete. Znali su, da je stari grof bio srdit, kao i to, 
zašto mora gospodja Errol stanovati u Court Lodge-u a 
maji joj sin u dvorcu; svi su znali za veliki imetak, što 

će ga dječak baštiniti, a dobro su poznavali starog čan¬ 
grizavog djeda, koga su mučili ulozi i njegovi hiri. 

»Ubogom, malom dječaku ne će biti baš najljepše,« ša¬ 
putati su medjusobno. 

Cedrik je odložio svoj ogrtač, kao da je bio vičan, da se 
uvijek sam posluži. A onda se stao ogledati. Promatrao 
je široki trijem, slike, jelenje rogove i ostale predmete, 
koji su resiti stijene. Sve mu je to bilo vanredno čudno¬ 
vato, jer tako što nije nikad vidio u običnoj kući. 

»Milovanje !« kliknuo je. »To je divna kuća, zar ne ? 
Veselim se, da ćeš ovdje stanovati. To je vrlo velika 
kuća.« 

U istinu bila je to spram onih malih zgrada u siromaš¬ 
noj newyorškoj ulici velika kuća, a k tomu i lijepa i pri¬ 
jatna. Marija ih je uvela u svijetlu, sagovima urešenu 
spavaonicu, u kojoj je veselo praskala vatra a velika, bi¬ 
jela poput snijega, perzijska mačka ležala uz kamin na 
bijelu, kožnom prostiraču. 

»To vam je poslala domaćica iz dvorca,« protumačila 
je Marija. »To je vrlo ljubezna gospodja i ona je sve ude- 
sila, da vam kuću što ugodnije uredi. Nekoliko sam ča- 
saka govorila s njom. Ona je gospodina kapetana vrlo vo- 
lila, pa još i sad žali za njim. Rekla mi je: kad mačka 
spava pred kaminom, u sobi je mnogo udobnije. Pozna¬ 
vala je gospodina kapetana, kad je bio još dječak — lijep 
dječak rekla je, svakomu mio. A ja sam joj na to: on je 
ostavio iza sebe malog dječaka, koji je svomu ocu sasvim 
sličan, a to je najljepši dečko, što je ikad u cipelama ho- 
dio.« 

Gizdava, bijela mačka dala se od lorda Fauntleroya 
gladiti, išla za njim niza stube, a kad bi se spustio na ti¬ 
grovu kožu, legla se i ona uz njega, kao da se htjela spri¬ 
jateljiti s njim. Cedrik ju je milovao, pa nije ni pazio, 
što je gospodin Havisham govorio s majkom. 


i Razgovarati su se tiho. Gospodja je Errol bila nešto 
blijeda i uzrujana. 

»Večeras još ne treba da ode ?« pitala je. »Ovu će noć, 
zar ne, još kod mene ostati?« 

»Da,« odgovorio je gospodin Havisham. »Večeras još 
nije potrebno, da ide u dvorac. Čim povečeramo, javit 
ću grofu naš dolazak.« 



Gospodja je Errol pogledala Cedrika, koji je ležao na 
crnoj i žutoj koži. Vatra je rasvijetljivala lijepe obrašči¬ 
će, a uvojasta se kosa spuštala na prostirač. 

Gospodja se Errol smiješila. 

A onda je pogledala odvjetnika: 

»Ne biste ti htjeti reći gospodinu grofu, kako bi mi bilo 
milije, da ne primam njegova novca.« 

»Novca?« kliknuo gospodin Havisham. »Vi va'jda ne 
mislite dohodak, što vam ga je odredio?« 

»Da,« odvrati ona jednostavno. »Volila bih, da ga ne¬ 
mam. Kuću moram uzeti, jer mi je tako moguće, da osta¬ 
nem u blizini svome djetetu; ta ja imam svoju vlastitu 
glavnicu, koja mi dotječe, da od nje živim, a druge bih 
radije da i ne primim. Kad mi je grof tako nesklon, čini 
mi se prihvat toga novca, kao da s njim prodajem svoga 
malog Cedrika. Svoga ljubljenog dječaka odstupam ma 

samo zato, jer ga ipak toliko volim, da ga mogu pregor- 
jeti za ono, što će mu koristiti, a i zato, što je to i njegov 
otac želio.« 

Gospodin je Havisham stao trti bradu. 

»To je vanredno čudnovato,« govorio je. »Stari će se 
gospodin na to vrlo razljutiti; ne će to moći da shvati.« 

»Držim, da će shvatiti, ako promisli,« odgovorila je 
gospodja Errol. »Meni zbilja ne treba novaca, pa i zašto 
da uzimam suviška od onoga, koji me tako mrzi, da mi 
uzima maloga sina — dijete svoga sina?« 

Gospodin je Havisham nekoliko časaka gledao zabri¬ 
nuto. »Vašu ću mu želju izručiti,« rekao je napokon. 

Onda su išli stolu i bili opet svi zajedno; mačka je na¬ 
šla mjesto na stolcu uz Cedrika i pratila večeru svojim 
dostojanstvenim predenjem. 

Kad se gospodin Havisham kasnije navečer najavio u 
dvorcu, grof ga je odmah primio. Našao ga je, gdje sjedi 
uz kamin na svojoj počivaljci; nogu je bio ispružio na 
stolčiću. Pogledavao je ispod svojih gustih obrva i pro¬ 
matrao odvjetnika mirno, kako se činilo; ipak je gospo¬ 
din Havisham dobro primijetio, da je grof u nutrini svo¬ 
joj vrlo uzbudjen. 

»No,« rekao je grof, »vratili ste se, Havisham ? Što je 
novo ?« 

»Lord Fauntleroy i njegova mati već su u Court Lod- 
ge-u,« odgovorio je gospodin Havisham. »Doputovali su 
sretno.« 

»Veseli me, da čujem,« rekao je grof kratko. »Dakle 
sretno prispjeli ! No, poslužite se. Utočite čašu vina i 
sjednite. A što inače?« 

»Mali će lord još ovu noć ostati uz svoju majku. Sutra 
ću vam ga dovesti u dvorac.« 

Grofova se podlaktica prostrla po ručici naslanjača; 
on podigne ruku i zastre s njom oči. 

— 48 — 


»Dobro,« rekao je. »Nastavite. Vi znate, da sam vas 
molio, da mi ne pišete, pa prema tomu i ne znam ništa o 
cijeloj stvari. Kakav je to dječak? 0 majci ne ću ništa 
da čujem, ali za dječaka bih htio znati, kakav je.« 

»Prilično je teško prosuditi značaj sedmogodišnjeg 
dječaka,« rekao je odvjetnik oprezno. 

»Dakle budala? Blesan? Iz njega govori američka 
krv, a?« 

»Ne mislim, da mu je škodila američka krv, mylorde,« 
odgovorio je odvjetnik, po svom običaju, suho i promi¬ 
šljeno. »Ne razumijem se mnogo u djecu, ali držim, da je 
to fino dijete.« 

Odvjetnik je uvijek običavao govoriti hladno i oprez¬ 
no, a sad je još namjerice unosio ove obje značajke u 
svoje riječi. Držao je, da je daleko bolje, ako to sam grof 
prosudi, te ako bude po mogućnosti što manje priprav¬ 
ljen za prvi sastanak sa svojim unukom. 

»Zdrav i lijepa uzrasta ? pitao je mylord. 

»Kako se čini, sasvim zdrav i prilična uzrasta,« odgo¬ 
vorio je odvjetnik. 

»Uspravnih udova i pristojna lica?« nastavljao je grof. 

Gospodinu Havishamu preleti lagan smiješak preko 
uskih usana. Pred očima mu se javi slika, što ju je pred 
jedva jedan sat ostavio u Court Lodge-u — lijepo, vitko 
tijelo, pruženo na tigrovoj koži, zlatna kovrčasta kosa, 
rumeni obraščići. 

»Za dječaka, mislim, da je sasvim lijep, mylorde,« re¬ 
kao je »premda ja tako što ne mogu prosuditi. Ali vi ćete 
vidjeti, da je nešto drukčije nego što su engleska djeca.« 

»O tom ne sumnjam,« mrmljao je grof. 

Gospodin je Havisham srknuo opet iz svoje čaše, a 
onda je više časaka trajala duga šutnja. Napokon je pre¬ 
kine odvjetnik. 

»Imam da vam izručim jedan nalog od gospodje 
Errol,« primijetio je. 

Burnefet: »Mali lord« _ 49 _ 4 


»Zabranjujem ikakav nalog od nje,« smrsi grof. »Što* 
manje o njoj čujem, to je bolje.« 

»Ali taj je ipak vrlo važan,« tumačio je odvjetnik. »Ona 


se hoće da odreče dohotka, što ste joj ga odredili.« 
Grof se očito začudio. 

»Što to ima da znači?« viknuo je. »Što?« 



Gospodin je Havisham ponovio svoje riječi. »Veli, da 
joj ne treba novaca, i budući da njezina veza s vama nije 
najprijaznija —« 

»Ne, nikako nije prijazna,« okosi se grof srdito. »To i 
ja mislim. Mrsko mi je i pomisliti na nju. Kakva pohlepna 
Američkinja piskutljiva glasa! Ne ću da je vidim.« 

»Mylorde,« odvrati gospodin Havisham, »teško da bi¬ 
ste mogli tu gospodju nazvati pohlepnom. Ona još nije 
ništa zahtijevala; pače ne će ni da uzme novaca, što ste 
joj ponudili.« 

»Sve je to namjerice,« mrmljao je plemeniti lord. »Ona 
me hoće prisiliti, da je vidim. Misli, da ću se morati di~ 

viti njezinu duhu. No, to ne ću nikad učiniti. To je samo 
američko čuvstvo neovisnosti. Ne ću da mi je tu uz prag 
kao prosjakinja. Budući da je djetefu majka, treba da 
ima i neki položaj. Novaca mora da ima, htjela ili ne 
htjela.« 

»Onda ga ne će izdavati,« rekao je gospodin Havisham 
suho. 

»To me se ne tiče,« derao se grof. »Novac će joj se 
slati. Htjela bi, da dječak o meni zlo misli.« 

»Ne,« rekao je gospodin Havisham. »Imam još i drugi 
nalog, koji će vam dokazati, da ona to ne kani.« 

»Ne ću ništa više da čujem !« vikao je grof, sav izvan 
sebe od gnjeva i boli u ulozima. 

Gospodin se Havisham ipak nije dao smesti. 

Gospodja vas moli, da lordu Fauntleroyu ništa ne spo¬ 
menete po čem bi dijete moglo opaziti, da ste ga od nje 
odijelili zbog umišljene predrasude prema njegovoj majci. 
On je ljubi usrdno i ona je uvjerena, da bi to stvorilo jaz 
izmedju njega i vas, mylorde. Gospodja je mislila, da to 
dečko ne bi mogao razumjeti, pa bi se pred vama bojao 
ili bi mu u najboljem slučaju to dalo povoda, da bude 
prema vama ravnodušan. Ona je lodu Fauntleroy rekla, 
da je još malen, a da bi razumio razlog ovoj odredbi, ali da 
će ga već jednom doznati, kad bude stariji. Gospodja želi, 
da na vaš prvi susret s vašim unukom ne padne ni 
sjenka.« 

Grof se spusti u svoj naslanjač. Njegove su se upale 
oči zakrijesile ispod gustih obrva. 

»Tako — tako !« govorio je, još uvijek bez daha. »Tako 
— tako ! I vi držite, da mu mati nije ništa rekla?« 

»Ni jedne riječi, mylorđe,« odgovori odvjetnik hladno. 
»O tom vas mogu uvjeriti. Dijete je pripravljeno na to, 
da u vama vidi najljubeznijeg i najnježnijeg djeda. Ništa 
mu se nije reklo, što bi pobudilo ma i najmanju sumnju 
u savršenstvo vašega značaja. A budući da sam vaše na- 

loge, dok sam bio u New-Yorku, izveo što sam točnije 
mogao, drži vas dijete uzorom veli kodu Sja.« 

»Uistinu drži?« zapita grof. 

»Poštene mi riječi,« uvjeravao je gospodin Havisham. 
»Kakav će lord Fauntleroy biti prema vama, to samo o 
vama zavisi, mylorde. Pa ako mi dopustite, da vas svje- 
tujem, to držim, da biste dobro učinili, kad o njegovoj 
majci ne bi ružno govorili.« 

»Ha!« rekao je grof. »Prema sedmogodišnjem ma¬ 
lišu !« 

»On je sedam godina sproveo uz svoju majku,« odgo¬ 
vorio je Havisham, »i ona mu je sasvim u srcu.« 

PETO POGLAVLJE. 

U dvorcu. 

Bilo je kasno popodne, kad je kočija, u kojima je sje¬ 
dio mali lord Fauntleroy i gospodin Havisham, krenula 
uzduž dugog drvoreda, koji je vodio do dvorca. Grof je 
dao nalog, da mu unuk mora točno stići, jer je htio s njim 
blagovati. Isto je tako — s razloga, koji je on najbolje 
znao — zapovijedio, da Cedrik ima sam biti poslan u 
onu sobu, u kojoj ga je kanio primiti. 

Lord se Fauntleroy veselio kočiji s krasnim, gizdavim 
konjima u sjajnoj opremi; svidio mu se veliki kočijaš 
i sluga, koja su obojica bila odjevena u elegantne livreje. 
Vrata im je otvorila žena crvenih obraza, koja je izašla 
iz kućice, prekrite bršljanom. S njom je na vrata izletilo 
dvoje djece i raskolačenih očiju gledalo maloga dječaka 
u kočiji, koji je opet u njih gledao, dok se njihova majka 
sa smiješkom klanjala. 

»Poznate li me?« pitao je lord Fauntleroy. »Ona mora 
misliti, da me pozna.« I on je skinuo svoju crnu baršu- 
naštu kapicu i pozdravio. 

»Kako vam je?« pitao je sa smiješkom. »Dobar dan !« 
Lice se ženino sjalo od veselja. 

»Bog blagoslovio vaše lordstvo!« rekla je. »Bog bla¬ 
goslovio Vaše lijepo, milo lice ! Sreća vam i radost evala! 
Dobro došli!« 

Lord je Fauntleroy i opet mahao kapicom i pozdrav¬ 
ljao ženu i njezinu djecu, a kočija je kretala dalje. 

»Ta mi se žena svidja,« rekao je. »Čini se, da svoju 
djecu voli. Htio bih je posjetiti i igrati se s njezinom dje¬ 
com. Samo ako ih je toliko, da složimo čitavu četu ?« 

Kočija je jurila dalje izmedju velikog, divnog stabalja, 
što je stajalo s obje strane puta, dok su mu se grane vi- 
jale u luk. Cedriku su se svidjala jaka, krošnjata stabla, 
kojima su po lišću igrale zrake popodnevnog sunca. Često 
je puta dječak veselo zakliknuo, kad bi naglo iz grma 
šušnuo kunić i u velikim zamasima odskakao. A onda bi 
opet poletilo jato prpelica i dječak je veselo pljeskao ru¬ 
kama. 

»Ovdje je krasno. Ne čini li se i tebi ?« pitao je gospodin 
Havisham. »Ovaj mi se perivoj svidja još više od onog 
glavnog.« 

Cedrik se divio dužini puta. 

»Kako je daleko od perivojnih vrata do kuće?« upitao 
je napokon. 

»Po prilici tri do četiri milje,«odgovorio je odvjetnik. 

»To je vrlo daleko od dvorca za onoga, koji stanuje iz¬ 
van perivoja,« mislio je lord. 

Svaki se čas morao diviti nečemu drugomu. Kad je 
opazio divlju zvjerad bio je ushićen. 

»Je li tu bio cirkus?« kliknuo je. »Ili živu oni uvijek 
tu ? Čiji su ?« 

»Uvijek tu živu,« protumačio je gospodin Havisham. 
»Oni pripadaju grofu, tvomu djedu.« 

Doskora su ugledali dvorac. Gizdava gradjevina s bez¬ 
broj prozora, u kojima su se odrazivale sunčane zrake, 

dojimala se divotno. Dvorac je imao kule i tornjiće; brš~ 
ljan se penjao po zidovima; ispred njega se prostrla ve¬ 
lika tratina s gredicama cvijeća i s terasama. 

»0, to je najljepše mjesto, što sam ga ikad vidio,« rekao 
je Cedrik; okruglo mu se lice sasvim zarumenilo od ra¬ 
dosti. »Dvorac je kao kraljevska palača. Jednom sam vi¬ 
dio takvu sliku u nekoj knjizi priča.« 

Pred ulaznim su se vratima poredale sluge u dva reda 
Cedrik se čudio gledajući ih, i veselio se neobično njiho¬ 
vim sjajnim livrejama. Nije znao, da su bili postavljeni 
njemu u čast, njemu, koga je jednom imalo to sve za¬ 
pasti: lijepi dvorac, sličan kraljevskoj palači, divotni pe¬ 
rivoj, staro veliko drveće, zečevi, kunići i srne. Ta nema 
ni dva tjedna, što je s gospodinom Hobbsom sjedio medju 
krumpirima i rujnim breskvama i što su mu se nožice 
njihale s visokog stolca; nije mogao ni pojmiti, dokle se 
uopće proteže njegovo bogatstvo. Na čelu je služinčađi 
bila starija gospodja u teškoj crnoj svilenoj opravi; imala 
je sijedu kosu i kapicu, urešenu vrpcama. Kad je lord 
Fauntleroy unišao pod trijem, pristupila je bliže, a on 
je iz njezinih pogleda razabrao, da bi želila s njim raz¬ 
govarati. Gospodin Havisham, koji je vodio dječaka za 
ruku, zaustavio se časkom. 

»To je lord Fauntleroy, gospodjo Mellon,« rekao je. 
»Lorde Fauntleroy, ovo je gospodja Mellon, gazdarica u 
kući.« 

Cedrik joj pruži ruku, a oči mu sijevnuše. »Vi ste to 
bili, što ste nam poslali mačku?« upitao je. »Zahvalan 
sam vam za to.« 

Gospodja je Mellon bila tako sretna kao malo prije vra- 
tareva žena. 

»Gospodina bih lorda svagdje prepoznala,« rekla je 
gospodinu Havishamu. »U njega je kapetanovo lice i vla¬ 
danje. To je danas velik dan, gospodine !« 

Cedrik se čudio, zašto bi to imao biti velik dan. Časkom 
mu se prividjelo, kao da su se zacaklile suze u očima go- 
spodje Mellon, a ipak nije moguće, da je bila žalosna, kad 
se tako smiješila. 

»Mačka ima još dvoje malih mačkića,« rekla je. »Ja 
ću vam ih poslati u sobu.« 

Gospodin joj je Havisham rekao nekoliko riječi. 

»U knjižnici, sire,« odgovorila je gospodja Mellon. 
»Lord Fauntleroy ima da bude primljen sam.« 

Nekoliko časaka kasnije otvorio je vrata veliki sluga 
u livreji — koji je Cedrika bio dopratio do knjižnice — 
i javio svečanim glasom: »Lord Fauntleroy, mylorde !« 
Bio je samo sluga, ali je ipak osjećao, da je to znamenit 
dan, na koji se vratio baštinik u svoj dom i u svoje po¬ 
sjede, da bude u okolišu staroga grofa i da danas sutra 
preuzme njegovo mjesto i ime. 

Cedrik je prekoračio sobni prag. To je bila velika, pre¬ 
krasna odaja s teškim, izrezbarenim pokućstvom. Police 
knjiga bile su jedna do druge. Pokućstvo je bilo tako 
tamno a zavjese tako teške, prozori su bili zakopani u 
tako dalekim udubinama, da se cijeli prostor činio sasvim 
mračan. Načas je mislio Cedrik, da u sobi nema nikoga, 
ali je doskora vidio, gdje uz kamin sjedi jedan gospodin, 
koji je od njega okrenuo glavu. Ali bar kod jednog je 
bića pobudio pažnju. Na tlima uz naslanjač ležao je pas, 
velika žuta doga, kojoj je tijelo bilo tako jako kao u lava. 
Ta se snažna životinja lagano digla i sporim koracima 
prišla dječaku. Na to se čuo povik s naslanjača: »Dougal, 
ovamo !« Ali u srcu malog lorda nije bilo straha — sav 
svoj život bio je to mali, hrabri dečko. Sasvim povjer¬ 
ljivo uhvatile su njegove ručice doginu ogrlicu. Onda su 
išli složno naprijed. Grof digne oči. Cedrik je ugledao 
pred sobom visokog, starog čovjeka guste, sijede kose i 
jakih obrva, ispod kojih se isticao orlovski nos i dva oka 
poput iskara. Grof je naprotiv vidio sitni dječji lik u cr- 

nom, baršununastom odijelu sa širokim čipkastim ogr¬ 
tačem, sa zlatnim uvojcima, što su se spuštali preko finog 
lica, s očima, koje su ga djetinjski i povjerljivo gledale. 
Nenadano, slavodobitno veselje sinu u srcu staroga 
grofa, kad je ugledao ljupki lik svoga unuka i kad je 
opazio, da ga bez straha gleda. Mrkomu je starom ple¬ 
miću godilo, da dijete nije odavalo ni plahosti ni straha 
— ni pred psom, ni pred njim samim. 

»Jeste li vi grof?« rekao je dječak. »Ja sam vaš unuk 
koga je gospodin Havisham ovamo doveo. Ja sam lord 
Fauntleroy.« 

Mališ je pružio svoju ručicu staromu grofu, jer je dr¬ 
žao, da je to općenito običajni i udvorni pozdrav, pa i za 
grofa. 

»Nadam se, da vam je dobro,« nastavio je ljubazno. 
»Radujem se, što vas vidim.« 

Grof mu je stisnuo ruku s osobitim sjajem u očima; 
uistinu je bio tako zadivljen, da nije znao, što bi rekao. 
Ispod svojih mračnih obrva omjerio je tu malu pojavu 
od glave do pete. 

»I ti se raduješ, što me vidiš ?« upitao je. 

»Da,« odgovorio je lord Fauntleroy, »jako.« 

Nedaleko grofu bio je stolac s visokim naslonom i 
Cedrik se sjeo na nj. Nožice mu se nisu doticale tla, ali se 
ipak osjećao prijatno, sjedeći tako i promatrajući svoga 
visokog rodjaka povjerljivo ali čedno. 

»Vanredno sam želio znati, kako izgledate,« govorio 
je. »Dok sam na parobrodu ležao u počivaljci, često sam 
o tom razmišljao, da li ste slični mom ocu.« 

»Pa jesam li?« pitao je grof. 

»Ah, ja sam bio još vrlo mlad, kad mi je tatica umro,« 
odgovorio je Cedrik, »pa ga se prema tomu i ne sjećam 
više točno, ali ne mislim, da ste mu slični.« 

»Dakle si se razočarao?« upita grof. 

»O ne !« odgovorio je Cedrik udvorno. »Naravno, da 
biste se i vi veselili, kad bi tko bio sličan vašemu ocu, 
ali vi bi se isto tako veselili obličju svoga djeteta, kad 
i ne bi bio sličan vašemu ocu. Ta, rodjake čovjek uvijek 
voli. Ne držite li i vi to?« 

Grof se u svom stolcu jače nasloni i zagleda se ukočeno 
preda se. Za njega se nije moglo reći, da voli svoje ro¬ 
djake, Najveći je dio svoje dokolice sproveo u tom, da 
se s njima najžešće svađi i da ih protjera iz kuće. Stoga 
su ga svi iz duše mrzili. 

»Svako dijete voli svog djeda,« nastavi lord Fauntle- 
roy, »naročito, ako je tako dobrostiv, kako ste vi bili 
prama meni.« 

Opet se javio onaj osobiti sjaj u plemićevim očima. 

»Ah,« rekao je, »ja da sam bio dobrostiv prama tebi?» 

»Da,« odgovorio je Cedrik veselo, »ja sam vam vrlo 
zahvalan za Brigitu, za prodavačicu jabuka i za Dicka.« 

»Brigita?« začudi se grof. »Dick! Prodavačica ja¬ 
buka ?« 

»Da,« tumačio je Cedrik: »To su ljudi, za koje ste mi 
dali mnogo novaca — onog novca, što mi je gospodin 
Havisham od vas izručio.« 

»Ha, ha !« rekao je grof. »Dakle to je to ! Novac, što 
si ga smio izdati. Šta si sebi za to kupio ? O tom bih htio 
što čuti.« 

»0,« rekao je lord Fauntleroy, »možda vi i niste ništa 
znali o Dicku, o prodavačici jabuka i o Brigiti. Nisam 
mislio na to, da tako daleko od nas stanujete. To su bili 
moji osobiti prijatelji. A znate li, Michael je imao groz¬ 
nicu —« 

»Tko je taj Michael ?« upitao je grof. 

»Michael je Brigitin muž, a oni su bili u bijedi. Kad je 
čovjek bolestan i ne može zaradjivati, a ima dvanaestero 
Sječe, onda si možete zamisliti, kako je to. Onda sam im 

ja dao novaca i više nisu imali briga. Brigita nije rođenim 
očima vjerovala. Zato sam vam ja tako zahvalan.« 

»0 !« rekao je grof svojim dubokim glasom, »to je 
dakle bilo jedino, što si sebi za veselje učinio. A šta si 
inače radio s novcem?« 



Dougal je uperio svoje pametne oči u dječaka, kao đ& 
bi se zanimao za razgovor. Stari grof, koji je poznavaa 
svog psa, promatrao ga je pažljivo. Dougalov običaj nij« 
bio, da se s kim brzo sprijatelji, pa se grof čudio, kako je 
mirno puštao, da ga dječak gladi. Upravo u taj čas gledala 
je životinja dostojanstveno u maloga lorda Fauntleroya 
i svoju lavlju glavu .položila na njegovo koljeno. •, 

Cedrikova je mala ručica nastavila da miluje novog 
prijatelja a mali je lord govorio dalje: 

»Da, a onda je bio još i Dick. I Dick bi vam se svidio: 
on je bio tako pošten. A onda i cipele čisti tako sjajno, 
da se bliješte poput ogledala. On naime na uglu čisti pro¬ 
laznicima cipele.« 

»I on je tvoj prijatelj ?« 

»Da, on je moj stari prijatelj,« odgovorio je lord Faunt- 
leroy. »Ne tako star kao gospodin Hobbs, ali svakako 
stari prijatelj. Tik pred odlaskom dao mi je dar.« 

Cedrik izvadi iz džepa brižno smotan, crveni predmet, 
kojega je s ljubeznim ponosom razmatao. To je bio cr¬ 
veni svileni rubac s konjskim glavama i potkovama. 

»To mi je dao za uspomenu,« govorio je mali lord. 
»Uvijek ću ga nositi u džepu. To je kupio od prvog novca, 
što ga je zaslužio, iza kako sam mu kupio nove kefe i is¬ 
platio Jacka. U sat gospodina Hobbsa dao sam upisati 
mali stih, koji glasi: »Kadgod amo pogledaš — tad se 
mene sjeti baš !« a ja kadgod budem vidio rubac, uvijek 
ću misliti na Dicka.« 

Nemoguće je opisati osjećaje poštovanog grofa dorin- 
courtskog. Vidio je velik dio svijeta, ali ovdje mu se ja¬ 
vilo nešto tako novo, da mu je sapelo dah i izazvalo naj¬ 
čudnovatija uzbudjenja. Nikad se nije brinuo za djecu, 
jer je vazda imao svojih drugih posala. Sa sinovima se 
malo bavio, dok su bili mali — ma da se mnogo puta 
sjećao, kako je Cedrikova oca smatrao lijepim i snažnim 

dječakom. 

Njemu se dječak pričino vazda nekom goropadnom 
malom životinjom, koja je sebična, pohlepna i divlja, ako 
se s njom jako strogo ne postupa. Njegova obadva naj¬ 
starija sina neprestano su bila na jad i muku svojim uči¬ 
teljima, a za najmladjeg je držao, da se stoga na nj manje 
tuže, što je bio i manje darovit. Nikad nije na to mislio, 
da bi mogao svog unuka zavoliti; po Cedrika je poručio 
samo zato, jer mu je tako nalagao njegov ponos. Kad je 
već dječak imao da preuzme njegov visoki položaj, želio 

je grof, da mu se ime s neobrazovanim čovjekom ne iz- 
vrgne smijehu. Čvrsto je bio uvjeren o tom, da dječak, 
koji je u Americi odgojen, mora da je napola ludjak. 

Kad je sluga najavio lorda Fauntleroya. gotovo se bo¬ 
jao, da pogleda dječaka, jer nije drugo ni mislio, nego 
da će vidjeti sve svoje s.lutnje potvrdjene. Stoga je zapo- 
vijedio, da mu se ima dovesti dijete samo. Njegov to po¬ 
nos ne bi podnio, da su i drugi bili svjedoci njegova ra¬ 
zočaranja. Zato mu je i zakucalo staro, ponosno i uko¬ 
čeno srce, kad je prema njemu išao dječak laganim i mi¬ 
lim koracima, položivši bez straha svoju ručicu na šiju 
snažnoga psa. Ozbiljno mu držanje popustilo je odmah 
nakon ovakova iznenađjenja. 

A onda je počeo razgovor; grof je bio sve uzbudjeniji. 
Prije je bio vičan, da se sav svijet pred njim preplaši i 
smete. Drugo nije ni od ovoga unučića očekivao. Cedrik 
nije bio drzovit, već samo prijazan, pa nije ni mislio na 
to, da bi uopće bilo razloga, s kojega bi se bojao grofa. 
Grofu pak nije bilo neugodno, da je našao nekoga, tko 
nije bio spram njega nepovjerljiv ili ga se plašio ili se či¬ 
nio da ne opaža zlih strana njegova značaja — nekoga, 
tko ga je tako bistro i pouzdano gledao, pa bio to i mali 
dječak u crnoj baršunastoj odjeći. 

Tako se stari grof jače spustio u svoj naslanjač i sve 
više molio svoga malog druga, da neprestano o sebi pri¬ 
povijeda, dok je on za toga promatrao mališa čudnim 
pogledima. 

Lord je Fauntleroy pričao sve "o Dicku i Jacku, o pro¬ 
davačici jabuka i o gospodinu Hobbsu; opisivao je ve¬ 
liku svečanost republike u cijelom njezinom sjaju, s 
baki jadom, praskavicama i rasvjetom prozora. Tijekom 
razgovora došao je i na dan 4. srpnja i na revoluciju. 
Upravo je htio s ushitom o tom govoriti, ali se najednom 
nečesa sjetio i prekinuo. 

»No, što je ?« zapitao je grof. »Zašto ne pripovijedaš 
dalje ?« 

Lord se Fauntleroy stane nemirno zibati na stolcu. 
Grofu je bilo jasno, da se dječak uznemirio od neke mi¬ 
sli, koja ga je snašla. 

»Mislio sam, da možda ne biste htjeli slušati o ovako- 
vim stvarima,« odgovorio je. »Možda je kod toga bio tko 
vama bliz; zaboravio sam, da ste Englez.« 

»Samo mirno pripovijedaj dalje,« rekao je grof. »Nitko 
od moje porodice nije sudjelovao kod revolucije. A onda 
ti si zaboravio, da si i ti Englez.« 

»0 ne,« viknuo je Cedrik brzo. »Ja sam Američanin !« 

»Englez si,« rekao je grof strogo. »Otac ti je bi o Englez.« 

To je grofu bila šala, ali Cedriku nije. Dječak nije 
nigda pomišljao na takav zaključak; osjećao je, da mu 
lice gori i da se sav zarumenio. 

»Ali ja sam se ipak rodio u Americi.« prosvjedovao je, 
»pa kad je čovjek rodjen u Americi, onda je Američa¬ 
nin. Molim, da mi oprostite,« dodao je značajnom udvor¬ 
nošću, što vam se protivim. Ali gospodin mi je Hobbs 
rekao, ako dodje do rata, da se moram u Americi boriti!« 

Grof se smijao; bio je to kratki, mrzovoljasti smijeh, 
ali ipak — smijeh. 

»I ti bi se dakle borio?« rekao je. 

Mrzio je Ameriku i Američane, ali ga je zabavljalo gle¬ 
dati, kako je ozbiljan i zanesen bio taj mali rodoljub. 

Kad je sluga javio, da je stol prostrt, ustao je Cedrik 
sa stolca i pristupio sasvim blizu svomu poštovanomu 
rodjaku. Gledao mu je nogu, bolesnu od uloga. 

»Da vam pomognem?« pitao je udvorno. »Možete se 
na me poduprijeti. Kad je jednom gospodin Hobbs na 
škrinji od krumpira ozlijedio nogu, odupirao se uvijek 
o moja ramena, kad je hodio.« 

Visoki sluga gotovo nije mogao suspreći smijeha, pa 
tako izvrgao opasnosti svoj položaj. To je bio aristo- 

kratski sluga, koji je neprestance živio u najboljim poro¬ 
dicama plemićskih kuća i nije se nigda smijao; u istinu 
on bi se bio smatrao nečasnim i nevrijednim slugom, kad 
bi ovakovim smiješkom ogriješio dušu. Spasio se samo 
tako, da je pogledao neku vrlo ružnu sliku, koja je preko 
visjela nad grofovom glavom. 

Grof je svoga hrabrog mladog rodjaka mjerio od glave 
do pete. 

»Misliš li, da bi to mogao ?« upitao je tvrdo. 

»Mislim, da bi,« rekao je Cedrik. »Ja sam vrlo jak. Mo¬ 
rate znati, da mi je sedam godina. Na jednoj se strani 
možete odbačati na štap, a na drugoj se nasloniti na me. 
Dick veli, da ja za sedmogodišnjeg dječaka imam vrlo 
jake mišice.« 

On ispruži podlakticu i opet je natrag prikuči, da grof 
uzmogne vidjeti mišice, koje je Dick pohvalio. Pri tom 
mu je lice bilo tako ozbiljno i važno, da je sluga i opet 
smatrao potrebnim vrlo pažljivo pogledati u onu ružnu 
sliku. 

»No dobro,« rekao je grof, »pokušaj U 

Cedrik mu je pružio štap i pomagao kod ustajanja. Ve 
čeras grof nije kleo, premda su mu ulozi zadavali jakih 
boli. Htio je pokušati. Polako je metnuo ruku na mala 
ramena, koja mu je dječak s toliko hrabrosti ponudio; 
mali je lord Fauntleroy pošao oprezno korak naprijed i 
zabrinuto pogledavao bolesnu nogu. 

»Samo se čvrsto naslonite,« govorio je sokoleći, »ja ću 
ići jako lagano.« 

Da se grof odupro o slugu, bio bi se manje oslanjao na 
štap nego li na njegovu ruku. Ipak je kod toga pokušaja 
htio, da mu i unuk ne osjeti, da je njegov teret baš tako 
lak. Bio je uistinu težak i nakon nekoliko koraka zaža- 
rilo se lice maloga lorda, srce mu je brzo kucalo, ali on 
se držao hrabro i neprestano se sjećao Dickove hvale 
njegovim mišicama. 

»Nemojte se bojati, oslonite se na me,« govorio je us- 
puhano. »Mogu ja već izdržati, ako nije put dug.« 


Do blagovaonice nije bilo daleko, premda se Cedriku 
učinio put vrlo dugim, dok je stigao do stolca na gornjem 



kraju stola. Ruka djedova na ramenu činila mu se 
vo svakog koraka teža, lice mu je bilo sve vruće i crve- 
nije, dah kraći, ali ipak nije mislio na to da bi se gdje za¬ 
ustavio. Napinjao je sve svoje djetinje mišice, uspravljao 
g avu i podjedno hrabrio djeda, koji je hramao. 

»Boli li vas jako noga, kad njom stupate?« pitao je. 
»Jeste li je već kupali u toploj vodi i u gorušici ? Sljez, 
vele,'da je takodjer dobar, kako sam često slušao.« 

Veliki je pas lagano koračao uz njih, a visoki je sluga 
išao za njima; čudno bi mu se koji put lice oteglo gle¬ 
dajući, kako se mališ svom silom napinje i svoj teški 
teret tako spremno nosi. 

Kad su unišli u blagovaonicu, opazio je Cedrik, da je 
to ogroman prostor, i da je sluga, koji je stajao iza stolca 
na pročelju stola, bio vrlo ozbiljan. 

Nakon što su došli do stolca. Ruka se s Cedrikovih ra¬ 
mena makla i grof se sputio udobno na stolac. 

Cedrik je izvadio Dickov rubac i brisao znoj sa čela. 

»Večeras je jako toplo, zar ne ?« upitao je. »Možda bi 
trebalo za vas naložiti ... zbog noge ... ali meni kanda 
je vrlo toplo.« I on je živo brisao svoje vlažne uvojke 
dragocjenim rupcem. 

Njegov je stolac bio postavljen na drugoj strani stola, 
naprotiv djedovu. To je bio opet tako visok naslanjač, 
da se mali dečko sam sebi pričinjao neznatnim. No to ga 
ipak nije uznemirivalo; sebe nije nikad precjenjivao, već 
je vazda bio spreman, da se prilagodi prilikama, ako su 
mu se činile nesavladive. 

Danas je jelo grofu kanda nešto bolje prijalo nego 
obično, budući da je izmedju pojedinh obroka imao šta 
da razmišlja. A na to ga je navodio njegov unuk. Proma¬ 
trao ga je preko stola, pa makar da je sam malo govorio, 
poticao je Cedrika na razgovor. Nikad nije grof držao, 
da bi bilo moguće slušati ovakovo jedno dijete, ali lord 
Fauntleroy u isto ga je vrijeme zabavljao i razveseljavao. 

»Vi svoje krune ne nosite uvijek?« primijetio je s duž¬ 
nim počitanjem. 

»Ne,« odgovorio je grof trpko se nasmijavši, »ne pri¬ 
staje mi dobro.« 

»Gospodin je Hobbs rekao, da vi uvijek nosite krunu,« 
nastavi Cedrik; a nakon što je malo promislio, opet će: 
»Ta, katkad bi je ipak morali skinuti, da metnete šešir.« 

»Da,« rekao je grof, »prigodice je skinem.« 

Jedan se od slugu naglo okrenuo i stao sasvim čudno 
kašlj ati. 

Cedrik je najprije večerao, a onda se zavalio u stolac i 
razgledavao sobu. 

»Vi mora da se ponosite svojom kućom; zbilja je kra¬ 
sna.« Onda zastade časalt i pogleda zamišljeno preko 
stola. 

»To je vrlo velika kuća za dva čovjeka, zar ne?« re¬ 
kao je. 

»O da, za dvojicu je dosta velika,« odgovorio je grof. 
.»Držiš li je prevelikom ?« 

»Mislio sam samo,« rekao je najposlije, »da, kad bi u 
njoj stanovala dva čovjeka, koja se ne bi slagala, tad bi 
se osjećali jako osamljeni.« 

»Držiš li, da ću se ja s tobom slagati?« upita grof. 

»Da«, odgovori Cedrik, »to mislim. Gospodin Hobbs i 
ja bili smo takodjer vrlo veliki prijatelji. To je bio naj¬ 
bolji prijatelj, što sam ga ikad imao, osim milovanja.« 

Grof izdigne u vis svoje guste obrve: 

»Tko je to milovanje?« 

»To je moja majčica,« rekao je lord Fauntleroy tihim 
glasom. 

Možda je bio umoran, jer se približavalo njegova doba 
za spavanje, ali se držao hrabro i uspravno, kad su se 
vraćali u knjižnicu, oslonila se grofova ruka, ma da ga je 
s druge strane podupro sluga, na unukova ramena, ako 
i ne tako teško kao prije. 

Cim se sluga udaljio, sjeo je Cedrik na prostirač pred 
kaminom uz Dougala. Nekoliko je časaka šuteći gladio 
psa i gledao u vatru. Grof ga je promatrao. Dječakove su 

oči gledale tužno i zamišljeno, a nekoliko je puta duboko 
uzdahnuo. 

»Fauntleroy«, upitao je najednom grof, »na što mi¬ 
sliš?« 

»Mislim na milovanje,« odgovorio je, »i — i mislim, da 
bi bilo bolje, da ustanem i da se po sobi prošećem.« 



Podigne se; s rukama u džepovima hodao je gore dolje. 
Oči su mu se krijesile, a usne bile stisnute, no on je is¬ 
pravio glavu i čvrstim korakom hodao. Dougal se lijeno 
maknuo, pogledao ga i podigao se takodjer. Fauntleroy 
izvadi ruke iz džepa i metne je psu na glavu. 

»Krasan pas!« rekao je. »To je moj prijatelj; on ra¬ 
zumije, kako mi je.« 

»Pa kako ti je ?« priupita grof. 

Uznemirivalo ga je gledati prvu borbu maloga dječaka 
s čežnjom za domom, ali se opet radovao, što se dečko 
toliko trsio, da je svlada. Ta mu se dječja srčanost svi- 
djala. 

»Hodi amo, moje dijete,« rekao je. 

Fauntleroy je pošao do njega. 

»Još nisam nikad otišao od kuće,« rekao je dječak s 
tjeskobnim izrazom u smedjim očima. »To je čudno 
čuvstvo, da čovjek mora cijelu noć ostati u dvorcu dru¬ 
goga čovjeka mjesto u svojoj kući. Ali milovanje nije da¬ 
leko od mene. Ona mi je rekla, nek na to mislim i na to, 
da — da sam već sedam godina star — a onda mogu gle¬ 
dati i sliku, što mi ju je dala.« 

Turi ruke u džep i izvadi malu kutijicu od tamnopla- 
vog baršuna. 

»To je ona,« rekao je. »Samo se pritisne ovo pero i 
onda skoči.« 

Prišao je tik do grofova stolca i oslonio mu se na na¬ 
slon i na ruku tako povjerljivo, kao da mu je tu već 
odavno mjesto. 

»To je ona,« govorio je otvarajući kutijicu i sa smi¬ 
ješkom pogledavajući djeda. 

Grof skupi obrve; nije htio da vidi slike, a ipak ju je 
gledao. Lice, što ga je spazio, bilo je tako lijepo i mlado, 
slično djetetu kraj njega, da se gotovo preplašio. 

»Ti je dakako vrlo voliš ?« pitao je grof. 

»D&,« odgovorio je lord Fauntleroy prijazno, ali svi- 
jesno. 

»Vrlo je volim. Vidite: gospodin Hobbs je bio moj pri¬ 
jatelj i Dick i Brigita i Marija i Michael, svi su oni bili 
moji prijatelji, ali milovanje — no, ona je moja najbolja 
prjateljica i mi uvijek jedno drugomu pripovijedamo sve. 
Moj mi je otac namijenio, da se za nju brinem, pa kad 
budem velik, radit ću i novac za nju zasluživati.« 

»Pa kako to kaniš?« pitao je djed. 







Mali se lord opet spustio na prostirač pred kaminom i 
promatrao sliku u svojoj ruci. Činilo se, da ozbiljno o tom 
razmišlja, što bi odgovorio. 

»Možda ću ići u posao gospodinu Hobbsu,« rekao je 
najposlije, »ali još bih radije htio biti predsjednik.« 

»Mi ćemo te mjesto toga poslati u gornju kuću,« rekao 
mu je djed. 

»No, pa —« odgovorio je dječak, »ako ne mogu biti 
predsjednik, onda ću učiniti to, što mi vi kažete, samo 
ako je dobar posao. Trgovina s mirodijama ne nosi ta- 
kodjer uvijek mnogo.« 

Otprilike za po sata došao je gospodin Havisham. U 
velikoj je sobi bilo još tiho, kad je unišao, grof je još bio 
u svom naslanjaču. Oprezno se maknuo, kad mu se go¬ 
spodin Havisham približio i podigao tobože nehotice 
svoju ruku, da ga opomene, nek polako stupa. Dougal je 
spavao, a uz velikog psa, isto tako spavajući, sa svojom 
kovrčastom glavom na ruci, ležao je mali lord Fauntleroy. 

ŠESTO POGLAVLJE. 

Grof i njegov unuk. 

Kad se lord Fauntleroy drugog jutra probudio, čuo je 
tiho-šaptanje. Okrene se i otvori oči. — U sobi su stajale 
dvije gospodje. Sve je bilo svijetloj prijazno. Na pokuć¬ 
stvu su bile prevlake s cvjetovima, u kaminu je praskala 
vatra, a sunčev je sjaj dopirao kroz prozore, obavite brš- 
ljanom. Obadvije su se gospodje primakle njegovu kre¬ 
vetu i on je upoznao u jednoj gospodju Mellon, kućnu 
gazdaricu, dok je druga bila krupna ženska srednjih go¬ 
dina, a lice joj je izgledalo tako prijazno, kako se samo 
zamisliti može. 

»Dobro jutro mylorde,« pozdravila je gospodja Mellon 
dječaka: »jeste li dobro spavali ?« 

Lord je Fauntleroy tr’o oči i smiješio se. 

»Dobro jutro,« odgovorio je, »ja nisam ni znao, da 
sam tu bio.« 

»Vas su ovamo donijeli, kad ste zaspali,« rekla je gaz¬ 
darica. »Ovo je spavaonica, a ovo je gđa Dawson, koja se 
ima za vas da brine.« 

Fauntleroy se ispravi u krevetu i pruži ruku gospodji 
Dawson upravo onako, kako ju je pružio grofu. 

»Kako ste, gospodjo?« upitao je. »Hvala vam, da se 
hoćete za me brinuti.« 

Možete ju zvati i Dawson, mylorđe,« rekla je gazda¬ 
rica sa smiješkom. »Obično je zovu Dawson.« 

»Gospodjica Dawson ili gospodja Dawson?« upitao je 
mali lord. 

»Samo Dawson, mylorde,« rekla je sama Dawson, a 
sva se sjala od radosti. »Niti sam gospodjica niti gospo¬ 
dja — Bog nek Blagoslovi vaše malo srce ! Izvolite sad 
ustati, da vas Dawson odjene, a onda ćete doručkovati 
u dječjoj sobi.« 

Dawson i gazdarica izmijene poglede. 

»Dawson će vam sve učiniti, što želite,« rekla je gospo¬ 
dja Mellon. 

»Hvala vam,« rekao je lord Fauntleroy, »više put je,, 
znate, s dugmetima teško, pa onda moram nekog moliti, 
da mi pomogne.« 

Cedrik je držao, da je Davvson vrlo dobra gospodja, i 
prije nego je bilo odjevanje gotovo, sklopili su već srdačna 
prijateljstvo. On je već doznao, da joj je muž bio vojnik 
i da je bio ubijen u pravoj bitki, i da joj je sin mornar, 
te da brodi daleko po moru i da je vidio gusare, ljudo¬ 
ždere, Kineze i Turke. Već je donio rijetkih koralja i 
školjki, koje mu je Dawson veselo htjela pokazati. Sve 
je to bilo vrlo zanimljivo. Cedrik je još doznao, da se 
Dawson svoj cijeli život bavila s djecom, i da je upravo* 

došla iz neke velike kuće s druge strane, gdje je dvorila 
lijepu i malu djevojčicu, imenom lady Gwyneth Vaughan. 

»Ona je rodjakinja vašemu lordstvu, pa ćete je jednom 
možda još i upoznati,« rekla je Dawson. 

»Mislite ?« pitao je Fauntleroy. »To bi me veselilo. Još 
se nisam upoznao ni s jednom malom djevojčicom, 
premda sam uvijek rado gledao djevojčice.« 

Kad je Cedrik otišao u susjednu sobu, da doručkuje, 
i vidio, kako je velika, pa kad je saznao, da do ove ima 
još jedna soba, isto tako velika, o kojoj mu je Dawson 
rekla, da je i ona njegova, onda je osjetio, kako je ma¬ 
len, i povjeravao joj se sve više, sjedajući na doručak za 
krasan prostrt stol. 

»Još sam vrlo malen dječak,« govorio je ozbiljno, »pre¬ 
malen, da stanujem u tako velikom dvorcu i da imam to¬ 
like sobe — ne držite li vi ?« 

»Ah,« odgovorila je Dawson, »u početku se još osje¬ 
ćate stranim, to je sve; ali doskora ćete i to svladati,^pa 
će vam se ovdje bolje svidjati. Ovdje je divno.« 

»Da,« rekao je Fauntleroy i uzdahnuo; »ipak bi mi se 
možda još bolje svidjalo, da ne moram biti bez milova¬ 
nja. Svako sam jutro s njom doručkovao; ja sam joj me¬ 
tao šećer i vrhnje u čaj i davao joj kruh. To je uvijek bilo 
tako zgodno.« 

»Vjerujem,« odgovorila je Dawson tješeći, »ali vi znate, 
da svoju majku možete svaki dan vidjeti, pa ćete joj 
mnogo šta pripovijedati. Čekajte samo, dok još više vi¬ 
dite u lijepom dvorcu: pse, pa staje s mnogo konja. Je¬ 
dan će vas, to znam stalno, osobito razveseliti.« 

»I konja tu ima?« klikne Fauntleroy. »Konje vrlo vo¬ 
lim. I Jima sam volio. To je bio konj, kojega je gospodin 
Hobbs uvijek uprezao u svoja kola. Bila je to lijepa živo¬ 
tinja, samo koji put nešto goropadna.« 

»Da,« rekla je Da\vson, »čudit ćete se, šta je sve u sta¬ 
jama. Ali još niste vidjeli ni susjedne sobe.« 


— 74 


»A šta je u njoj ?« pitao je Fauntleroy. 

»Čekajte, dok pojedete, a onda ćete vidjeti,« rekla je 
Dawson. 

To je pobudilo u Fauntleroya radoznalost i on se 
požurio s doručkom. 

»Sad sam,« rekao je skočivši iza nekoliko časaka sa 
stolca, »gotov. Mogu li ući?« 

Dawson kimne glavom i podje naprijed. Cedrik je bi¬ 
vao sve radoznaliji. Na pragu se susjedne sobe zaustavio 
i zadivljeno se razgledavao. Ništa nije govorio; zataknuo 
je ruke u džepove i stajao ondje, sav u licu crven od iz- 
nenadjenja i uzrujanosti. 

Tu je bilo polica i mnogo knjiga i stolova s bezbroj 
igračaka — sve divne umjetničke stvari —, kako ih je 
čestvo s ushitom promatrao u newyorškim izlozima. 

»Tu je kao u sobi kakvog malog dječaka,« rekao je 
napokon, duboko uzdahnuvši. »Čije je to sve?« 

»Hodite samo i promatrajte sve izbliže. Vaše je,« od¬ 
govorila je Dawson. 

»Moje !« viknuo je. »Moje ! Zašto je moje ? Tko mi to 
poklanja?« I on je skočio naprijed veselo kliknuvši. Či¬ 
nilo mu se gotovo odviše, a da bi vjerovao. »To je dao 
djed!« rekao je, a oči su mu se krijesile kao zvijezde. 
»Znam stalno, da je to djed dao.« 

»Dakako,« potvrdila je Dawson, »i ako budete dobar 
mladi gospodin, te se cijeli dan budete zabavljali, a da se 
ne ozlovoljite, poklonit će vam sve, štogod zaželite —« 

To je bilo vrlo zabavno dopodne. Bilo je toliko stvari, 
koje su se morale pogledati i ispitati. 

»Jeste li već koga poznali, tko je imao tako dobrostiva 
djeda ?« pitao je mališ svoju Dawson. 

Njezino je lice na čas pokazivalo neodređen izražaj. 
Nije baš imala osobito mišljenje o njegovu lordstvu 
grofu. Tek je malo dana bila u kući, ali dosta dugo da 
upozna svojstva starog plemića iz kazivanja služinčadi. 

»I od svih zagrižljivih, zločestih staraca, kod kojih sam 
ja imao čast biti u livreji, on jc najžešći i najgori,« rekao 
je najveći sluga. 

I isti sluga, imenom Toma, rekao je svojim drugovima 
neke primjedbe grofove gospodinu Havishamu, kad su 
govorili o budućnosti maloga lorda. 

»Pustite ga, nek ide svojim putem i napunite mu sobu 
igračkama,« govorio je stari lord. »Dajte mu sve, štogod 
ga veseli, i on će brzo zaboraviti majku. Zabavljajte ga r 
zaokupite mu misli s drugim stvarima, pa nam ne će biti 
na teret. To je već tako kod dječaka.« No ovaj je dječak 
bio%sasvim drugačiji. 

Grof je zlo sproveo noć, a u jutro je bio u svojoj sobi; 
pred podne pak, nakon što je doručkovao, poslao je po 
svog unuka. 

Fauntleroy je odmah poslušao poziv. Potrčao je niza 
stube; grof ga je čuo, kako se žuri kroz trijem, otvorio 
mu je vrata, i Cedrik je unišao crven u licu, a oči su mu 
sjale. 

»Već sam čekao, da ćete po me poslati,« rekao je- 
»Dugo sam već spreman. I hvala vam tisuć puta za lijepe 
stvari! Cijelo sam se pretpodne s njima igrao !« 

»Tako ?« rekao je grof. »Svidjaju li ti se ?« 

»Vrlo mi se svidjaju — ne mogu niti reći, kako jako !« 
odgovorio je Fauntleroy. »Tamo je jedna igra, slična no¬ 
gometu, samo se igra na velikoj daski s bijelim i crvenim 
kolčićima. Pokušao sam, da je i Dawson nauči, ali ona 
je nije mogla pravo shvatiti — ona još nije nikad igrala 
nogomet, jer je gospodja. Ali vi tu igru poznate, zar ne ?« 

»Mislim, da ne,« odgovorio je grof. »Je li to kao cri- 
quet?« 

»Nisam nikad vidio criquet,« rekao je Fauntleroy; »ali 
gospodin me je Hobbs više puta uzeo sa sobom, da gle¬ 
dam s njim nogomet. To je prekrasna igra. Čovjek se kod 
toga tako uzruja. Biste li rado gledali, da vam donesem 

svoju igru i pokažem ? Možda bi vas to zabavilo, da 
malko zaboravite na boli u nogi. Boli danas?« 

»Više, nego li mi je milo,« bio je odgovor. 

»Onda možda ipak ne ćete moći zaboraviti na boli,« 
rekao je Cedrik zabrinuto. »Možda vam dosadjujem, kad 
pripovijedam o svojoj igri. Mislite li, da će vas zabavljati, 
ili držite, da će vam dosadjivati ?« 



»Hodi samo i donesi je,« rekao je grof. Smiješak mu se 
krao oko usana, kad se Cedrik vratio na ramenima sa 
škatuljom, u kojoj je bila igra, a u licu s izrazom najve¬ 
ćeg zanimanja. 

»Smijem li postaviti onaj tamo stolić uz vaš nasla- 
njač?« zapitao je. 

»Pozvoni Tomi,« rekao je grof. »On će ga mjesto tebe 
donijeti.« 


— 77 — 














»0 to mogu sam,« odgovorio je Fauntleroy. »Nije jako- 
težak.« 

»No dobro,« rekao je djed. 

Cedrik je privukao stol do djedova stolca, postavio 
igru i dao neke potrebne pouke. Onda je otpočela igra. 
Cedrik se sav zanio i igrao veselo s pravom djetinjom 
srećom; njegova radost nad vlastitom ili protivnikovom 
srećom svakoj bi igri podavala osobiti čar. 

Da je tko prije tjedan dana staromu grofu dorincourt- 
skomu rekao, da će ovoga jutra zaboraviti svoje uloge i 
svoju zlovolju, zaista ne bi bio od njega dobio ljubezna 
odgovora; a ipak ih je on bio gotovo potpuno zabora¬ 
vio, kad li se otvore vrata i Toma najavi posjet. 

Najavljeni posjetnik, stariji, u crno odjeveni gospodin* 
koji nije bio nitko drugi nego svećenik grofove župe, 
gotovo je odskočio natrag od udivljenja, kad je ugledao 
pred sobom neobičan prizor. 

»Dva dobio!« čuo se veseli djetinji glas. »Drugi put 
dobio !« 

Ondje je stajao grofov stolac i podnožak, na kojemu je 
počivala noga. A uza stol je stajao mali stolić, na kojem 
je bila razastrta igra. A tik uz starog grofa, nasuprut nje¬ 
govoj ruci i zdravom koljenu stajao je neki mali dječak 
s užarenim licem i očima blistavim od radosti. »Dvaput 
je dobio !« kliktao je mali strariac. »Danas zbilja niste 
imali sreće, zar ne ?« Onda su obojica opazila, da je još 
netko treći u sobi. 

»Ah!« rekao je grof svojim tvrdim glasom, ali je 
uljudno pružio svećeniku ruku. »Dobro jutro, Mor- 
daunte ! Vidite, našao sam novo zanimanje.« 

Drugu je ruku metnuo na Cedrikovo rame; možda mu 
se u starom srcu pokrenuo opravdani ponos, što je mo¬ 
gao svećenika upoznati s takovim baštinikom; bilo mu 
je nešto u očima kao radost, kad je dječaka nježno turao 
naprijed. 

»To je novi lord Fauntleroy,« rekao je. »Fauntleroy,, 
to je gospodin Mordaunt, naš duhovnik.« 

»Vrlo me veseli, što sam se s vama upoznao, sire,« re¬ 
kao je Cedrik sjećajući se riječi gospodina Hobbsa, što 
ih je dva put od njega čuo, kad je pozdravljao nove mu¬ 
šterije. Držao je s potpunim pravom, da prama sveće¬ 
niku mora biti još udvorniji nego li prama drugim lju¬ 
dima. 

Gospodin je Mordaunt držao jedan čas malu ruku u 
svojoj, dok je spustio pogled na dječakovo lice, i nehotice 
se nasmijao. Već je zavolio mališa, kao što ga je i svatko 
zavolio. Nije toliko na njega djelovala dječakova ljepota, 
koliko bezazlena i naravna djetinja ćud maloga dječaka, 
koji je svaku riječ izgovarao tako ljubazno i srdačno. 
Župnik je gledajući Cedrika posve zaboravio na grofa. 

»Sretan sam, što sam vas upoznao, lorde Fauntleroy,« 
rekao je. »Dug ste put prevalili. Vrlo će se mnogi obra¬ 
dovati, kad čuju, da ste sretno doputovali.« 

»Da, to je bio vrlo dug put,« odgovorio je Fauntle- 
roy, »ali milovanje, moja majka, bila je uza me, pa ni¬ 
sam bio sam. Kad čovjek ima uza se majčicu, ne osjeća 
se osamljen, a i brod je bio lijep.« 

»Uzmite stolac, Mordaunt,« rekao je grof. Gospodin je 
Mordaunt sjeo. »No, Mordaunt,« zapitao je, »što vas je 
dovelo ovamo ? Tko je opet u nevolji ?« 

»Higgins, Higgins Edge-Farm,« odgovorio je svećenik.. 
»Mnogo je nesreća doživio. Prošle jeseni nisu mu samo 
sva djeca imala škrlet, nego je i sam bio bolestan, pa je 
stoga naravno zapao u bijedu. Sad mu zadaje briga na¬ 
jamnina. Newik mu je rekao, ako ne plati, da mora osta¬ 
viti mjesto, a to bi bilo za njega jako zlo. Sad mu je 
žena bolesna, pa me je molio jučer, da kod vas molim 
z rok. Mislim, da će se opet podići, ako mu dadete vre¬ 
mena. « 

»Tako oni svi govore,« odgovorio je grof prilično 
mračna lica. Fauntheroy je s vanredno napetom pažlji¬ 
vošću slušao. U njega se odmah pobudilo zanimanje za 
Higginsa. Pomislio je, koliko to djece mora da je tamo, 
i da li im je škrletna groznica prouzročila boli. S najve¬ 
ćom je pažnjom upro oči u gospodina Mordaunta, kad 
je ovaj nastavljao svoje izvješće. 

»Higgins je valjan čovjek,« govorio je župnik trseći se, 
da podupre svoju molbu. 

»Zločest je najamnik,« odgovorilo je njegovo lordstvo, 
»i kako mi Newick veli, zaostao je sa svojom najamni¬ 
nom. « 

»U najvećoj je brizi,« nastavljao je župnik. »Živi samo 
za svoju porodicu, pa će morati s njom, ako bude otpu¬ 
šten, gladovati, jer liječnik je prepisao bolesnoj djeci vina 
i drugih okrepa, kojih Higgins nije kadar nabaviti.« 
Opet je Fauntleroy stupio korak naprijed. 

»Tako je baš bilo i Michaelu,« rekao je. 

Grof se prepao. »Na te sam zaboravio !« rekao je. »Za¬ 
boravio sam, đ>a je medju nama u sobi prijatelj ljudi. Tko 
je bio Michael?« I tračak se radosti vratio u duboke oči 
staroga gospodina. 

»Michael je muž Brigitin, a imao je groznicu,« odgo¬ 
vorio je Fauntleroy, »ni on nije mogao platiti najma, ni 
kupiti vina i okrepe. Vi ste mi onda dali novaca, da mu 
pomognem.« 

Grof je pogledao prijeko u gospodina Mordaunta. 

»Ne znam, kakav će to biti danas sutra gospodar,« re¬ 
kao je stari gospodin. »Naložio sam Havishamu, da dade 
dječaku, što zaželi — a to, čini mi se, i nije bilo drugo 
nego novac za prosjake.« 

»O, to nisu bili prosjaci,« viknuo je Fauntleroy živo. 
»Michael je bio valjan zidar ! Oni su svi radili.« 

»0 !« rekao je grof poprimivši dječakov naglas, »to 

dakle nisu bili prosjaci. To su bili čestiti zidari, čističizme 
i prodavačice jabuka.« 

Nekoliko je časaka grof šutke gledao dječaka. 

»Dodji ovamo,« rekao je najposlije. »Što bi ti učinio u 
ovom slučaju ?« 

Fauntleroy je s licem najveće povjerljivosti i dobrog 
prijateljstva metnuo ruku na djedovo koljeno. 

»Da sam bogat,« odgovorio je Cedrik, »i da nisam mali 
dječak, pustio bih Higginsa, nek stanuje u svojoj kući, 
i dao bi mu sve, što mu djeca trebaju, da ozdrave; ali ja 
sam tek mali dječak.« 

Nakon stanke, za koje mu se lice rasjalo, nastavi: »Ali 
vi ipak možete nešto učiniti, zar ne?« 

»Hm!« odgovorio je mylord gledajući u dječaka, 

I ovo je mišjjenje držao stari gospodin sasvim prihvat¬ 
ljivim. 

»Mislim, da možete svakomu čovjeku dati sve, što 
treba,« rekao je Fauntleroy. »Tko je Newiclc?« 

»To je moj poslovodja,« odgovorio je grof. »Neki mu 
od mojih najamnika nisu baš odviše skloni.« 

»Ne biste li mu napisali list?« upitao je Fauntleroy. 
»Da vam donesem crnilo i pero ? Igru mogu odnijeti sa 
stola.« 

Grof je neko vrijeme šutio, a onda je upitao. »Znaš li 
pisati ?« 

»Znam,« odgovorio je Cedrik, »ali ne jako dobro.« 

»Onda pospremi stol,« zapovijedio je lord, »i donesi s 
moga pisaćeg stola crnilo i komad papira.« 

Gospodin se Mourdaunt stao sve više zanimati. Za ne¬ 
koliko su časaka bile na stolu sve pisaće sprave. 

»Evo!« viknuo je veselo, »sadmožete pisati.« 

»Ti moraš pisati,« rekao je grof. 

»Ja?« viknuo je Fauntleroy, a svijetli mu se žar prelio 
preko lica. »Hoće li to biti dovoljno, ako ja budem pi- 

sao? Još ne znam pravilno pisati, ako nemam rječnika i 
ako mi tko ne kazuje u pero.« 

»0 tom se ne radi,« odgovorio je grof. »Higgins se za¬ 
cijelo ne će potužiti na tvoj pravopis. Ja nisam ljudima 
prijatelj već ti. No, umoči pero !« 



Fauntleroy je umočio pero u crnilo, a onda sjeo za 
stol. 

»No?« upitao je, »što ću pisati?« 

»Možeš napisati: proti Higginsu se zasad ne će ništa 
učiniti. Onda potpiši svoje ime: Fauntleroy,« rekao je 
grof. 

Fauntleroy je opet zamočio pero i počeo pisati. To je 
bio vrlo ozbiljan posao, ali on je bio u njem s cijelom svo¬ 
jom dušom. Iza nekog vremena bio je list ipak gotov i 
on ga je s tjeskobnim smiješkom pružio djedu. 

»Držite li, da je list dobar ?« upitao je. 




Grof je pregledao list i dao ga smiješeći se gospodinu 
Mordauntu. U njemu je stajalo: 

Dragi gospodine Newick ! Budite tako dobri i nemojte 
ništa učiniti protiv gospodina Higginsa. 

S veieštovanjem 

Fauntleroy.« 

»Gospodin je Hobbs uvijek ovako potpisivao svoje li¬ 
stove,« rekao je Fauntleroy, »a ja sam mislio, da je bolje, 
ako se kaže: budite tako dobri !« 

Kad je gospodin Mordaunt otišao, uzeo je sa sobom pi¬ 
smo, ali on je i još nešto drugo ponio sa sobom, naime 
čuvstvo radosti i nade, kako ga još nikad nije ponio kući 
sa svog posjeta u dvorcu Dorincourtu. 

Kad je otišao, vratio se Fauntleroy, koji je svećenika 
otpratio do vrata, i opet svomu djedu. 

»Smijem li sad ići svomu milovanju?« pitao je. »Mi¬ 
slim, da će me čekati.« 

Grof je časak šutio. 

»Nešto je u staji za te, što još moraš pogledati,« rekao 
je, »Pozvoni!« 

»Bio bih vam vrlo zahvalan,« odgovorio je Fauntleroy 
lako porumenivši, »da to smijem radije istom sutra vi¬ 
djeti. Ona me zacijelo negdje cijeli dan već čeka.« 

»No, pa dobro,« odgovorio je grof. »Onda ćemo dati 
upregnuti. — A na to je suho dodao: »To je konjić.« 

Fauntleroy je suspregao dah. 

»Konjić !« kliknuo je. »Čiji je konjić.« 

»Tvoj,« odgovorio je grof. 

»Moj?« viknuo je dječak, »kao što i one sve stvari u 
mojoj sobi?« 

»Da,« rekao mu je djed. »Bi li ga vidio? Da ti ga da¬ 
dem dovesti ?« Fauntleroyevi su obrazi bivali sve rume- 
niji. 

»Nisam nikad mislio, da ću kad imati konjića,« rekao 
je. »To zbilja nisam nikad mislio. Kako će se milovanje 
veseliti! Zar mi vi sve poklanjate ?« 

»Ne ćeš li ga vidjeti?« upitao je grof. 

Fauntleroy je duboko uzdahnuo. »Vrlo bih ga rado 
vidio,« rekao je, »ali sad više nema vremena.« 

»Ne bi li mogao odgoditi svoj posjet majci?« upitao 
je grof. 

»Zašto?« odgovorio je Fauntleroy, »ona je cijelo jutro 
mislila na me i ja na nju.« 

»0,« rekao je grof, »ti si to zbilja učinio? No onda po¬ 
zvoni. « 

Dok su se vozili nizbrdo drvoredom, držao se grof 
šutljivo ali Fauntleroy nije. Govorio je o konjiću. »Kakve 
je boje ? Kako je velik ? Što najradije jede ? Kako je 
star ? Kako se rano moram ustati, da ga vidim ?« 

»Milovanje će se vrlo veseliti!« završio je najposlije. 
»Ona će vam biti vrlo zahvalna, kad ste tako dobri pra- 
ma meni. Ona zna, da sam uvijek volio konjiće, ali nismo 
nikad mislili, da ću ikad imati takova konjića.« 

On se uvali u jastuke na kočiji i stane više časaka sav 
ushićen gledati grofa. 

»Držim, da ste vi najbolji čovjek na cijelome svijetu,« 
proiznese najposlije. »Neprestance činite dobro i mislite 
na druge ljude, zar ne ? Milovanje veli, da je ono prava 
dobrota, kad čovjek ne misli sam na se nego na druge. 
A upravo tako vi radite. Vi tolike ljude usrećujete. Tu je 
najprije Michael i Brigita sa svoje desetero djece, onda 
prodavačica jabuka, Dick i gospodin Hobbs; onda sad 
još gospodin i gospodja Higgins sa svojom djecom, pa i 
gospodin Mordaunt — jer i on se vrlo obradovao — onda 
milovanje i ja zbog konjića i svih onih drugih stvari. Bro- 
jio sam na svoje prste: dvadeset i sedmero ljudi, kojima 
ste bili dobri. To je već vrlo mnogo — dvadeset i sedam. 
A znate li i to,« dodao je oklijevajući, »da ljudi mnogo 

puta sasvim krivo misle o grofovima, jer ni jednoga iz- 
bliže ne poznaju? Tako na primjer: gospodin Hobbs. 
Ali ja ću mu pisati i rastumačiti.« 

»Šta je gospodin Hobbs mislio o grofovima?« zapitalo 
je njegovo lordstvo. 

»Da, vidite,« pripovijedao je mali lord, »to je bilo zato, 
što nije ni jednoga grofa poznavao, nego je o njima tek 
u knjigama čitao. On je držao — ali ne smijete mu za¬ 
mjeriti — da su to krvožedni silnici; i govorio je, da ih 
ne bi htio vidjeti, da sjede u njegovoj trgovini. No ja sam 
uvjeren, kad bi ih poznao, da bi bio drugoga mišljenja. 
Ali ja ću mu sve pripovijedati.« 

»A što ćeš mu pripovijedati?« 

»No, pisat ću mu,« odgovorio je Fauntleroy sav us- 
plamćen od zanosa, »da ste najbolji čovjek, o kojem sam 
igda čuo. Vi mislite uvijek na druge i činite sve, da usre¬ 
ćite siromake i mene i — nadam se, kad budem velik, 
da ću biti upravo tako kao i vi, to jest, ako budem mogao. 
Možda nisam za to dosta dobar, ali ću pokušati.« 

Meljutim su jurila kola prekrasnim perivojem mimo 
visokog, granatog stabalja i mimo čistina, punih maho¬ 
vine i busenja. Onda su neko vrijeme kretala preko ze¬ 
lenih polja i najposlije stigla u Court Lodge. Faunt- 
leroy je skočio iz kola, još prije nego li je visoki sluga 
dospio, da otvori vratašca. 

»Pustite me,« nagovarao je Ceđrik grofa, »da vam pru¬ 
žim štap, a vi se podbočite na me, kad budete silazili.« 

»Ja ne ću sići,« odgovorilo je njegovo lordstvo oporo. 

»Ne ? — Ne ? — Da vidite milovanje ? kliknuo je Faunt- 
leroy začudjeno. 

»Milovanje će mi oprostiti,« rekao je grof suho. »Hodi 
k njoj i reci joj, da te ni tvoj vlastiti konjić nije mogao 
zadržati, a da ne odeš do nje.« 

»Ona će biti vrlo razočarana,« potužio se Fauntleroy. 
»Ona bi vas zacijelo rado vidjela.« 

»Ne mislim,« bio je odgovor. »Kola će doći ovamo po 
te, kad se vratim. Toma, recite kočijašu, neka dalje vozi.« 

Toma zalupi vratašcima, a Fauntleroy, bacivši tužan 
pogled prama svome djedu, otrči dalje putem prama 
kući. Grof je imao — kao nekoć i gospodin Havisham — 



priliku, da vidi dvije vitke, jake nožice, gdje divnom br¬ 
zinom lete putem. Cedrik je kroz čistinu izmedju drveća 
opazio kućna vrata; bila su otvorena. Mali se lik uspi¬ 
njao žurno stubama; drugi jedan lik — isto tako vitak, 
nježan i mlad, u crno odjeven — pohrlio je u susret. Či¬ 
nilo se, da je jedno letilo drugomu. Fauntleroy je skočio 
u naručaj majci, ogrlio joj vrat i obasuo joj lice cjelovima. 

SEDMO POGLAVLJE 

U crkvi. 

One je nedjelje gospodin Mordaunt imao mnogo slu- 
šatelja u crkvi. Pače su onamo pohrlili mnogi i iz su¬ 
sjedne župe. Prošlog su se tjedna pripovijedale najčudno¬ 
vatije pripovjesti o lordu Fauntleroyu. Gospodja je 
Dibble — prodavajući za nekoliko centima igle i konac 
— bila s pripovijedanjem, što je o dvorcu čula, tako za¬ 
bavljena, da je zvonce na vratima njezine trgovine ne¬ 
prestance zvonilo. Gospodja je Dibble točno znala, kako 
je bila uredjena soba malog lorda i kakve su sve sku¬ 
pocjene igračke bile tamo naslagane. A i to je znala pri¬ 
povijedati, što je sve koji sluga rekao, kad je prvi put 
ugledao dječaka one prve večeri njegova dolaska; i kako 
je svaki grofov sluga bio na čistu o tom, da nije pravo, 
što su rastavili mališa od matere, i kako im je svima ku¬ 
calo srce, kad je on sam pošao u djedovu knjižnicu, jer 
su znali, da je njegovo lordstvo bilo često vrlo zle volje. 

Ali vjerujte mi, gospodjo Jennifer,« rekla je gospodja 
Dibble, »taj vam mali ne pozna straha — tako pripovi¬ 
jeda gospodin Toma; on se s grofom zabavljao i smijao, 
kao da su već odavna bili najbolji prijatelji. I njegovo 
lordstvo, tako pripovijeda Toma, nije moglo na ino, nego 
da u njega zuri ispod svojih gustih obrva. I Toma misli, 
da se grof, uza sve to, što je zločest, ipak radovao, te po¬ 
vrh toga bio i ponosan, vrlo ponosan. Ljepšeg mališa s” 
boljim vladanjem, gospodin Toma veli, da nije još ni¬ 
kada vidio.« 

Iza toga je došla pripovijest s Higginsom. Župnik, go¬ 
spodin Mordaunt pripovijedao ju je kod svog vlastitog 
stola, a sluga je odmah prenio u kuhinju, i tako se ta no¬ 
vost dalje poput vatre raširila. Pa kad se Higgins na dje¬ 
latni dan pokazao u gradu, stali su ga sa svih strana is- 

pitivati, a tako isto i Newicka, koji je svakomu, kad bi 
ga upitao, pokazivao list s potpisom »Fauntleroy.« 

U nedjelju su žene ostalih najamnika u svojoj rado¬ 
znalosti što do crkve došle a što opet dovezle se tamo sa 
svojim muževima. 

Nije bio grofov običaj, da svake nedjelje pribiva službi 
božjoj, ali danas mu je bilo stalo, da se pokaže u crkvi 
— da, on se veselio kako će Fauntleroy sjediti kraj njega 
u njegovu crkvenu stolcu. 

Te je nedjelje bilo mnogo svijeta na groblju i po obliž¬ 
njim putevima u razgovoru. Najednom vikne jedna žena 
sva iznenadjena. »Ah,« rekla je, »to mora da je majka, 
lijepa mlada žena.« 

Svi, koji su to čuli, obazru se i opaze vitki, u crno 
odjeveni lik, koji se uspinjao stazom. Koprenu je bila 
ogrnula, tako da se moglo razabrati krasno joj lice ko- 
vrčasta kosa ispod udovičke kape. 

Nije se obazirala na ljude, koji su okolo stajali; mislila 
je na Cedrika, na njegove posjete i na njegovu radost, što 
je dobio konjića. Ali doskora je opazila, da je motre, te 
da je pobudila neku živahnost medju svjetinom. Najprije 
je to primijetila, kad joj se neka starica u crvenom ogr¬ 
taču poklonila, a druga kad ju je pozdravila: »Bog vas 
blagoslovio, mylady !«, i opet kad su pojedini ljudi pro¬ 
lazeći mimo nje skidali šešir. U prvi čas to nije razumjela, 
ali onda se sjetila, da je to samo stoga, što je majka ma¬ 
lomu Fauntleroyu; pocrvenila se od neprilike, naklonila 
se i starici, što joj je božju pomoć nazvala, rekla: »Hvala 
vam !« 

U to je na zavoju puta skrenula kočija s dvora s kras¬ 
nim konjima i visokim slugom. »Eto ih !« išlo je od usta 
do usta. 

Onda se kočija dovezla. Toma je sašao i otvorio vra¬ 
tašca, a iz kočije je skočio mali dečko u crnom baršunu 

i sa zlatnom kosom. Svaki čovjek, svaka žena i svako 
dijete gledalo je radoznalo za njim. 

»To je cijeli kapetan !« govorili su ljudi, koji su se sje¬ 
ćali njegova oca. »Isti kapetan, kakav je bio, kad je 
živio.« 

Stajao je tamo u sunčanom sjaju i gledao gore prama 
grofu, kojemu je Toma pomagao kod silaza. Najljubazni- 
jom je brigom čekao na čas, kad će svoju ručicu pružiti 
na pomoć i poduprti ramena, kao da je sedam stopa 
visok. 

»Naslonite se samo čestito na me,« čuli su ga ljudi, gdje 
govori. »Pogledajte samo, kako se svi ljudi vesele, da vas 
vide i kako vas kanda svi dobro poznaju.« 

»Skini kapu, Fauntleroy,« rekao je grof. »Pozdrav¬ 
ljaju te.« 

»Mene?« viknuo je djebak mašući na čas sa svojom 
kapicom i razgledavajući se unaokolo; nastojao je, da se 
svakomu pojedinomu nakloni. 

»Bog blagoslovio vaše lordstvo !« vikala je, klanjajući 
se, starica u crvenom ogrtaču — ona ista, koja mu je i 
majku pozdravila. — »Bog vam dao dug život!« 

»Hvala vam,gospodjo,« odgovorio je Fauntleroy. Onda 
su unišli u crkvu, gdje ih je isto tako sve gledalo, dok nisu 
prispjeli do crkvenog stolca, koji je bio urešen crvenim 
jastucima i crvenim zavjesama. Jedva što je Fauntleroy 
sjeo, otkrio je dvije stvari, koje su ga veselile, prva je bila, 
da je upravo nasuprot njemu i jasno na pogledu sjedila 
majčica i smiješila mu se; druga, da su se na jednoj strani 
uz stolac u stijeni nalazila dva isklesana kamen-kipa, koja 
su klečala pred kamenitim žrtvenikom i molila. Nošnja 
im je bila starinska, a napis pod kipovima sadržavao je 
čudnovate riječi: 

»Ovdje počivaju kosti Gregorya Artura, prvoga grofa 
dorincourtskoga, i Alizone Hilđegarde, njegove supruge.« 

»Smijem li vas nešto sasvim tiho zapitati?« šaptao je 
Fauntleroy, koji je teško svladavao svoju radoznalost. 

»Što je?« zapitao ga je djed. 

»Tko su ovi ovdje?« 

»Dvoje tvojih pradjedova,« odgovorio je grof, »koji su 
živjeli prije više stoljeća.« 

Kad su zabrujale orgulje, ustao je Fauntleroy i gledao 
smiješeći se majčicu. Rado je slušao glazbu, a rado je i 
s majčicom pjevao u dvoje. Sad je stajao tu, u ruci mu 
je bila velika pjesmarica, i on je pjevao s cijelom svojom 
djetinjom snagom, podigavši malo glavu; i dok je pje¬ 
vao, pala je kroz prozor sunčana zraka i igrala se sa zlat¬ 
nim uvojcima dječakovim. Kad bi majka u nj pogledala, 
unišla bi joj u srce radost, a prema Bogu se uzdizala mo¬ 
litva, nek bi ova čista, jednostavna sreća djetinje duše 
trajala, i nek mu veliko bogatstvo ne donese nikad ne¬ 
sreće. »O Cedi !« rekla mu je sinoć, kad ga je na rastanku 
poljubila i zaželila mu laku noć, »o Cedi, moje miljenče, 
zbog tebe bi htjela, da budem razumna i da te budem 
mogla na dobro svjetovati. Ipak mogu ti samo to reći: 
budi dobar, moje dijete, budi čestit i vjeran u svako doba, 
pa ne ćeš nigda u životu učiniti čovjeku na žao, ali mno¬ 
gima ćeš moći donijeti blagoslov. To je od svega naj¬ 
bolje, Cedi, sijati blagoslov i biti iskren i vjeran, koliko 
se može.« 

Na povratku u dvorac ponovio je dječak ove riječi 
svomu djedu. 

»Ja sam mislio na vas, kad je ona to govorila,« završio 
je; »rekao sam joj, da je svijet bolji, kad ste vi u njem 
živjeli i da ću ja pokušati, da budem vama sličan.« 

»A šta je ona na to rekla?« upitalo je njegovo lorđstvo 
nešto neprijazno. 

»Rekla je da imam pravo, i da mi svi u svako doba 
moramo nastojati, da budemo dobri ljudi.« 

Možda se stari grof sjetio ovih riječi, kad je kroz na- 
bore zavjese gledao u ljupko lice žene svoga sina. Po¬ 
novno je iznad glava ljudi pogledavao preko na ono mje¬ 
sto, gdje je ona sjedila. 

Kad su izlazili iz crkve, stajali su mnogi, koji su pribi¬ 
vali službi Božjoj, pred vratima, da ih puste, nek prodju. 
Onda je oklijevajući stupio korak naprijed jedan čovjek 
sa šeširom u ruci. To je bio najamnik srednjih godina a 
vrlo zabrinuta lica. 

»No, Higgings,« rekao je grof. 

Fauntleroy je brzo okrenuo glavu. 

»O !« kliknuo je, »je li to gospodin Higgins?« 

»Jest,« odgovorio je čovjek, a od sunca mu se opaljeno 
lice zažari. »Gospodin mi je Newick rekao, da je vaše 
mlado lorđstvo bilo tako dobrostivo zagovoriti me, pa 
sam mislio, da vam se s nekoliko riječi zahvalim.« 

Možda se Higgins začudio, kad je vidio, kako je to ma¬ 
len dečko bio, koji je u svojoj neđužnosti toliko za njega 
učinio. 

»Imam vašemu lordstvu mnogo da zahvalim,« rekao 
je, »vrlo mnogo. Ja —« 

»O,« viknuo je Fauntleroy, »ja sam tek list napisao. To 
je bio moj djed, koji je sve učinio. Ali vi znate, da je on 
uvijek prema svakomu dobrostiv. Je li već ozdravila go- 
spodja Higgins?« 

Higgins je bio sav smeten. Čudio se, što mu se tu njegov 
gospodar prikazuje kao dobročinitelj. 

»Ja — da, dakako vaše lorđstvo,« mucao je. »Mojoj je 
supruzi bolje, otkad nema briga. To je samo bila bijeda, 
zbog koje je bolovala.« 

»To me veseli,« rekao Fauntleroy. »Moj se djed jako 
rastužio što su vam djeca imala škrlet, a i ja isto tako. I 
on je imao djece — a ja sam dečko njegovoga sina.« 

Higgins je sve više gubio svoju sigurnost. Osjetio je, da 
bi bilo uputnije, u grofa ne gledati, jer mu je bilo dobro 

poznato, da njegova očinska ljubav prama sinovima nije 
doprla nego dotle, da ih je dva puta u godini vidio i da je, 
kad su pali u bolest, odputovao u London, jer nije htio 
da mu dosadjuju liječnici i bolničarke. Stoga mu se činila 
za živce njegova lordstva nešto opora tvrdnja, da bi on 
ikad bio požalio Higginsovu djecu zato, što su obolila na 
škrletu. 

»Vi vidite, Higgins,« rekao je grof s finim smiješkom 
»da ste se svi skupa u meni potpuno prevarili. Lord 
Fauntleroy me razumije. Želite li upoznati moj značaj 
upitajte se samo kod njega. Unidji u kola, Fauntlerov !« 

Fauntleroy je unišao, a kočija je pojurila cestom preko 
zelene ravnice; a grof se je još uvijek smiješio. 

OSMO POGLAVLJE. 

Fauntleroy se uči jahati. 

Pravo uzevši siromašni je Higgins bio grofu sasvim 
ravnodušan, ali mu je godilo, da se u narodu govori o 
njegovu unuku i da je već od djetinjstva omilio najam¬ 
nicima. A onda mu se svidjelo, što je kod vožnje s Cedri- 
kom u crkvu vidio uzbudjenost i zanimanje za njihov do¬ 
lazak. Znao je, kako će ljudi govoriti o dječakovoj ljepoti, 
o njegovu finom, vitkom držanju, o krasnom mu licu i 
plavoj kosi, i kako će govoriti (a to je grof čuo, kako je 
jedna žena doviknula drugoj), da je na dječaku »svaki 
milimetar lord.« Dorincourt je bio samosvijesni starac, 
ponosan na svoje ime, ponosan na svoj položaj, a po tom 
ponosan i na to, da pokaže svijetu čovjeka, koji će biti 
vrijedan svog budućeg mjesta. 

Onog jutra, kad su izveli konjića, bio je grof tako dobre 
volje, da je gotovo sasvim zaboravio na svoje uloge. Kad 
je konjušnik doveo krasnu životinju, sjedio je grof uz 
otvoren prozor svoje knjižnice, da može gledati prvi sat 
Fauntleroyeve obuke u jahanju. Živo je želio znati, hoće 

li dječak biti u strahu. Konj nije bio jako malen, a stari 
je gospodin već često vidio, da su djeca kod prvog jaha¬ 
ćeg pokušaja izgubila srčanost. 

Fauntleroy se uspeo na konjića s velikim ushitom. Ko- 
njušar Wilkins vodio ga na uzdi gore dolje ispred knjiž¬ 
nice. 

»To je srčan dečko,« primijetio je Wilkins kasnije svo¬ 
jim drugovima u staji. »Nije bilo muke posaditi ga u 
sedlo, a ni odrasli ne bi u njem ravnije mogao sjediti.« 

Za malo časaka rekao je Fauntleroy svome djedu, koji 
ga je još uvijek s prozora promatrao: 

»Smijem li sad jednom sam pokušati i smijem li brže 
jahati? Mali dečko iz newyorškog predgradja mogao je 
jahati i kasom i u propanj.« 

»Misliš li, da bi i ti to mogao ?« upitao je grof. 

»Pokušao bih,« bio je odgovor. 

% Grof je dao Wilkinsu znak, na što je ovaj zajašio svoga 

konja a Fauntleroyova konjića uzeo za uzde. 

»No,« rekao je grof, »pustite ga kasom !« 

Časovi zatim bili su za mladog jahača uzrujani. Vidio 
je, da kasanje nije tako lako kao jahanje korakom, i što 
je brže kasao, to je teže išlo. 

Stresa jako — jako zar ne, Wilkins?« govorio je ko- 
njušaru. »Stre-e-e-sa li i vas?« 

»Ne, mylorde,« odgovorio je Wilkins. »S vremenom 
ćete se i na to naučiti, samo se čvrsto držite u stremenu.« 

Sasvim bez daha a zažarenih obraza držao se uspravno, 
koliko je mogao. Grof je to mogao vidjeti sa svog pro¬ 
zora. Kad su se jahači vratili, tako da su mogli čuti, Ced- 
riku je bio šešir na zemlji, lica su mu gorjela, a usne bile 
čvrsto stisnute — ali on je jahao mirno dalje. 

»Čekaj časak !<« viknuo je djed. »Gdje ti je šešir?« 

Wilkins se dotakne svoje kape. »Pao mu je, mylorde,< 
rekao je očitom radošću, a bi li ga podigao ?« 

»Ne boji li se ? A ?« pitao je grof suho. »On, mylor'de ?« 
viknuo je Wilkins. Lord Fauntleroy i ne zna, što je to. 
Već sam mnogog mladog gospodina učio jahati, ali tako 
srčana nisam još ni jednog vidio.« 

»Umoran ?« rekao je grof Fauntleroyu. »Hoćeš li sja- 
hati ?« 



»Stresa čovjeka više, nego li bih i mislio,« priznao je 
mladi lord otvoreno; »a i umara malo, no ja ipak ne bih 
sjašio. Hoću da se ipak naučim. Čim mi se malo vrati 
dah, odjahat ću po šešir.« 

Kad je konjić iznova stao kasati duž drvoreda, osu se 
lagano rumenilo strogim starim licem grofovim, a oči 
su mu ispod gustih obrva sjale takvim veseljem, da to 
njegovo lorđstvo samo sebi ne bi vjerovalo. I on je sjedio 
i pomno prisluškivao, dok se opet nije zamijetilo uda¬ 
ranje kopita. 

Kad su se nakon nekog vremena vraćali, dolazili su 
brzim korakom. Fauntleroy nije imao šešira na glavi, 
Wilkins ga je držao u ruci; obrazi su dječakovi bili još 
rumeniji nego prije, a kosa mu je vijorila oko glave; do¬ 
lazili su jašući gotovo u propanj. 

»Evo nas !« dahtao je, kad su stigli pred prozor. 

»To je bilo trkom u propanj. Dakako da još ne mogu 
tako dobro kao dječak u New-Yorku, ali pokušao sam i 
ostao na mjestu.« 

On, Wilkins i konjić bili su već najbolji prijatelji. 
Jedva bi koji dan prošao, a da nisu skupa skakali zele¬ 
nom ravnicom. Djeca su iz kolibica letila na vrata, da 
vide ponosnog, mladog konjića s malim jahačem. A mali 
je lord mahao sa šeširom i dovikivao im najvećom sr- 
dačnošću veselo: »Hallo ! Dobro jutro !« Katkad bi se za¬ 
ustavio i čavrljao s djecom, a jednom se Wilkinds vratio 
u dvorac s pripoviješću, kako je Fauntleroy uporno htio 
sjahati pred seoskom školom samo da neki hromi dje¬ 
čak, koji je bio umoran, uzmogne na konju dojahati do 
kuće. 

Kad su zatim došli do kolibice i kad je dječakova mati 
pritrčala, da vidi, što se dogodilo, skinuo je on uljudno 
svoju kapicu i rekao: »Doveo sam vam kući vašeg sina, 
gospodjo, jer ga noga boli; molit ću djeda, nek mu dade 
napraviti štake.« 

Kad je to čuo grof, nije se ljutio, kako se Wilkins bo¬ 
jao; nasuprot, nasmijao se, dozvao Fauntleroya sebi, 
tražio, da mu ispriča sve od početka do kraja, a onda se 
opet smijao. I uistinu, nekoliko dana kasnije ustavi se 
grofova kočija pred kolibicom, u kojoj je stanovao hromi 
dječak. Fauntleroy skoči iz kočije, ode do vrata noseći 
dvije štake na ramenima kao puške i dade ih gospodji 
Hartie s riječima: »Moj vas djed pozdravlja. Uzmite to 
za svog bolesnog dječaka, pa se nadamo, da će doskora 
biti bolje.« 

»Odnio sam im pozdrav od vas,« tumačio je grofu, kad 
se vratio. »Vi mi to doduše niste naložili, ali ste valjda za¬ 
boravili. No dobro sam učinio, zar ne?« 

A grof se i opet nasmijao, no nije rekao, da to nije bilo 
dobro. Obadvojica su se svakim danom tješnje vezali 
jedan uz drugoga, i svakim je danom raslo Fauntleroy- 
evo povjerenje u dobročinstvo i druge vrline njegova 
lordstva. Ni časkom nije sumnjao, da je njegov djed bio 
najljubazniji i najvaljaniji plemić, što ga je igda bilo. 

Nečemu se ipak Cedrik jako čudio. Kako je u njega bio 
dar brzog opažanja, moralo mu je udariti u oči, da se 
majčica i djed nisu jedno s drugim nikad vidjeli. Kad 
bi dorincourtska kočija stala pred Čourt-Lodgeom, grof 
nije nikad izlazio, a kad bi lordstvo išlo u crkvu, Faunt- 
leroy bi sam išao u predvorje, da govori s majkom ili da 
je otprati do kuće. A ipak se svaki dan slalo cvijeće i plo¬ 
dine iz dvorca u Court-Lodge. Jedno od grofovih dobrih 
djela, koje je u očima Cedrikovim bilo vrhunac savršen¬ 
stva, dogodilo se odmah iza prve nedjelje, kad je grof 
Errol bez pratnje išao kući. Otprilike tjedan kasnije, kad 
je Cedrik kanio posjetiti majku, našao je pred vratima 
mjesto kočije dražesni mali dvopreg. 

»To je tvoj dar majci,« rekao je grof kratko, »ona ne 
može pješice ići pa treba kola. Čovjek, koji upravlja s 
kolima, brinut će se za njih i za konja. To joj je tvoj dar.« 

Fauntleroy nije mogao izraziti svog ushita; jedva se 
mogao snaći od radosti, kad se vozio u Court-Lodge. Maj¬ 
čica je upravo brala u vrtu ruže. Cedrik je skočio iz kola 
i poletio do nje. 

»Milovanje,« viknuo je, »možeš li to vjerovati? To je 
tvoje. Djed je rekao, da je to moj dar. To su tvoja kola, 
u kojima se možeš voziti, kamo hoćeš.« 

Cedrik je bio tako sretan, da njegova mati nije znala, 
šta bi rekla. Nije mu mogla razbiti veselja s tim, da ne 
primi dara, pače ni onda, kad je dolazilo od čovjeka, ko¬ 

jega je morala smatrati svojim neprijateljem. Bila je pri¬ 
siljena, da se uspne u kola, s ružama i sa svim, što je 
imala kod sebe, pa da se komad puta proveze, dok joj je 
Fauntleroy pripovijedao čudne pričice o djedovoj do¬ 
broti. To su bile tako bezazlene pričice, da se ona koji 
put nije mogla da suzdrži od smijeha; onda je maloga 
dečka čvršće sebi privinula, poljubila ga i radovala se, 
što je on u grofu vidio toliko dobra, u njemu, koji je 
imao tako malo prijatelja. 

Drugog je dana pisao Fauntleroy gospodinu Hobbsu. 
Napisao je dugi list, pa kad je zgotovio prvi prepis, do¬ 
nio ga je djedu, da pregleda. 

»Kad je,« govorio je, »pravopis tako nestalan. Da mi 
kažete, što sam krivo napisao, onda bih list još jednom 
prepisao.« 

U listu je bilo ovo: 

»Dragi moj gospodine Hobbs ! 

Htio bih vam pripovijedati o svom djedu, koji je naj¬ 
bolji grof, što ga ima. Vi ste se jako varali, kad ste go¬ 
vorili, da su grofovi silnici. On nije neugodan, i da ga 
poznate, uvjeren sam da biste obojica bili dobri prija¬ 
telji. Ima uloge u nozi i trpi mnoge boli od toga, no strp¬ 
ljiv je i ja ga svaki dan sve to više ljubim, jer čovjek 
mora ljubiti grofa, koji je svakomu na svijetu dobar. 
Želio bih, da se možete s njim razgovarati; on zna sve, 
što se u svijetu dogadja i možete ga o svemu i svačemu 
pitati samo nogometa ne zna igrati. Poklonio mi je ko¬ 
njića i mala kola, a mojoj majci krasni dvopreg; osim 
toga imam tri sobe i svu silu igračaka. Dvorac i peri¬ 
voj bi vam se vrlo svidjali. Dvorac je tako velik, da bi 
čovjek u njem mogao zalutati, veli Wilkins — to je naime 
moj konjušar — a ima i tamnica ispod dvorca. U peri¬ 
voju su srne, kunići i svakovrsne druge životinje. Moj 
je djed vrlo bogat, ali nije tako ohol, kako ste vi uvijek 

o grofovima govorili. Vrlo rado s njim idem, ljudi su svi 
uljudni i prijazni, muškarci skidaju svoje šešire a žene 
se duboko klanjaju. Sad znam i jahati, samo me još jako 
stresa. Moj je djed dopustio nekomu siromahu, da može 
ostati na svom najmljenom posjedu, kad nije mogao pla¬ 
titi najma, a gospodja je Mellon poslala njegovoj bo¬ 
lesnoj djeci vina i drugih stvari. Rado bih vas jednom 
vidio, dragi gospodin Hobbs, a htio bih takodjer, da i mi¬ 
lovanje može u dvorcu stanovati. Ali ja sam vrlo sretan, 
pa i ne osjećam jako, što je nema, jer je mogu svaki dan 
posjetiti i jer svog djeda volim. Molim vas, da što prije 
pišete 

svomu staromu prijatelju, koji vas od srca ljubi, 

Cedriku Errolu.« 

»P. 5. U tamnici nije nitko zatvoren, i moj djed ne da, 
da bi i jedan čovjek u njoj čamio.« 

»P, S. On je tako dobar grof i uz njega se uvijek na vas 
sjećam; svi ga ljudi vole.« 

»Osjećaš li jako, što ti tu nema majke?« pitao je grof, 
kad je dočitao list. 

»Da,« rekao je Fauntleroy, »osjećam uvijek.« 

Cedrik je pošao grofu, metnuo mu ruku na koljeno i 
gledao ga pitajući: 

»Vi ne osjećate; zar ne?« 

»Ja je i ne poznam,« odgovorilo je njegovo lordstvo 
prilično tvrdo. 

»Znam,« rekao je Fauntleroy, »i tomu se čudim. Ona 
mi je rekla, nek vas o tome ne pitam, pa ja i ne ću, ali 
katkad moram o tom da razmišljam, no ne velim ništa. 
Kad je se jako zaželim, onda pogledam kroz moj prozor 
svijetlo, koje cijelu noć za me kroz drveće svijetli. Vrlo 
je daleko, ali ona, čim se smrači, postavi svijetlo na svoj 
prozor, a ja ugledam i znam, šta mi veli.« 

»No, a šta ti veli?« zapitao je mylorđ. 

»Veli mi: laku noć; Bog te čuvao cijelu noć! To isto 
mi je govorila svaku večer, kad smo bili zajedno. I svako 
mi je jutro rekla: Bog te Blagoslovio cijeli dan ! Tako 
sam onda uvijek u božjoj zaštiti.« 

»O tom ne sumnjam,« odgovorio je grof suho. Skupio 
ie obrve i promatrao dječaka tako pronicavo i dugo, da 
se ovaj čudio, što li je njegov djed pri tom mislio. 


DEVETO POGLAVLJE. 

Porušene kolibe. 

Sad je grof stao neprestano snovati snove za buduć¬ 
nost. Uza to je želio, pače i sam u sebi, da mu je vlastiti 
prošli život bio bolji i da je u njemu bilo manje onakovih 
časova, kojih bi se ovo čisto djetinje srce preplašilo, a 
po kojima je on mnogo godina bio nazivan »divlji grof 
od Dorincourta.« Uspomene su često uznemirivale starca. 
Od srca je želio, da ih dječak ne sazna. Katkad je u tim 
mislima zaboravio na boli, pa se liječnik nakon nekog 
vremena začudio, da je zdravlje njegova bolesnika za 
toliko krenulo na bolje, kako ne bi bio više očekivao. 
Možda je to bilo stoga, što mu vrijeme nije više prolazilo 
lako jednolično i sporo, a kraj boli našao je mnogo gra- 
dje za razmišljanje. 

Jednog su se lijepog jutra ljudi nemalo začudili, kad 
su mjesto Wilkinsa vidjeli u Fauntleroyovoj pratnji ne¬ 
kog drugog. Taj je novi pratilac jašio na krepkom, ve¬ 
likom bijelcu, a nije bio nitko drugi nego sam grof. 

Uistinu je bio Fauntleroy, koji je to predložio. Sprema¬ 
jući se, da zajaši svog konjića, rekao je tužno djedu: 

»Želio bih, da pođjete sa mnom. Kad odem od kuće, 
osjećam se tako ostavljenim, a i vi ste sasvim sami u ve¬ 
likom dvorcu. Htio bih u istinu, da i vi sa mnom izja- 
šite.« 

Nekoliko je časaka poslije nastala u stajama prava 
uzbuna, jer je bio izdan nalog, da se osedla »Selim«. Od¬ 
sad su Selima gotovo svaki dan sedlali, i ljudi su već bili 
naučni, da vide visokog sijedog starca na velikom bi¬ 
jelcu uz malog sivog konjička lorda Fauntleroya. Za vri¬ 
jeme ovih jahaćih šetnja zelenim ravnicama i lijepom 
cestom, bila su obadva jahača povjerljivija jedan prema 
drugom nego igda. Malo je po malo čuo stari gospodin 
mnogo šta o milovanju i njezinu životu. Dok je Fauntle- 
roy uz velikog konja kasao, brbljao je veselo. Veselijih 
drugova nije moglo biti. Grof se držao većinom šutljivo i 
promatrao tek zadovoljno i vedro dječakovo lice. Po¬ 
katkad bi svog malog pratioca nagovorio, da okrene tr¬ 
kom u propanj, pa kad bi dječak tako uspravno i bez 
straha u sedlu sjedio, dok bi odjurio onda bi u grofovim 
očima zasjala jasna radost; a kad bi se Fauntleroy, ma¬ 
šući kapicom u veselu smijehu, vratio, osjetila su obojica, 
da su vrlo dobri prijatelji. Još je nešto otkrio grof u ženi 
sv<3ga sina: nije živjela u dokolici. Dočuo je, da su je si¬ 
romasi vrlo dobro upoznali. Čim bi se u kojoj kući po¬ 
javila bolest, nevolja ili siromaštvo, eto njezinog malog 
dvoprega pred tom kućom. 

»Znate,« rekao je Fauntleroy jednom, »ovdje nema čo¬ 
vjeka, koji ne bi rekao: Bog vas blagoslovio, kad vidi 
moju majčicu, i djeca se vesele. Većina ih ide k njoj, da se 
nauče šivati. Ona veli, da se sama osjeća tako bogatom, 
da bi rado pomogla siromasima.« 

Toga je jutra potjerao grof svog konja do povišenog 
mjesta nekog tresetišta, preko koga su jahali, i s bičem 
je pokazivao divno rasprostrt kraj, koji se širio pred nji¬ 
hovim očima. 

»Znaš li, da je taj cijeli kraj moj ?« zapitao je Fauntle- 
roya. 

»Sve je to vaše?« začudio se dječak. »Kako je to lijepo 
— i kako mnogo za jednog čovjeka !« 

»A znaš li i to, da će sve jednog dana pripasti tebi, a i 
još jedan velik dio k tomu.« 

»Meni?« kliknuo je Fauntleroy, sasvim u čudu. »Kad?« 

»Kad umrem,« odgovorio mu je djed. 

»Onda ga ja ne ću,« rekao je mališ; »ja bih htio, da vi 
uvijek ostanete u životu.« 

»To si lijepo rekao,« odgovorio je lord po običaju 
suho;« »a ipak će to jednog dana pripasti tebi — jednog 
ćeš dana ti biti grof dorincourtski.« 

Mali lord Fauntleroy sjedio je nekoliko časaka vrlo 
tiho u svom sedlu. Gledao je preko dalekog tresetišta, ze¬ 
lenih polja, kolibica, seoskih kuća, a onda mimo drveća 
sve tamo do velikog dvorca, koji se tako ponosito dizao 
sa svojim kulama. Onda je tiho uzdahnuo. 

»Na što misliš?« pitao je grof. 

»Mislim na to,« odgovorio je Faunteroy, »kako sam 
još malen dečko i što mi je milovanje reklo.« 

»No, a šta ti je rekla?« ispitivao je grof. 

»Rekla je, da to možda i nije lako biti toliko bogat; tko 
neprestano posjeduje toliko stvari, lako zaboravi, da 
drugi nije isto tako sretan, pa se bogatog čovjeka mora 
uvijek na to sjećati. Ja sam joj pripovijedao, kako ste vi 
dobri, a ona je rekla, da je to vrlo lijepo. Grof da ima to¬ 
lika moć, pa ako bi mislio samo na svoju zabavu a ne i 
na ljude, koji živu na njegovoj zemlji, onda bi se oni na 
njega srdili, jer bi im ipak mogao pomoći — a što bi bilo 
više ljudi bilo bi gore. Upravo sam gledao te kuće i mi¬ 
slio, kako ću se tamo ^ naći, kad budem jednom grof. 
Kako ste vi mpgli sve te ljude upoznati i doznati, što im 
sve treba.« 

»Newick se brine za to mjesto mene,« rekao je grof, a 
pri tom je gledao malog ispitivača gotovo u neprilici i 
gladio sijedu bradu. »Sad ćemo jašiti kući,« dodao je, »a 
kad postaneš grof, gledaj da budeš bolji, nego li sam ja 
bio.« 

Kad su jašili kući, bio je vrlo tih. Činilo mu se čudno, 
da on, koji nikad u svom životu nije nikog ljubio, sad na¬ 
jednom da zavoli toga mališa. 

»To je stoga, što sam u svom velikom dvorcu star, osa¬ 
mljen čovjek,« nastojao je sebe uvjeriti, a ipak je znao, 
da nije bilo to jedino. Da je Htio sebi istinu priznati, bio 
bi možda prisiljen dopustiti, da su to bila svojstva, koja 
on nije nikad imao, a koja su ga u tom djetetu moćno 
privukla — otvorena, vjerna priroda, ljubezno povjere¬ 
nje, koje nije moglo dopustiti, da se pojave zle misli. 

Nekako tjedan dana iza ove jahaće šetnje došao je 
Fauntleroy nakon posjeta kod majčice zabrinuta lica u 
knjižnicu. Sjeo je u stolac s visokim naslonom, u onaj 
isti, na kojemu je sjedio one večeri, kad je došao, i pro¬ 
matrao je jedno vrijeme šuteći kipove na kaminu. Grof 
ga je gledao i bio radoznao, šta je Cedrik imao na srcu. 
Napokon je dječak upitao: 

»Zna li Newick sve o ljudima?« 

»To mu je služba, da se za sve Brine,« reklo je njegovo 
lordstvo. »Je li što zanemario?« 

»Tu je jedno mjesto,« rekao je Faunterloy, živo pogle¬ 
davši, »milovanje ga je vidjelo, na drugom kraju sela. 
Kuće su usko pritisnute jedna uz drugu i mogu se svaki 
čas srušiti; čovjek jedva može disati u njima; a ljudi su 
siromašni i sve je tako strašno ! Često imaju groznicu, i 
djeca im umiru; od toga postaju sasvim zločesti ljudi, 
jer siromašno i bijedno živu. Mnogo je gore nego s Micha- 
elom i Brigitom. Kiša im curi kroz krov. Milovanje je po¬ 
sjetilo neku sirotu ženu, koja tamo stanuje. Nisam joj se 
smio prije približiti, dok nije izmijenila svoju odjeću, a 
kad mi je sve pripovijedila, navirale su joj suze na oči.« 

I u njegovim su se vlastitim očima zakrijesile suze, ali 
on se ipak smiješio, kad je dalje govorio. 

»Milovanju sam rekao, da vi o tom zacijelo ništa ne 
znate, ali ja da ću vam to pripovijedati.« 

Cedrik je skočio sa stolca i privinuo se uz grofa. 

»Vi to sve možete popraviti kako ste i kod Higginsa po¬ 
pravili,« rekao je. »Milovanju sam rekao, da je to samo 
Newick morao zaboraviti, da vam javi, jer vi ste pre¬ 
dobri, a da bi tako što mogli trpjeti.« 

Grof je spustio pogled na malu ručicu, koja je počivala 
na njegovu koljenu. Newick nije zaboravio, da mu to 
kaže; naprotiv: Newick mu je više nego jedan put govo¬ 
rio o tom, da je onaj dio na kraju sela — zvali su ga gro- 
fov zaselak — u očajnim prilikama. Znao je sve o niskim 
zidovima, razbijenim prozorima i promočenim krovo¬ 
vima; znao je sve o siromaštvu, o groznici, o bijedi. I go¬ 
spodin je Mordaunt prikazao grofu sve s najuvjerljivijim 
riječima, što ih se smio usuditi, ali njegovo je lordstvo 
odgovaralo samo oštrim riječima. Jednom pače, kad su 
mu boli od uloga bile vrlo jake, rekao je, da što brže budu 
ljudi propadali, da će biti to bolje — i s tim je bila stvar 
svršena. Ali sad, kad je vidio malu ručicu na koljenu i 
pošteno, ozbiljno i otvoreno lice dječakovo, obuzelo ga 
je čuvstvo stida zbog grofova zaseoka i zbog sama sebe. 

»Kako?« rekao je, »zar ti zbilja hoćeš da mene načiniš 
graditeljem uzornih kućica?« I on metne svoju ruku na 
djetetovo rame. »Prošetajmo se malo po terasi,« rekao 
je i kratko se nasmijao; »pri tom možemo o toj stvari 
dalje raspravljati.« 

DESETO POGLAVLJE. 

Grofove brige. 

Gospodja je Errol brineći se za seoske siromahe ot¬ 
krila svu silu žalosnih stvari, ma da se cijeli kraj, kad ga 
se sa tresetišta gledalo, pričinjao tako idiličan. Ali kad 
ga je čovjek izbliže pogledao, nije bilo sve slikovito. Ona 
je nalazila lijenosti, siromaštva i neznanja, gdje bi mo¬ 
rala bila vladati dobrobit i marljivost. Kad je gospodja 
Errol prvi put posjetila to mjesto, spopala je groza. Ova 
porušenost i zanemarenost na selu još joj se strašnijom 
pričinila nego u gradu. Kad bi pogledala onu zapuštenu' 
djecu, što su odrasla u opačinama i surovom nehaju, po¬ 
mišljala bi na svog rodjenog mališa, koji je svoje dane 
boravio u velikom, divnom dvorcu, komu se ni jedna 
želja nije odbijala i koji nije za ništa drugo znao već za 
ugodan i uredan život. U umnom joj materinskom srcu 
sine smjela misao. 

»Grof bi mu dao sve,« rekla je gospodja Errol gospo¬ 
dinu Mordauntu. »Svakoj bi njegovoj željici udovoljio*, 
Zašto da se ta slaboća ne iskoristi u boljak ubogih i po¬ 
trebnih ? Ja ću uzeti na se brigu, da se to izvrši.« — Znala 
je, da se može povjeriti dobroćudnom djetinjem srcu, 
Stoga je mališu i ispripovijedila bijedu grofova zaseoka* 
Bila je uvjerena, da će on odmah sa svojim djedom po¬ 
vesti o tom razgovor, i nadala se najboljem uspjehu. 

I nije se prevarila: najljepši je uspjeh dočekala. Činje¬ 
nica je bila da je na grofa najviše djelovalo neuskolebivo 
povjerenje unukovo u njegovu plemenštinu i dobrotu —• 
i to zato, što je unuk vjerovao, da mu djed bezuvjetno 
radi ono, što je pravo i plemenito. Grof pak nije nikako 
htio dopustiti, da to povjerljivo dijete opazi, kako on nije 
imao u sebi ni najmanje sklonosti za plemenita djela, 
nego je uvijek išao najradije svojim putem, bio ravan ili 
neravan. Bilo mu je to nešto novo, da bi ga tko s udivlje- 

njem smatrao dobročiniteljem ljudi, pa mu stoga nije 
bila nikako ugodna misao, da u one mile, smedje oči 
pogleda i da mora reći: »Ja sam čangrizavi, sebični, stari 
nevaljanac; u svom cijelom životu nisam pokazao vele- 
dušja, pa se ne brinem ni za selo ni za njegove stanov¬ 
nike.« Zlatokosog je dječaka već tako zavolio, da je po¬ 
želio zadužiti se tu i tamo kakvim dobrim djelom. I tako 
se dogodilo — ma da se pri tom sam sebi smijao — da 
se nakon malog pomišljanja stao s Newickom dogovarati 
i napokon je zaključio da se stare kolibe poruše, a na 
njihovu mjestu da se sagrade ljudski stanovi. 

»Volja je lorda Fauntleroya,« rekao je grof suho, »on 
hoće da popravi svoj posjed. Možete najamnicima reći, 
da je ta misao od njega potekla.« Pri tom je zadovoljno 
pogledao maloga lorda, koji je ležao pred kaminom na 
prostiraču i igrao se s Dougalom. 

Dok su se gradile nove kuće, običavao je mali dječak 
izjašiti s djedom prema selu i jako se zanimao za to, kako 
napreduju radnje. Sjašio bi sa svog konjića, upoznavao 
se s radnicima, ispitivao ih o opekama i ostaloj gradji, te 
ljudima pričao o Americi. Nakon tri do četiri ovaka raz¬ 
govora mogao je djedu na povratku pripovijedati, kako 
se prave opeke. 

»tNnjek nastojim sve točno naučiti i upoznati, što vi¬ 
dim,« govorio je, »jer čovjek nikad ne zna, što će mu kad 
trebati.« 

Kad je otišao, znali su se radnici o njem razgovarati i 
smijati se njegovim nedužnim upitima. Ali su ga volili i 
veselili se, kad bi on goreći od zanimanja, medju njima 
stajao. »Tako milog dječaka rijetko je naći,« običavali su 
govoriti. »A to je mudar mališ. Nije ništa baštinio od svog 
starog, zločestog plemena.« I kad su naveče došli kući, 
pripovijedali su o njem svojim ženama, a ove su onda 
međjusobno i opet govorile o tom. Tako je doskora 
svatko upoznao povijest maloga lorda Fauntleroya, a isto 

je tako svatko malo po malo znao, da je »zločesti grof« 
našao nešto, o čem se brinuo, nešto što mu je mrku ćud 
pokrenulo i promijenilo. 

»Dječak može raditi sve, što hoće,« govorio je često 
sam sebi, »sve.« 

Ipak grof nije nikomu govorio o svojim osjećajima za 
Cedrika; kad bi o njemu govorio, bilo je to uvijek s onim 
istim mrkim smiješkom. Fauntleroy je doskora znao, da 
ga je djed zavolio i da ga je uvijek želio imati u svojoj 
j izmi uz svoj stolac, kad je bio u knjižnici, nasuprot 
seni, kad su sjedili za stolom, ili uza se, kad je jašio, vo¬ 
zio se ili se s večera šetao širokom terasom. 

»Sjećate li se još,« rekao je Cedrik jednom podigavši 
oči s knjige, s kojom je ležao na koži pred kaminom, 
»sjećate li se još, što sam vam ovdje rekao prve večeri ? 
Mislim, da boljih prijatelja, nego što smo nas dva ne 
može biti.« 

»Da, mi smo dobri prijatelji,« odgovorilo je njegovo 
lordstvo. »Dodji meni!« 

Faunterloy skoči i dolje. 

»Imaš li makar kakovu želju?« pitao je grof, »treba li 
ti još šta, što bi htio rado imati?« 

Smeđ je su dječakove oči uprle jak pogled na djeda, a 
u njima se krilo razmišljanje. 

»Samo jednu,« odgovorio je. 

»A koja je to ? ispitao je grof. 

Fauntleroy je na časak zašutio. Još nikad nije o nečem 
toliko razmišljao. 

»No, koja je to ? ponovio je mylorđ. 

»To je milovanje,« rekao je Fauntleroy. 

Stari se grof malo stresao. 

»Pa ti je vidiš svaki dan,« rekao je. »Nije li ti to do¬ 
sta?« 

»Prije sam je uvijek vidio,« rekao je Fauntleroy. »Ona 
me je uvijek poljubila, kad sam večerom išao na poči¬ 


nak, a kad bih se izjutra probudio, bila je ona uvijek 
uza me. I mogli smo jedno drugome sve pripovijedati, a 
da nismo istoin morali čekati, dok se vidimo.« 

Stare i mlade oči gledale su jedan čas jedne u druge. 
Onda je grof skupio obrve. 

»Ne ćeš li svoje majke nikad zaboraviti?« pitao je. 

»Ne,« odgovorio je Fauntleroy, »nikad — a ni ona 
mene nikad ne će. Ni vas ne bih zaboravio, pače i kad ne 
bih s vama zajedno živio. Vazda bih na vas mislio.« 

»Uistinu,« rekao je grof, iza kako je još neko vrijeme 
promatrao Cedrika, »vjerujem ti, da me nikad ne ćeš za¬ 
boraviti.« — Jedne večeri, kratko vrijeme, prije nego što 
su nove kuće u grofovu zaseoku bile zgotovljene, bilo je 
u Dorincourt pozvano veliko mnoštvo na gozbu. Već 
davno se nije vidjelo toliko gosti. Nekoliko dana, prije 
no se okupilo društvo, stigli su u Dorincourt na posjet 
Harry Lorridaile i lady Lorridaile, jedina grofova sestra 
— dogadjaj, koji je vanredno uzrujao cijelo selo, tako da 
je zvonce u trgovini gospodje Dibbles jedva koji čas mi¬ 
rovalo, jer je bilo dobro poznato, da je Lady Lorridaile. 
otkako se prije trideset i pet godina vjenčala, samo 
jedan put posjetila svoga brata. Bila je to krasna stara 
gospodja s bijelim uvojcima i crvenim obrazima a srca 
vjerna kao zlato. Ali za brata se nikad više nije brinula — 
bar ne ozbiljnije od ostalog svijeta — a budući da je 
imala jaku volju i nije se žacala otvoreno reći, što misli, 
to je nesamo dospjela u različne žive prepirke s bratom, 
nego je uopće tek malo, još od mladosti, vidjevala grofa. 

Jednom je u Lorridailov perivoj došao visok, lijep i 
mlad čovjek, otprilike osamnaest godina star, te se lady 
Lorridaile prikazao kao Cedrik Errol, njezin nećak, i 
rekao je, da joj je došao u posjet, jer je upravo u blizini 
i jer je već davno želio, da upozna svoju tetku Konstan- 
ciju, o kojoj je često mnogo šta čuo od svoje majke. Mla¬ 
dić je se tako ugodno dojmio, da je ona na rastanku pože- 

lila, nek bi još koji put došao. To se medjutim nije nikad 
ispunilo, jer je grof bio zlovoljan, kad mu se sin vratio 
u Dorincourt, pa mu je zabranio, da ikad poslije ode u 
Lorridailin perivoj. Lady se Lorridaile ipak uvijek lju- 
bezno sjećala mladog čovjeka, i premda se bojala, da se 
možda u Americi prenaglo oženio, to se ipak vanredno 
uzrujala, kad je čula kako ga je otac protjerao, i da nitko 
ne zna, gdje boravi. Kad je napokon saznala, da se mati 
Geđrikova morala dijeliti od svog malog sina, nije sma- 
gala riječi, da izrazi svoga negodovanja. 

»To je ružno, Harry !« rekla je, »dijete u ovoj dobi di¬ 
jeliti od matere, a dati mu jedino društvo ovakova čo¬ 
vjeka, kakav je moj brat. Stari će grof ili prema njemu 
biti surov ili će postupati s njim kao s malim čudovištem. 
Kad bih znala, da će to koristiti, ako pišem —« 

»To bi bilo izlišno, Konstancijo,« rekao je sir Harry^ 

»Imaš pravo,« odgovorila je. »Poznam njegovo lorđ- 
stvo, dorincourtskoga grofa, i odviše točno; ali ipak to 
čovjeka može uzrujati.« 

Nisu samo siromasi i najamnici čuli o lordu Fauntle- 
r °yu, nego su i drugi znali za nj. Toliko se o njemu go- 
vodilo i tolike su pričice o njemu kolale — o njegovoj 
ljepoti, njegovoj blagosti, njegovoj omiljelosti i o sve ve¬ 
ćem utjecaju na grofa, njegova djeda — tako da su gla¬ 
sovi o tom stizali i do plemstva, u više dvoraca po En¬ 
gleskoj. Govorilo se o njem za vrijeme gozbe; gospodje 
su žalile njegovu majku i pitale, da li je dječak uistinu 
tako lijep, kako se govorilo, a muškarci, koji su pozna¬ 
vali grofa i njegove navike, ..smijali su se od srca po¬ 
vjerljivosti njegova lordstva.{ Sir Toma Asshe od Asshaine 
Halla, koji se jednog dana zadržao u Erleboru, sreo je 
grofa, kad je s unukom izjahao na šetnju. Zaustavio se i 
stisnuo grofu ruku, da mu čestita, što je ozdravio. »I — 
vjerovali vi ili ne vjerovali,« rekao je zatim svojim pri¬ 
jateljima, »stari je grof izgledao tako gizdav kao puran; 

i na moju riječ: ljepšeg i finijeg dječaka, no što je nje¬ 
gov unuk, još nikad nisam vidio.« Tako je i lady Lorrida¬ 
ile o djetetu čula; čula je o Higgingsu, o hromom dje¬ 
čaku, o novo sagradjenim kućama, kao i o mnoštvu dru¬ 
gih stvari, pa je želila, da upozna malog dječaka. I baš, 
kad je razmišljala, kako bi to izvela, na svoje veliko čudo 
dobije od brata poziv, da sa svojim suprugom dodje u 
Dorincourt. 

»Sasvim nevjerojatno,« kliknula je. »Čula sam, da jc 
dijete načinilo čudesa, pa počinjem vjerovati. Općenito 
se govorilo, da moj brat obožava dječaka i da ga ne pušta 
s očiju. Mislim, da smo samo zato pozvani, da nam ga 
može pokazati.« 

Kad je u pratnji sir Harry-a stigla u dvorac Dorincourt, 
bilo je već kasno popodne, i ona, prije no što je brata po¬ 
zdravila, krene u svoju sobu. Kad se za gozbu presvukla, 
unišla je u dvoranu. Grof, koji je stajao uz kamin, izgle¬ 
dao je vrlo gizdavo; uz njega je bio mali dečko u baršu¬ 
nastom odijelu s čipkastim ovratnikom — mali dečko, 
kojemu je okruglo i svježe lice bilo vrlo lijepo. On je 
upro u nju svoje lijepe, blage, smedje očice, a ona je 
jedva mogla suspreći poklik vesela začudjenja. 

Kad se rukovala s grofom, pozdravila ga je njegovim 
krsnim imenom, što nije činila još od svog djevojaštva. 

»Kako, Molyneux,« rekla je, »je li to ono dijete?« 

»Da, Konstancijo, odgovorio je grof, »to je onaj dje¬ 
čak. Fauntleroy, ovo ti je tetka, lady Lorridaile.« 

»Kako ste, tetko?« pitao je Fauntleroy. 

Lady je Lorridaile položila svoju ruku na njegovo 
rame, i nakon što je nekoliko časaka gledala u njegovo 
lice, poljubila ga je srdačno. 

»Ja sam tvoja tetka Konstancija,« rekla je; »tvog sam 
laticu vrlo volila, a ti mu vrlo sličiš.« 

»Svaki put me veseli, kad čujem, da sličim svom ta¬ 
jiti,« odgovorio je Faunt!eroy, »jer mi se čini, da su ga 

svi ljudi volili — kao i moje milovanje — tetko Konstan¬ 
tu jo !« Ovo je dodao iza kratke stanke. 

Lađy je Lorridaile bila ushićena. Nadvila se nad dje¬ 
čaka i opet ga poljubila, a od toga su časka bili dobri 
prijatelji. 



»No, Molyneux,« rekla je kasnije lađy Konstancija tiho 
svom bratu, »on ne bi mogao bolji biti.« 

»To i ja mislim,« odgovorilo je njegovo lordstvo. »To 
ja krasan mali dečko. Mi smo dobri prijatelji. Mene drži 
najljubaznijim, najblažim i najplemenitijim prijateljem 
ljudi. Odmah ću ti priznati, Konstancijo — a to bi ti i 

onako brzo opazila, kad ti i ne bih rekao — da sam u 
opasnosti, da ću za volju ovomu dječaku postati stara 
luda.« 

»Kako misli o tebi mati?« upitala je lady Lorridaile s 
običajnom iskrenošću. 

»Nisam je pitao,« odgovorio je grof. 

»No,« rekla je lady Lorridaile, »bit ću prema tebi una¬ 
prijed otvorena, Molyneux, i reći, da tvoje vladanje ni¬ 
kako ne odobravam i da ću gospodju Errol posjetiti, čim 
mi bude moguće; ako se dakle kaniš na me rasrditi, učini 
to radije odmah. Što o mladoj gospodji čujem, uvjerava 
me, da dijete sva svoja dobra svojstva ima da zahvali 
majci. yeć smo u Lorridaile-ovu perivoju čuli, da je siro¬ 
mašni najamnici gotovo obožavaju.« 

»Oni obožavaju njega,« rekao je grof pokazavši gla¬ 
vom na Fauntleroya. »Što se tiče gospodje Errol, upoznat 
ćeš u njoj mladu i lijepu gospodju. Dužan sam joj onaj 
dio ljepote, što je dala dječaku. S moje strane možeš je 
posjetiti; sve, što želim, jest samo to, da ona ostane u 
Court-Lodge, i da od mene ne zahtijevaš, da je posjetim.« 

»Ne mrzi je nipošto tako jako kao prije, to mi je dosta 
jasno,« rekla je kasnije lady siru Harry-ju. »Uopće se ne¬ 
obično promijenio i, Harry, zvučilo to i nevjerojatno, 
meni se sve čini, da namjerava postati drugim čovjekom, 
i to ni po čem drugom već po ovoj ljubavi prema nevi¬ 
nom, mladom dečku. No, dijete ga uistinu iz svega srca 
ljubi — naslanja mu se na stolac, upire mu se o koljeno. 
Rodjena mylordova djeca prije bi se bila privinula uz 
tigra.« 

Drugog je dana lady Lorridaile posjetila gospodju 
Errol. Kad se vratila, rekla je svomu bratu: »Molyneux, 
to je najljubaznija mala gospodja, što sam je ikad vi¬ 
djela ! Glas joj je kao.srebrno zvonce, i ti joj možeš samo 
zahvaliti, što je dječaka učinila takovim. Ona mu je dala 
daleko više nego li ljepotu i ti si jako promašio, što nisi 

od nje tražio, da ti dođje u dvorac. Pozvat ću je u Lorri- 
daile.« 

»Ne će ona ostaviti dječaka,« odgovorio je grof. 

»I on mora doći meni,« rekla je lady Lorridaile u smi¬ 
jehu. 

Ali svakim je danom sve to više opažala, kako tijesno 
prianjaju jedan uz drugoga djed i unuk. Znala je tako- 
djer, da je prvi uzrok onomu velikom društvu kod grofa 
bila tajna želja: pokazati svijetu unuka i baštinika, nek 
bi ljudi na rodjene oči vidjeli, da dječak, o kojem se to¬ 
liko govorilo, nadmašuje daleko sve opise i govore o sebi, 

»Sinovi njegovi, Bevis i Maurice, dosta su ga ponizi¬ 
li** govorila je svomu mužu. »Svaki je od njih znao, 
da ih mrzi. Sad ima njegov ponos potpunu zadovolj¬ 
štinu.« 

Možda nije ni jedan od gostiju prihvatio poziva bez 
stanovite radoznalosti spram malog lorda, i svatko se 
nadao, da će ga upoznati. 

I upoznali su ga, kad je došlo vrijeme. Svi su ga htjeli 
čuti, gdje govori; svatko mu je imao nešto da kaže. Go- 
spodje su ga milovale, a gospoda su se šalila s njim, 
upravo kao i oni putnici na parobrodu preko oceana. 
Fauntleroy je mislio, što se to oni uvijek smiju njegovim 
odgovorima; ali bio je tako naučan, da druge ljude vidi 
vesele, kad je njemu bilo ozbiljno pri duši, da o tom dalje 
nije ni razmišljao. Cijela mu se večer svidjala. Gospoda 
su bila vrlo vesela, a gospodje su nosile skupocjena odi¬ 
jela i sjajne nakite u kosi i oko vrata. Medju njima je 
bila jedna gospodja, o kojoj je čuo govoriti, da dolazi iz 
Londona, gdje se zadržavala za vrijeme sezone. Bila je 
tako dražesna, da Cedrik nije ni skretao očiju s nje. Bila 
je prilično velika, ponosne glave i meke, tamne kose. 
Imala je divotnu, bijelu odjeću i gjerdan skupocjena bi¬ 
serja oko vrata. Fauntleroy je mislio, da je to zacijelo 
kakva kraljevna. Tako ga je osvojila, da se on i nehotice 

sve to više njoj približavao, dok se ona nije napokon 
okrenula i s njim govorila. 

»Dodji meni, lord Fauntleroy,« rekla je sa smiješkom, 
#i pripovijedaj mi, zašto me tako neprestano gledaše 



»Kad ste tako lijepi,« odgovorio je mali lord. 

Sva gospoda, što su naokolo stajala, prasnu u smijeh, a 
i mlada se gospodjica nasmiješila malo i pocrvenila. 

»Ah, Fauntleroy,« rekao je neki stariji gospodin, koji 
se najsrdačnije smijao, »iskoristi svoje vrijeme ! Kad bu¬ 
deš stariji, ne ćeš imati srčanosti, da to rečeš.« 


Burnett: »Mali lord' 

»Na — ta nije moguće, da bi tko drukčije rekao,« od¬ 
govorio je FauntIeroy blago. »Zar se i vama ne čini, da je 
gospodjica lijepa?« 

»Ne smijemo sve reći, što mislimo,« odgovorio je go¬ 
spodin, dok su se ostali još više smijali. 

Mlada gospodjica — bilo joj je ime Viviana Herbort — 
pruži ruku i privuče Cedrika sebi. 

»Lord Fauntleroy može reći, što misli,« rekla je, »a ja 
sam mu vrlo zahvalna. Držim za stalno, da misli, što 
veli. »Po tom ga je poljubila u obraz. 

»Mislim, da ste ljepši od svih gospodja, što sam ih ikad 
vidio u svom životu,« rekao je Fauntleroy promatrajući 
je svojim nevinim očicama, »izuzevši moje milovanje; 
ona je za mene najljepša na svijetu.« 

»Dakako,« rekla je gospodjica Viviana Herbort u smi¬ 
jehu i opet ga poljubila u obraz. 

Velik dio večeri nije puštala mališa od sebe, a taj se 
krug, kojemu je ona bila središte, osobito veselo zabav¬ 
ljao. Sam nije znao, kako se dogodilo, ali nije potrajalo 
dugo, i već je svojim slušateljima pripovijedao o Americi, 
o republikancima, o gospodinu Hobbsu i Dicku, dok nije 
najposlije izvadio iz džepa Dickov na rastanku dar, ru¬ 
bac od crvene svile. 

»Večeras sam ga uzeo, jer je društvo kod nas,« govorio 
je. »Mislim, da će se Dick veseliti, kad imam u društvu 
njegov rubac.« 

Gospodina su Havishama već popodne čekali, ali on je 
začudo zakasnio. Već su se gosti spremali stolu, kad se 
napokon pojavio. 

Kad je pozdravio grofa, ovaj ga je začudjeno gledao. 
Odvjetnik je bio uznemiren i nekako osobito uzrujan; 
staro mu je lice bilo blijedo. 

»Zadržao me vanredan dogadjaj,« rekao je grofu. Za 
stolom je jeo tek po koji zalogaj i češće je, kad je bio u 
razgovoru, zurio u ljude, kao da su mu misli lutale u da¬ 

lekoj daljini. Kad je Fauntleroy stupio u blagovaonu ve¬ 
čeri, pogledavao je Havisham dječaka nekoliko puta sa 
zaista nervoznim nemirom. 

Fauntleroy je opazio te poglede i čudio im se. On i go¬ 
spodin Havisham bili su inače tako sprijateljeni, da su 
obično medjusobno izmijenjivali smiješak. 

Te je večeri odvjetnik kanda zaboravio na smiješak. 
Uistinu je pak sve zaboravio osim rijetke novosti, koju 
je imao reći grofu, još prije nego prodje večer. 

Napokon su se gosti digli, a gospoda su otpratila go- 
spodje u dvoranu. Našli su Fauntleroy uz gospodjicu Vi- 
vianu na divanu. Obadvoje gledalo je zajedno slike, a 
Cedrik je upravo, kad su se vrata otvorila, zahvaljivao 
svojoj prijateljici: 

»Vrlo sam zahvalan, što ste tako dobrostivi prema 
meni,« govorio je »nikad prije nisam još bio u društvu, 
pa sam se izvrsno zabavljao.« 

Tako se dobro zabavljao, da, kad su se gospoda opet 
skupila oko gospodjice Herbort i s njom čavrljala, da su 
se njemu, dok je nastojao proniknuti u njihove šale, sklo¬ 
pile oči. Više ih je puta pokušao otvoriti, kad bi mu do¬ 
pro do uha srdačni smijeh gospodjice Herbort. Bio je 
odlučio da ne će zaspati — ali iza njega je bio veliki žuti 
atlasni jastuk, na koji mu je pala nauznak glava, a za 
kratko vrijeme skupile su mu se posljednji put trepavice. 
»Da, nisu se otvorile ni onda, kad mu je iza dugog vre¬ 
mena dirnuo obraz tihi cjelov. To je bila gospodjica Vi¬ 
viana, koja je upravo htjela otići i tiho mu rekla: »Laku 
noć, mali lorde Fauntleroy, spavaj slatko !« 

Drugog jutra nije znao, da je pokušavao otvoriti oči i 
da je opojen snom mrmljao riječi: »Laku noć — ja — ja 
sam — tako veseo — vi ste tako krasni!« 

Tek kao kroz maglu sjećao se, da je čuo smijeh go¬ 
spode, a nije znao, zašto su se smijali. 

Jedva što je poslijednji gost izišao iz sobe, digao se go¬ 
spodin Havisham sa svog mjesta kraj kamina, pošao 
prema divanu i stao promatrati dječaka, koji je spavao. 
Mali se lord Fauntleroy udobno pružio. Nožica mu je 
bila preko nožice i visjela sa sofe; jedna je ruka bila nad 
glavom; od zdravog djetinjeg sna rumenili su mu se 
obrazi; zlatni uvojci počivali su na atlasnom jastuku. Bila 
je to slika vrijedna, da je se pogleda. Gospodin ga je Ha¬ 
visham gledao i zabrinuta lica trljao bradu. 

»No, Havisham,« čuo se najednom iza njega surovi 
grofov glas. »Što je? Šta se tako vanredna dogodilo? 
Smijem li pitati?« — Gospodin se Havisham okrene. 

»Zle vijesti,« odgovorio je nakon malog krzmanja, »vi¬ 
jesti pune nemira, mylorde — najgore, što mogu da 
budu. Žalim iskreno, da im moram biti glasnik.« 

Grof je već cijele večeri bio nemiran, kadgod je pogle¬ 
dao prijeko, u gospodina Havishama, čim bi se uznemi¬ 
rio, pokazala mu se i zla volja. 

»Zašto ste tako osobito promatrali dječaka?« pitao je 
srdito. »To ste činili već cijele večeri. Tiču li se vaše vi¬ 
jesti lorda Fauntleroya ?« 

»Mylorde,« rekao je gospodin Havisham, »ne ću oko¬ 
lišati. Moje se vijesti tiču samo lorda Fauntleroya. I ako 
se istina ustvrdi, ovo nije lord Fauntleroy, koji pred nama 
spavajući leži, nego samo sin kapetana Errola, a tadanji 
je lord Fauntleroy dijete vašega sina Bevisa, koje ovaj 
čas boravi u londonskom hotelu.« 

Grof se obima rukama pograbio za naslonjač na stolcu, 
tako da su mu iskočile tamnomodre žile; a i na čelu su 
mu bile nabrekle žile; strogo mu je staro lice bilo blijedo 
kao u mrtvaca. 

»Šta hoćete s tim da kažete?« viknuo je. »Jeste li polu- 
dili? Tko je to slagao?« 

»Ako je laž,« odgovorio je gospodin Havisham, »onda 
je bar istini prokleto slična. Jutros je meni došla jedna 

gospodja, koja je tvrdila, da se vaš sin Beviss njom ože¬ 
nio prije šest godina. Pokazala mi je svoj vjenčani list. 
Godinu dana nakon vjenčanja posvadili su se, a on joj je 
isplatio neku svotu uz uvjet, da živi daleko od njega. U 
nje je sin od pet godina, Američanka je i niskoga roda. 
Ne zna još ništa, pa tvrdi, da je istom pred kratko vrije¬ 
me potpuno shvatila, kakove sve zahtjeve može staviti 
njezin sin. Od nekog je odvjetnika doznala, da joj je sin 
pravi lord Fauntleroy i baštinik grofovije Dorincourt; 
naravno da ostaje kod toga, da joj se zahtjevi priznaju.« 

Mrzovoljasto je grofovo lice problijedilo kao krpa. 
Gorak se smiješak pojavi na njem. 

»Ne bih ni riječi o tom vjerovao,« rekao je, »kad to ne 
bi bila podla lopovština, koja se vrlo dobro može dovesti 
u sklad s imenom moga sina. To je Bevisu sasvim slično. 
Uvijek je bio sramota porodici, uvijek nepouzdan, opak 
čovjek — moj sin i baštinik, Bevis, lord Fauntleroy. Ta 
je žena nenaobražena, obična ženska velite?« 

»Nažalost sam prisiljen priznati, da može jedva svoje 
ime potpisati,« odgovorio je odvjetnik. »Potpuno je ne¬ 
naobražena i očito misli na novac.« 

Stari odvjetnik zašuti i strese se nehotice. Grof se gorko 
smiješio. 

»A ja,« rekao je, »ja sam bio proti — proti onoj drugoj 
ženi, majci ovog djeteta (i pri tom pokaza na dječaka, 
koji je spavao). Ustručavao sam se, da je priznam, 
premda je ona zaista znala potpisati svoje ime. To je sad 
kazna.« 

Najednom je stao žurno gore dolje hodati. Divlje su 
mu i užasne riječi letile s usnica. Gnjev, bijes, mržnja i 
okrutno razočaranje tresle su s njim, kao što oluja trese 
sa stablom. Grozno je bilo gledati njegovu žestinu, a ipak 
je gospodin Havisham opažao, da grof unatoč svega nije 
zaboravio malog lika, koji je spavao na atlasnom ja- 

stučku, te da je svoj gnjevni glas brižno susprezao, samo 
da Cedrika ne probudi. 

»T& to sam morao znati,« govorio je. »Oni su me sra¬ 
motili od prve ure njihova života. Mrzio sam obojicu, a 
oni su mrzili mene. Bevis je bio od njih dvojice gori. Pa 
ipak ne mogu to vjerovati. Hoću da to dijete držim do 
kraja. Ali to je sve Bevisu slično — vrlo slično.« 

Onda je bijesnio dalje i pitao za gospodju i za njena 
dokazala, dok je u licu bivao sad blijed sad crven. Kad je 
napokon sve saznao, pa i najgore, gledao ga je gospodin 
Havisham tajnom tjeskobom. Činio se posve skršen. Nje¬ 
gove su bijesne provale uvijek zlo djelovale na njegovo 
zdravlje, a danas je bio potresen od nečesa sasvim dru¬ 
gog, silnijeg. 

Polagano se vratio divanu i zaustavio se. 

»Kad bi mi tko rekao, da ću ikad za voli ti dijete,« go¬ 
vorio je svojim tvrdim glasom tiho i nestalno, »ne bih 
bio vjerovao. Nikad nisam trpio djece — svoje rodjene 
još manje od drugih. Ali ovog dječaka volim — i on 
mene voli,« dodao je smiješeći se. »Općenito nisam ni¬ 
komu mio, niti sam bio, ali on mi je od srca odan. Nikad 
me se nije bojao, nego mi se uvijek povjeravao. Imenu 
bi mome bio na čast i svoje mjesto bolje zastupao 
nego ja.« 

Grof se nadvio nad lice, koje je sretno i mirno snivalo, 
i promatrao ga nekoliko časaka. Obrve su mu bile skup¬ 
ljene, a ipak se nije činio strog. O’ezno je i tiho odgrnuo 
rukom kosu s dječakova lica, a onda je potegnuo zvono. 

Kad se je pojavio visoki sluga, pokazao je grof na di¬ 
van: 

»Odnesite,« rekao je, »lorda Fauntleroya u njegovu 
sobu.« 

JEDANAESTO POGLAVLJE. 


Američke brige. 

Kad se gospodin Hobbs rastao od svog mladog prija¬ 
telja, koji je morao putovati u dvorac Dorincourt i po¬ 
stati lordom Fauntleroyom, i kad je tomu trgovčiću mi¬ 
rodija s vremenom bilo jasno, da je atlantski ocean izme- 
dju njega i njegova malog druga, s kojim je proživio to¬ 
liko ugodnih časova, onda se počeo osjećati jako osamlje¬ 
nim. Nije bio dosta živahan, da bi se sam mogao zabav¬ 
ljati, pa za svoju razbribrigu nije znao ništa drugo da 
počne, nego što je novine čitao, račune ispitivao i zbra¬ 
jao. Ovo posljednje nije baš bio za nj lagan posao, pa mu 
je katkad trebalo dosta vremena, prije nego li ga je 
svršio. 

Najprije se gospodinu Hobbsu činilo, kao da Cedrik 
uistinu i nije bio tako daleko od njega, te da će skoro 
doći. Jednog će dana, umišljao je sebi, podići oči sa svojih 
novina i opaziti dječaka, gdje stoji na vratima sa svojom 
bijelom odječom i crvenim čarapama poturnuvši slam¬ 
nati šešir na zatiljak; a onda će mališ sa svojim jasnim 
glasom viknuti: »Holla, gospodin Hobbs ! Danas je vruć 
dan — zar ne?« 

Ali kad je prolazio dan za danom, a da se nije ništa 
dogodilo, osjećao se gospodin Hobbs sve tužnije i nevolj- 
kije u svojoj trgovini. Ni u novinama nije nalazio toliko 
zabave koliko prije. Sred čitanja bi metnuo novine na 
koljena i zaveravši se u nujne misli gledao prema viso¬ 
kom stolcu. Na njemu su se još opašali tragovi Ceđriko- 
vih cipela, a to ga se tužno dojmilo. Budući grof dorinco- 
urtski često je naime za vrijeme razgovora mahao noži¬ 
cama, mjesto da mirno sjedi, pa je s petama obijao stolcu 
noge. 

Onda je znao gospodin Hobbs izvaditi svoju zlatnu uru 
i zuriti u natpis: »Gospodinu Hobbsu od njegova najsta- 

rijeg prijatelja — lorda Fauntleroya. Kadgod amo pogle¬ 
daš, tad se mene sjeti baš !« Zaklopio je na uri poklopac, 
uzdahnuo i sjeo kod vrata, da pogleda ulicom. S večera, 
kad bi zatvorio trgovinu, zapalio bi lulu i polagano otišao 
do kuće, u kojoj je Cedrik stanovao a na kojoj je stajala 
cedulja s natpisom: »Ova se kuća iznajmljuje.« Približio 



bi se, zakimao glavom, otpuhnuo guste oblake dima iz 
svoje lule i onda opet tužan otišao kući. 

To je tako trajalo dva do tri tjedna, a onda mu je si¬ 
nula nova osnova. Htio je potražiti Dicka. No prije nego 
se na to odlučio ispušio je dosta lula. Sve je znao o Dicku. 
Cedrik mu je to kazao, a on se nadao, da će to možda 
Dicka utješiti, ako bude s njim razgovarao o Cedriku. 

I tako se jednoga dana dogodilo, da se neki zdepasti 
čovjek debele glave i prostih ličnih crta, upravo kad je 

Dick jednoj mušteriji revno čistio cipele, zaustavio na 
ulici i nekoliko časaka promatrao čističižmin natpis, na 
kojem je pisalo: 



»Profesor Dick Tipton 
nenatkriljiv u svojoj vještini.« 

Dotle je gledao natpis, dok se nije Dick stao za nj živo 
zanimati, pa kad je poslijednji put mahnuo kefom po ci¬ 
peli svoje mušterije, rekao mu: 

»Želite li, sire, da vam očistim cipele?« 

Zdepasti je čovjek pristupio bliže i metnuo nogu na 
klupu. »Da,« rekao je. 

Dok je Dick obavljao svoj posao, gledao je stranac cas 
Dicka čas njegov cimer. 

»Otkud vam ovo?« zapitao je. 

»Od jednog mog prijatelja,« odgovorio je Dick, »ma¬ 
log dječaka. Poklonio mi je cijelu opremu. To je bio naj- 

bolji dečko, što sam ga ikad vidio. Sad je otišao u En¬ 
glesku da postane lord.« 

»Lord — lord?« pitao je gospodin Hobbs otegnuto, 
»lord Fauntleroy — budući grof dorincourtski ?« 

Dicku u malo te nije pala kefa iz ruke. 

»Do vraga !« kliknuo je. »Poznate li ga?« 

»Poznavao sam ga,« odgovorio je gospodin Hobbs ta- 
rući čelo, »otkad se rodio. Bili smo dobri prijatelji — da, 
dobri prijatelji.« 

Jako ga je uzrujavalo, da govori o Cedriku. Oprezno i 
dostojanstvena lica izvadio je iz svog žepa krasnu uru 
i pokazao Dicku natpis. 

»Kadgod amo pogledaš, tad se mene sjeti baš!« čitao 
je. »To je bio njegov oproštajni pozdrav meni.« Onda je 
kimajući glavom nastavio: »Ali ja bih na njega mislio, 
sve da mi nije ništa ni dao. To je bio drug, koga nitko ne 
može zaboraviti.« 

»Najkrasniji dečko što sam ga ikad vidio,« rekao je 
Dick. »Vrlo sam mnogo držao do njega. I nas smo dvo¬ 
jica bili dobri prijatelji — dobri drugovi od onog časa, 
kako sam ga upoznao. Iznio sam mu loptu ispod kola, a 
on to nije nikad zaboravio. Gotovo je svaki dan prošao 
ovud sa svojom majkom ili sluškinjom, a onda bi mi do¬ 
viknuo svoj: »Holla, Dick !« tako prijazno, kao da bi bio 
šest stopa visok; a ipak bio je tako malen kao skakavac. 
Bio je vesel derančić, pa je čovjeku, kad bi se smrknuo, 
godilo s njim se porazgovoriti.« 

»Tako je,« rekao je gospodin Hobbs. »Bila bi sramota, 
da ga učine grofom. Iz njega bi bio krasan trgovac mi¬ 
rodija.« 

I on je opet zakimao glavom s dubokom sažalošću. 

Doskora se pokazalo, da su ova dvojica imala mnogo 
toga jedan drugomu da pripovijedaju, a da bi sve u je¬ 
dan put bilo gotovo, pa su se složili, da će Dick druge ve¬ 
čeri posjetiti gospodina Hobbsa u njegovoj trgovini i za¬ 


— 122 — 


baviti se s njim. Taj se predlog Dicku osobito svidio. Svoj 
gotovo cijeli život proveo je ha ulici, ali se nije pokva¬ 
rio, već je uvijek težio za časnim položajem u životu. Ot¬ 
kad je svoj posao vodio samostalno, zasluživao je Bar 
toliko, da je mogao spavati pod krovom mjesto na ulici, 
pa se počeo nadati, da će s vremenom postići još i više. 
Stoga mu se ovalu poziv časnomu i imućnomu čovjeku, 
koji je imao trgovinu, te pače kola i konje, pričinjao kao 
dogadjaj. 

Gospodin je Hobbs primio Dicka vrlo gostoljubivo. 
Ponudio mu je stolac uz bačvu s jabukama dostojanstve¬ 
nim kretom svoje ruke, u kojoj je držao lulu. Onda su 
govorili o engleskom plemstvu; pri tom je gospodin 
Hobbs otpuhivao guste oblake dima iz svoje lule i više 
puta kimao zamišljeno glavom. Najvećma je pak to činio, 
kad bi pogledao stolac, na kojem su bile uspomene malih 
Cedrikovih petica. 

»To su tragovi njegovih nogu,« govorio je bolno, »nje¬ 
govih rodjenih nogu. Čitave sate sjedim i promatram ih. 
Tamo je sjedio i iz one škatulje jeo kolače gledajući, što 
se na ulici dogadja, a sad je lord, koji stanuje u dvorcu. 
To su tragovi lordskih nogu a jednog će dana biti i gro¬ 
fovskih nogu.« 

U ovim je razmatranjima kao i u Dickovima posjetima 
nalazio gospodin Hobbs mnogo utjehe. Prije nego li je 
Dick otišao kući večerali su u maloj komorici: kolača, 
sira, sardina i ostalih stvarčica iz trgovine. Gospodin je 
Hobbs otvorio pače i dvije boce piva, natočio dvije čaše 
i nazdravio: 

»Ovo tu u njegovo zdravlje !« rekao je dižući čašu, »pa 
nek im razjasni svoje stajalište — onim grofovima mar- 
kizima i svima !« 

Nakon te večeri često su se obojica vidjala, a gospo¬ 
din se Hobbs nije više osjećao tako osamljenim i očaj¬ 
nim. Čitali su zajedno demokratske novine i malo po 

malo sticali nazore o plemićskim običajima, ali takove, 
da bi se omraženi aristokratski stališ jako začudio, kad 
bi o tom što doznao. Jednog je dana hođočastio gospodin 
Hobbs od knjižnice do knjižnice, da nabavi kakvu knjigu 
o plemstvu. Naslonio se na klupu u trgovini i počeo: 
»Htio bih knjigu o grofovima !« 

»Šta « zapitao je pomoćnik. 

»Knjigu o grofovima,« ponovio je trgovac. 

»Žao mi je,« odgovorio je mladić. »To mi nemamo.« 
»Nemate to?« pitao je gospodin Hobbs začudjeno. »No 
onda možda što o markizima ili vojvodama.« 

»Ni takvih knjiga nemamo,« glasio je odgovor. 
Gospodin je Hobbs bio sasvim začudjen; gledao je u 
zemlju i onda opet u vis. 

»Ni o groficama?« pitao je. 

»Ni to,« rekao je mladić i nasmiješio se. 

»No, to ne razumijem,« kliknuo je gospodin Hobbs. 
Upravo je htio da izidje iz trgovine, kad li ga pomoćnik 
zovne natrag i zapita, ne bi li to mogla biti pripovijest, 
koja ponajviše radi o plemstvu. Gospodin je Hobbs mi¬ 
slio, kad već nema nikakve osobite knjige o grofovima, 
da će i to biti dosta dobro. I tako mu je mladić prodao 
knjigu o krvoločnoj engleskoj kraljici Mariji, a koju je 
napisao Harrison Ainswort. 

Kad je došao Dick, počeli su zajedno čitati, napeto i 
uzrujano Kad je gospodin Hobbs čuo, kako je »krvoločna 
Manja« dala ljudima glave sjeći, na mučilima ih mučiti i 
žive spaljivati, bio je vrlo uzrujan. Izvadio je lulu iz usta, 

zurio u Dicka i morao s crvenim rupcem brisati znoj s 
ceia. 

»Bože moj, ta on nije siguran za svoj život,« kliknuo je 
»Za svoj život nije siguran. Ako već i žene tako šio iz¬ 
vode, onda tko bi mogao znati, što ga svaki čas čeka. Nek 
se takova žena uzbjesni, ni jedan čovjek nije više za svoi 
život siguran.« 

»No,« odgovorio je Dick premda je i sam bio prilično 
zabrinut. »Sad se, vidite, ne dogadjaju više takove stra¬ 
hote. Sad je druga kraljica na engleskom prijestolju. 
Znam točno: zove se Viktorija, a ta je u knjizi Marija.« 

Teška je bila zadaća za Dicka, da odgovori na Cedri- 
kov list. Što je znao čitati i pisati, to je stekao u ono malo 
mjeseci, koje je probavio kod svog starijeg brata i to u 
večernjoj školi. A budući da je ipak bio razuman i mar¬ 
ljiv dečko, koristio se od to doba novinama čitajući 
slovku po slovku, a kraj toga je vježbao rukopis pišući 
kredom po pločniku i po daskama. Gospodinu je Hobbsu 
pripovijedao sve o svom životu i o starijem bratu, koji 
mu je bio osobito dobar, iza kako mu je umrla mati, a 
Dick ostao kao maleno dijete. Otac mu se već prije ne¬ 
koliko mjeseci rastao sa svijetom. Bratu je bilo ime Ben 
i on se, koliko je mogao, brinuo za Dicka, dok ovaj nije 
toliko odrastao, da je prodajom novina i dijelenjem 
oglasa na ulici mogao zasluživati svoj kruh. Oba dvojica 
su braće živjela zajedno, a kad su odrasla, Ben je svojim 
poštenjem i marom postigao skromno mjesto u jednoj 
trgovini. 

»A onda,« viknuo je Dick prezirno, »veće gluposti nije 
mogao učiniti, nego što se oženio ! Imao je žestoku ženu, 
pravu mačku. Kad bi se razbjesnila, kidala je sve na ko¬ 
made — a često bi je popao bijes. Dijete joj je imalo nje¬ 
zinu ćud; aeralo se danju i noću. Morao sam na dijete 
paziti, pa čim bi zavrištalo, bacila mi je ma što u glavu. 
Jednog je dana jurnula za mnom zdjelu, i pri tom po¬ 
godila dijete, te mu izranila lice i podbradak. Liječnik je 
rekao, da će dijete imati cijelog života brazgotinu od toga. 
To je bila krasna majka ! Do bijesa ! Nismo imali dobri 
dana kod nje, ni Ben, ni ja, ni malo dijete. Na Bena je 
vikala, što nije zasluživao više novaca. Napokon se odluči 
i ode s nekim trgovcem marve daleko u svijet. Nije prošla 
ni nedjelja dana, a ja jedne večeri, kad sam prodao sve 

novine, dodjem kući i nadjem stan prazan; neka mi je 
starica u kući rekla, da je Mina otišla. Od toga dana ni¬ 
sam o njoj ni riječi čuo — a ni Ben ne zna ništa o njoj. 
Ja se na njegovu mjestu ne bih ništa ljutio — a držim, 
a se on i nije srdio, ma da ju je unatoč svemu vrlo volio. 
Bila je krasna gospođja, a ljudi su tvrdili, da je poput 
Talijanke.« 

Dick je često pripovijedao gospodinu Hobbsu o njoj i 
o svom bratu Benu, koji mu je, otkako je otišao u svijet, 
ova o tri puta pisao. Ben nije imao sreće; išao je od 
mjesta do mjesta, dok se napokon nije smirio na nekom 
gosp arstvu u Kaliforniji, gdje je boravio i u ono vri¬ 
jeme kad se Dick upoznao s gospodinom Hobbsom. 

» og žene je,« rekao je Dick jednoga dana, »izgubio 
pamet. Cesto mi se upravo smilio.« 

Sjedili su skupa pred trgovinom i gospodin je Hobbs 
punio svoju lulu. 

»Nije mu se trebalo ženiti,« rekao je ozbiljno i ustao 
se, da zapali žigicu. Pri tom baci pogled na stol. 

»Gle I« kliknuo je. »Ta, tu je list, a ja ga nisam prije vi¬ 
dio. Mora da ga listonoša tu metnuo, a da nisam ni opa- 
zio, ih ga je poklopio novinama.« Uzme list i stane ga 
nježno promatrati. 

»Od njega je,« vikne. »Uistinu od njega !« 

Zaboravio je na lulu. Uzrujano se vratio svomu stolcu,, 
izvadio periš i razrezivao omot. 

»Rado bih znao, što nam ovaj put piše,« rekao je. 
Gospodin Hobbs razmota list i stane čitati ovo: 

»Dragi moj gospodine Hobbs ! 

Ovo vam pišem u velikoj hitnji, jer vam imam pri¬ 
povijedati nešto čudno; znam, da ćete se zbog toga 
vrlo začuditi, moj dragi prijatelju. Sve je zabluda. Ja 
nisam lord i ne ću biti nikakvi grof. Gospodinu je Ha- 
vishamu došla neka gospođja, koja je bila udata za 

mojega pokojnog strica Bevisa. Ona ima malog dje¬ 
čaka, koji je sad lord Fauntleroy, jer u Engleskoj mali 
dječaci najstarijih grofovskih sinova postaju grofovi, 
ako su svi ostali pomrli, mislim s tim, ako mu je otac 
i djed mrtav. Moj djed nije mrtav, ali moj je stric Bevis 
mrtav; stoga je njegov sin lord Fauntleroy, a ja to ni¬ 
sam, jer je moj otac bio najmlađji sin. Moje je dakle 
ime opet Cedrik Errol kao i prije, kad sam bio u New- 
Yorku, a grofovstvo i sve drugo pripast će ovomu 
drugomu. Najprije sam mislio, da ću mu morati dati 
svog konjićka i svoja mala kola, ali djed veli, da ne tre¬ 
bam. Moj je djed vrlo žalostan i mislim, da te gospodje 
ne trpi. Možda misli, da smo ja i milovanje žalosni, što 
ne ću biti grof. Ja bih htio biti grof, jer je dvorac tako 
lijep i ja volim sve ljude, koji pripadaju Dorincourtu. 
Kad je čovjek bogat, može se toliko učiniti. Sad nisam 
bogat, jer je moj otac bio tek najmlađji sin, i ja ću, kad 
odrastem, morati raditi samo da budem mogao skrbiti 
za milovanje. Već sam Wilkinsa pitao, je li teško biti 
konjušar. Gospođja je dovela svog mladog sina u dvo¬ 
rac, a moj djed kao i gospodin Havisham govorili su 
s njom. Mislim, da je bila vrlo srdita, jer je vrlo glasno 
govorila. Moj je djed bio takodjer srdit i tako razjaren, 
kako ga još nikad nisam vidio. Želio bih bio, da to nije 
podiglo toliko prašine. Ali vama sam i Dicku htio od¬ 
mah pripovijedati, jer sam znao, da će vas to zanimati. 

Jednako vas ljubi 

vaš stari prijatelj 

Cedrik Errol (ne lord Fauntleroy.« 

Gospodin je Hobbs pao na naslanjač svog stolca, a list i 
omot okliznuli su se na zemlju. 

»Ta, tu prestaje sve !« viknuo je. 

»Dakle cijela je pripovijest bila zabluda,« rekao je 
Dick, koji takodjer nije mogao doći sebi od začudjenja. 


— 127 















»Zabluda !« kliknuo je gospodin Hobbs. »Ja držim, da 
mu engleski aristokrate hoće da otmu njego\a prava, jer 
je Američanin. Oni nas mrze od revolucije. Rekao sam 
vam, da on prijeko nije ni za svoj život siguran, a sad vi¬ 



dite, što se dogodilo. Sve su se vlade složile da mu otmu 
njegovo zakonito vlasništvo.« 

Njegova je uzrujanost bila velika. Najprije nije bio 
sporazuman s promjenom u životu svoga malog prijate¬ 
lja; malo po malo se ipak pomirio s tim, a kad je primio 
prvi Cedrikov list, ponosio se pače njegovom moći. Pa 
ako još i nije bio potpuno promijenio svoga prijašnjeg 

mišljenja o grofovima, znao je ipak, da se i u samoj Ame¬ 
rici smatrao novac vrlo* ugodnom stvari, pa ako je sve 
bogatstvo i sjaj bilo u savezu s tim naslovom, onda je mo¬ 
ralo biti vrlo teško, ako ga je čovjek izgubio. 

»Oni mu to hoće oteti!« ponavljao je, »to oni hoće — 
a ljudi, koji imaju novaca, trebali bi da skrbe za nj.« 

Dicka je zadržao kod sebe do kasno u večer. A kad se 
mladić napokon krenuo, pratio ga je gospodin Hobbs sve 
do ugla. Na povratku se zaustavio pred praznom kućom, 
gledao dugo onu cedulju s natpisom »Iznajmljuje se,« i 
vanredno uzrujano pušio svoju lulu. 


DVANAESTO POGLAVLJE. 

Takmaci. 

Malo dana iza one velike gozbe u dvorcu znao je u En¬ 
gleskoj gotovo svatko, tko je čitao novine, romantičnu pri¬ 
povijest, koja se dogodila u Dorincourtu. To je bio van¬ 
redno zanimljiv dogadjaj, kad se u pojedinostima pripo¬ 
vijedao. Najprije je tu bio mali američki dječak, koga su 
doveli u Englesku, da postane lord Fauntleroy, i za ko¬ 
jega se govorilo, da je bio tako krasan i mio, te je svima 
osvojio srca; onda stari, zagrižljivi djed, koji se ponosio 
svojim unukom; nadalje mlada mati, kojoj nije bilo ni¬ 
kad oprošteno, što se udala za kapetana Errola. Ktomu 
je pridošla čudnovata ženidba Bevisa Errola, pokojnoga 
lorda Fauntleroya, i gospodja, o kojoj nitko ništa nije 
znao, a koja se sad najednom pojavila sa svojim sinom i 
stala tvrditi, da je on pravi lord Fauntleroy. O svim se 
tim stvarima govorilo i pisalo, pa su pobudjivale ogromno 
zanimanje. Bilo je i to poznato, da grof nije nikako za¬ 
dovoljan s ovakom promjenom, te da će po svoj prilici 
dati zakonito ispitati nove i nenadane baštinske zahtjeve, 
a to bi onda imala biti sasvim osobita i vanredno zanim¬ 
ljiva sudbena parnica. 

Burnett: »Mali lord« 

Sred svih tih briga samo je netko bio miran i bezbri¬ 
žan. To je bio mali lord Fauntleroy, koji doskora nije 
smio biti više lordom. Kad su mu najprije rastumačili 
stvar, bio je nešto smeten. Ali tomu nije možda bila raz¬ 
logom povrijedjena taština. 

Dok mu je grof pripovijedao, što se dogodilo, sjedio 
je kao obično na stolcu obuhvativši ručicama koljena; a 
kad je zanimljiva pripovijest bila pri kraju, rekao je: 

»Sve mi se to čini sasvim čudnovato.« 

Mučke je promatrao grof dječaka. Njemu je bilo isto 
tako čudno pri duši, kao još nikad u životu, a još mu je 
čudnije bilo, kad je u Cedrikovu inače tako sretnom licu 
vidio zabrinut izraz. 

»Hoće li sad milovanju uzeti kuću i kola?« upitao je 
Cedrik tjeskobnim glasom. 

»Ne,« odgovorio je grof sigurno. »Njoj ne mogu ništa 
uzeti.« 

»Ah,« uskliknuo je dječak očito smiren, »njoj ne mogu 
ništa uzeti?« »Hoće li onaj drugi dječak,« pitao je drhta¬ 
vim glasom, »biti sad vaš dječak, kao što sam ja dosad 
bio?« 

»Ne,« odgovorio je grof opet, ali tako krepko i odlučno, 
da se Cedrik uplašio. 

»Ne?« pitao ze začudjeno. »Ne će ! Ja sam mislio —« 

Naglo je ustao sa svog stolca. 

»Hoću li uvijek ostati vaš mali dječak, ako i ne budem 
grof ?« pitao je. »Hoću li ostati vaš dečko, kako sam i do¬ 
sad bio?« I rumeno mu se malo lice sjalo od uzbuđje- 
nosti. 

Kako je grof od glave do pete promatrao dječaka f 
Kako su mu se guste, sijede obrve skupile a oči se krije- 
sile ! 

»Moj dragi mališu,« rekao je, a glas mu je drhtao skr¬ 
šeno i promuklo, sasvim drukčije nego li glas kakva 
grofa, ma da je isto tako kao prije sigurno govorio: 

»D&, ti ćeš biti moj ljubimac, dok živim; i tako mi Boga, 
više puta mi se čini, da si ti jedini dječak, što sam ga 
ikad imao.« 

Cedrikovo se lice zarumenilo sve do vlasi, sav se zasjao 
od veselja. Obje je ruke turio u džepove i gledao djedu 
ravno u oči. 

»No,« rekao je, »onda me dalje nije briga za tu stvar; 
onda mi je sasvim svejedno, da li ću biti grof ili ne ću. 
Mislio sam naime, da budući grof može biti samo vaš 
dječak. To mi se činilo tako čudnovatim.« 

»Oni ti ne smiju ništa uzeti, što ti ja odredim,« govorio 
je grof. »A ja ne mogu vjerovati, da ti mogu što ma i naj¬ 
manje oduzeti. Ti si za to mjesto kao stvoren — pa ćeš 
ga i ispunjati usprkos tomu svemu. Ta, dogodilo se što 
mu drago, sve, što god ti dadem, sve ćeš imati, sve — 
sve !« 

Činilo se, kao da to i ne govori djetetu; zvučilo je više, 
kao da se svečano zavjetuje sam sebi — a možda je tako 
i bilo. 

Malo dana, iza kako je ona gospodja — što je htjela biti 
lady Fauntleroy — potražila gospodina Havishama, na¬ 
javila se i u dvorcu. Dječaka je povela sa sobom. Na vra¬ 
tima ju je obavijestio sluga, da se s grofom ne može go¬ 
voriti. To je bio Toma, koji joj je to isporučio, a koji je 
poslije u družinskoj sobi otvoreno izjavio svoje mišlje¬ 
nje o tom prizoru. 

»To nije bila lady,« govorio je. »Ona prijeko, u Court- 
Lodge, Američkinja ili Neameričkinja, ta je drugog, pra¬ 
vog kova, i svaki je plemić može priznati sebi ravnom. 
Odmah sam to rekao svomu drugu Hinku, čim smo je 
prvi put vidjeli.« 

Gospodja se opet udaljila. Izraz je njezina lijepog ali 
običnog lica bio pola strašljiv a pola zloban. Gospodin je 
Havishar za vrijeme svojih razgovora s njom opazio, da 
je strastvena i nametljiva vladanja, a da nije bila ni tako 

pametna ni sigurna, kako je htjela, da se čini; osim toga 
kao da ju je nadvladao položaj, u koji je dospjela. Bilo je, 
kao da nije očekivala, da će naići na takav otpor. 

»To je bez sumnje,« govorio je odvjetnik gospodji 
Errol, »žena nižeg staleša. U svakom se pogledu čini ne- 



naobražena i nenavikla na to, da se druži s ljudima, ka¬ 
kovi smo mi, kao sa sebi ravnima. Posjet je u dvorcu to 
jasno pokazao. Bila je bijesna i kukavna. Grof je nije 
htio primiti, ali ja sam ga savjetovao, nek ide sa mnom 
prema selu u gostionicu, u kojoj je boravila. Kad ga je 
vidjela, da je stupio u sobu, bila je blijeda, premda se 
odmah zatim razbjesnila i u jednom mahu tražila i prije¬ 
tila se.« 

Malo dana iza toga bude gospodji Errol najavljen po¬ 
sjet. Kad je gospodja Errol stupila u dvoranu, stajao je 
na tigrovoj koži visoki stari gospodin dostojanstvenoga 

izgleda. — »Gospodja Errol, mislim?« rekao je . ■— »Go- 
spođja Errol,« odgovorila je ona. 

»Ja sam grof dorincourtski,« prikaže joj se. 

Malko je zastao; nesvijesno je morao pogledati u oči 
koje su bile u nj uprte. One su bile tako slične onim dje¬ 
tinjim očicama, koje su ga za posljednjih mjeseci tako 
često vjerno i u ljubavi gledale, da su mu izazvale čudno¬ 
vate osjećaje. 

»Dječak vam je vrlo sličan,« rekao je kratko. 

»Već su mi to često rekli, mylorde,« odgovorila je go¬ 
spodja Errol, »ali ipak ja se radujem, da i svom ocu na¬ 
liči. « 

Gospodja se Errol nije ni najmanje smela naglim do¬ 
laskom grof ovim. 

»Da,« rekao je grof, »on naliči i — momu sinu.« Rukom 
je prošao po svom velikom bijelom brku i stao ga žestoko 
sukati. 

»Znate li, zašto sam došao amo ?« zapitao je. 

»Gospodin me je Havisham posjetio i pripovijedio mi 
zahtjeve, koji se s druge strane —« počela je gospodja 
Errol. 

»Došao sam, da vam kažem,« govorio je grof, da te 
zahtjeve treba ispitati i, ako bude ikako moguće, osuje¬ 
titi. Došao sam, da vam kažem, da se đječakova prava 
moraju braniti sa svim zakonitim sredstvima. Zakon 
mora njegova prava —« 

Blagi ga glas prekine. 

»On ne smije ništa dobiti, što ga po pravu ne ide, pa 
makar mu i sam zakon namicao,« rekla je. 

»Na nesreću to zakon ne može,« odgovorio je grof. 

»Možda ona svoga dječaka isto tako voli, kao što ja 
Cedrika, mylorde,« rekla je mala gospodja Errol. »Pa 
»Kad bi to bilo moguće, moralo bi se dogoditi. Ta drzo- 

ako Je ona bila žena vašemu najstarijemu sinu, onda je 
on lord Faunterloy a ne moj mali Cedrik. 

Gospodja se Errol činila, da se isto tako ne boji grofa, 
kao što ni Cedrik, koji ga je znao takodjer tako gledati, 
a on, koji je cijelog života bio silnik, uživao je u tom. 

»Vama bi zacijelo bilo milije, da on ne bude grof Do- 
rincourt?« pitao je grof. 

»Sjajna je to sudbina biti grofom dorincortskim, my- 
lorde,« odgovorila je; »to ja dobro znam, ali mi je daleko 
više stalo, da bude ono, što mu je i otac bio: dobar i pra¬ 
vedan čovjek.« 

»Protivno onomu, što mu je djed, zar ne?« reklo je 
njegovo lordstvo porugljivo. 

»Nemam sreće, da mu poznam djeda,« odgovorila je 
gospodja Errol, »ali znam, da moj mali dječak drži —« 
oklijevala je časak, a onda je staromu gospodinu mirno 
pogledala u lice i dodala: »Znam, da vas Cedrik ljubi.« 

»Da li bi me ljubio,« rekao je grof suho, »da ste mu 
rekli, zašto vas nisam primio u dvorcu?« 

»Ne,« odgovorila je gospodja Errol, »ne vjerujem. To 
je bio razlog, zašto sam uvijek htjela, da on to ne dozna.« 

Grof je najednom stao uzrujano hodati po sobi gore 
dolje i žurno sukati brk. 

»Da,« rekao je, »znam, da me dječak ljubi, a i ja njega 
ljubim. Ne mogu reći, da sam prije toga ikog ljubio. Star 
sam čovjek, pa sam bio sit života. Dao mi je nešto, za što 
je bilo vrijedno dalje živjeti. Ponosim se s njim. Bio sam 
smiren, kad sam znao, da će on jednom ispunjati moje 
mjesto i biti glava porodice.« 

Postavio se tik pred gospodju Errol. 

»Nesretan sam,« rekao je »vrlo nesretan !« 

I zbilja se pričinjao nesretnim. Časkom se pače činilo, 
kao da su suze u njegovim dubokim i ozbiljnim očima. 

»Možda sam samo zato došao do vas, što se osjećam 
tako nesretnim,« govorio je gledajući je prijazno u lice. 


— 134 — 


»Prije sam vas mrzio; ljubomoran sam bio na vas. Ova 
nevrijedna i sramotna zgoda sve je preokrenula. Otkad 
sam vidio onu odvratnu ženu, koja se zove supruga moga 
sina Bevisa, prava mi je utjeha, kad vas gledam. Bio sam 
stara tvrdoglava luda, pa žalim, što sam s vama tako 
zlo postupao. Vi ste sasvim slični dječaku, a dječak je je¬ 
dino, što imam na svijetu. Nesretan sam i došao sam 
samo do vas, jer sličite dječaku i jer vas on isto tako 
ljubi, kao što ja njega ljubim. Nastojte, da sa mnom svr¬ 
šite, kako najbolje možete, — zbog djeteta.« 

Sve je to govorio sa svojim tvrdim glasom, pače i su¬ 
rovo, ali se ipak činio tako skrušenim, da je gospodja 
Errol bila do dna srca ganuta. Ona je ustala i poturnula 
bliže naslonjač. 

»Molim vas, sjednite,« rekla je blago, ljupko i toplo. 
^Vi ste imali toliko briga, da ste se izmorili, pa vam je 
potrebna sva vaša snaga.« 

Bilo mu je nešto novo, da se tko za njega tako srdačno 
brine; i opet se sjetio dječaka. X ova je gospodja imala 
osim toga tako blago lice i tako nježan glas, a kretnje 
su joj bile unatoč njenog položaja čedne i dobrohotne. 
Doskora se grof nije više osjećao tako potištenim, pa je 
postao razgovoran. 

»Štogod se dogodilo,« govorio je, »za dječaka se mo¬ 
ramo svakako pobrinuti, sad i u buduće.« 

Prije nego je otišao, ogledao se još jednom po sobi. 

»Svidja li vam se ova kuća?« pitao je. 

»Da, jako !« odgovorila je gospodja Errol. 

»Zgodna soba,« nastavio je. »Dopustite li, da opet do- 
djem i da s vama dalje razgovaram o toj stvari ?« 

»Kadgod ushtijete, mylorde,« odgovorila je. 

Onda je izišao van, popeo se na kola i odvezao se. 

Toma i Hinko sjedili su na svojim mjestima sasvim 
bez riječi od začudjenja nad tim, kako su se prilike pro¬ 
mijenile. 

TRINAESTO POGLAVLJE. 

I>ick spasitelj. 

Sasvim je razumljivo, da je pripovijest o lordu Fauntle- 
royu prodrla iz engleskih listova i u američke. Bila je od¬ 
više zanimljiva, a da bi se o njoj tek usput raspravljalo;, 
osim toga su o njoj tako različno pripovijedali, da bi bilo 
zbilja zanimivljivo kupiti sveukupne novine i isporediti 
jedne s drugima. Gospodin je Hobbs o tom toliko čitao, 
da je bio sasvim smeten. Jedna je novina pisala o njegovu 
mladom prijatelju Cedriku kao o djetetu u povoju, druga 
kao o djaku u Oxfordu, koji se proslavio sa svojim pjes¬ 
mama u grčkom jeziku. Po drugima bi opet imao biti 
zaručen s kćerju nekog vojvode. A ipak jedino istinito, 
naime da je to bio sedmogodišnji dječarac sa spretnim i 
snažnim nožicama i s plavom uvojastom kosom, nije se 
nigdje pripovijedalo. Po jednima nije on imao biti ni u 
rodu s grofom, nego kao neki nametnik, koji je negda u 
New-Yorku prodavao novine i spavao pod vedrim ne¬ 
bom. Onda je došao opis novoga lorda Fauntleroya i 
njegove majke. Sad je to bila Ciganka, sad glumica ili li¬ 
jepa Španjolka. Samo su u tom bile sve novine složne, da 
je grof dorincourtski bio njezin smrtni neprijatelj i da 
joj sina ne će da prizna svojim baštinikom. Svakako da 
će iz toga nastati zanimljiva parnica. Gospodin je Hobbs 
čitao ove izvještaje, sve dok mu se nije stalo vrtiti u 
glavi; a na večer je s Dickom raspravljao o onom, što je 
čitao. Obojica su onda vidjela, kako je znamenita ličnost 
bio grof dorincourtski, kako je sjajan prihod imao, koliki 
su mu posjedi spadali i kako je bio divan dvorac, u ko¬ 
jem je živio. Što su više o tom saznavali, to su bili uzru- 
janiji. 

»Držim, da se nešto mora učiniti,« rekao je gospodin 
Hobbs. »Tako se bogastvo obično čvrsto drži, bio čovjek 
grof ili ne bio.« 

Ali oni su mogli tek pisati Cedriku list, u kojem su ga 
uvjerevali o svojem prijateljstvu i sklonosti. Te su listove 
pisali onda, čim su dospjeli, nakon što su sve novosti sa¬ 
znali. 

»No,« rekao je gospodin Hobbs Dicku, »nas ćemo se 
obojica zauzeti za nj, bio grof ili ne bio.« 

»Tako je,« rekao je Dick. 

Drugog je jutra jedna od Dickovih mušterija bila oso¬ 
bito iznenadjena. To je bio mlad odvjetnik, koji je upravo 
započeo svoju službu; bio je tako siromašan, košto samo 
mlad odvjetnik može biti, ali darovit čovjek, oštra uma 
a ljubezna vladanja. Nedaleko od Dickova mjesta imao 
je kukavnu pisarnu, a Dick mu je svako jutro čistio ci¬ 
pele. Ako mu baš i nisu bile nepromočive, ali on je uvi¬ 
jek bio s Dickom ljubezan i šalio se s njim. Kad je toga 
jutra metnuo nogu na klupu, imao je u ruci ilustrirane 
novine, koje su običavale donašati slike osobitih ličnosti 
i predmeta. Upravo je dovršio čitanje, pa kad mu se i 
druga cipela svijetlila, dao je novine dječaku. 

»Tu je nešto za vas, da čitate kod doručka, Dick,« re¬ 
kao je. »Unutri je slika engleskoga dvorca, zatim slika 
toga grofa i njegove snahe. Lijepo lice — s mnogo kose — 
premda baš ne izgleda, kao da bi pripadala plemstvu. 
Treba da se upoznate s plemićkim porodicama, Dick ! 
Počnite ovdje s dorincourtskim grofom i lady Fauntle- 
roy. Hallo, ta šta vam je?« 

Slike, o kojima je govorio, nalazile su se na prvoj 
stranici lista, a Dick je razvalio i oči i usta, kad je proma¬ 
trao jednu od tih slika; njegovo je izrazito lice bilo sa¬ 
svim blijedo od uzrujanosti. 

»Šta imam platiti, Dick?« pitao je odvjetnik. »Šta vas 
je to kao grom ošinulo?« 

Na Dicku se zbilja vidjelo, da je za nekakav strašan 
dogadjaj čuo. Pokazivao je sliku, pod kojom je sta¬ 
jalo: »Majka baštinika lorda Fauntleroya.« 

Bila je to slika lijepe gospodje, velikih očiju i teških cr¬ 
nih pletenica oko glave. 

»Ona !« viknuo je Dick. »Tu — tu ja bolje poznam.« 
Mladi se čovjek stao smijati. 

»Pa glje ste je već vidjeli, Dick?« upitao je. »U New- 
Yorku? Ili kad ste bili poslijednji put u Parizu?« 



Dick se nije nasmijao toj šali. Brzo je počeo pospre¬ 
mati kefe, kao da ne može dosta brzo ostaviti svog mje¬ 
sta. »Poznam je, ona je !« ponavljao je Dick. »Danas 
ćemo se proveseliti.« 

Nije prošlo ni pet časaka, a već je Dick pojurio kroz 
ulice i došao na ugao u trgovinu gospodina Hobbsa. Ovaj 
nije svojim očima vjerovao, kad je opazio Dicka, gdje 
dolazi s novinama. Dječak je bio tako bez daha, da je 
jedva mogao govoriti. 

»Hallo !« viknuo je gospodin Hobbs. »Šta je ? Šta vam 
je to ?« 

»Gledajte amo !< dahtao je Dick. »Pogledajte ovu 
sliku! To nije plemkinja; ta nikada ! To nije lordova su¬ 
pruga. Možete me pojesti, ako to nije Mina — Mina ! 
Svagdje bi je na svijetu prepoznao, a isto tako i Ben.« 

Gospodin se Hobbs srušio na stolac. 

»Znao sam ja, da je cijela pripovijest samo izmišljena,« 
govorio je. »Znao sam ja; oni su mu to sve skuhali, jer je 
Američanin.« 

»Ona je to skuhala,« viknuo je Dick prezirno. »Ona je 
cijelu pripovijest udesila. Uvijek je takove prevare ra¬ 
dila; poznam joj točno ćud i značaj. Ali meni je odmah 
u isti čas nešto bilo čudnovato, kad sam vidio sliku. U 
novinama se za njezina sina pisalo, da ima brazgotinu na 
bradi. Vidite, tu je. No, sad vam mogu reći, sin ove žene 
isto je takav lord kao što sam i ja ! To je Benov sin ! Mali 
je dečko dobio tu brazgotinu, kad je ona za njim bacila 
zdjelu. 

Profesor je Dick Tipton bio vazda mudar mladić, a 
boravkom je na ulici još više izoštrio um. Naučio se imati 
oči otvorene i mora se reći, da je uzrujanost i napetost 
ovog časa bila sasvim prema njegovoj ćudi. Da je mah 
lord Fauntleroy mogao samo ovog jutra zaviriti u ovu 
trgovinu, bio bi se zacijelo vrlo obradovao, ma da se raz¬ 
govor kretao tek oko sudbine drugog dječaka. 

Gospodin Hobbs i Dick dali su se živo na posao. Dick 
je započeo list bratu Benu i priložio mu iz novina ^re¬ 
zanu sliku, a gospodin je Hobbs pisao jedan list Cedriku 
a drugi grofu. Već su bili usred posla, kad li Dicku sinu 
nova misao. 

»Čujte,« rekao je gospodinu Hobbsu, »gospodin, koji 
mi je dao novine, jest odvjetnik. Njega ćemo pitati, šta 
ćemo raditi. Odvjetnici znadu sve.« 

Gospodinu se Hobbsu osobito svidjela Dickova oštro- 
umnost. 

»Tako je,« odgovorio je. »To je stvar za odvjetnike.« 

Trgovinu je ostavio svomu zamjeniku, izmijenio brzo 
odijelo i pošao s Dickom u pisarnu gospodina Harrisona. 
Odvjetnik je bio vanredno začudjen. Da to nije bio mlad 
odvjetnik s mnogo volje za pothvate i s dosta slobodna 
vremena, ne bi se možda bio zanimao za tu pripovijest. 

koja mu se uistinu činila jako strana i čudnovata; no 
slučaj je htio, da nije imao prečeg posla i da je Dicka 
poznao, a opet slučaj je takodjer htio, da se Dick, iza 
kako ga je prošla prva uzrujanost, mogao bistrije i 
jasnije izraziti. 

»A kažite mi,« rekao je gospodin Hobbs, »kažite mi y 
kako vam je skupo vrijeme. Izračunajte temeljito — i ja 
ću vam platiti — ja sam Silas Hobbs, ovdje na uglu, tr¬ 
govina povrća, mirodija i delikatesa.« 

»No,« odgovorio je gospodin Harrison, »to će biti 
divna stvar, ako uspije, jednako znatna za me kao i za 
lorda Fauntleroya; nikako se kod toga ne može izgubiti. 
Čini se, da su zahtjevi djeteta prijeporni. Gospodja je više 
puta različno iskazivala o svojoj starosti i s tim pobudila 
sumnju. Prve ličnosti, kojima se mora pisati, jesu: Di- 
ckov brat i odvjetnik porodice Dorincourta.« 

Prije nego li je sunce zašlo, bila su i ova dva lista na¬ 
pisana i poslana svaki na svoj protivni kraj: prvi, kojega 
je nosio parobrod iz New-Yorka u Englesku s adresom 
T. Havishama — a drugi Benjaminu Tiptonu u Kalifor- 
niju. 

A kad se pod večer zatvorila trgovina, sjedili su gospo¬ 
din Hobbs i Dick u stražnoj sobi, i razgovarali se sve do 
poslije ponoći. 

ČETRNAESTO POGLAVLJE. 

Rasplet. 

Gospodja, koja se prozvala lady Faunterloy nije bila 
tako sasvim lukava, kako je bila zločesta. Kad ju je 
gospodin Havisham svakovrsnim pitanjima o njezinoj 
udaji i o njezinu sinu stjerao u tjesnac, zaplela se u pro- 
tivurječja, koja su u odvjetniku pobudila sumnju. Po¬ 
vrh toga je izgubila potpuno duševno ravnovjesje i stala 
se sve više izdavati na svoju štetu. No njezine su se varke 

ticale najviše djeteta. 0 tom, da je zbilja bila udata za 
Bevisa, lorda Fauntleroya, činilo se, da .nije bilo nikakve 
sumnje, kao ni o tom, da su nesložno živjeli i da ju je muž 
isplatio, samo da bude daleko od njega. Gospodin je Ha¬ 
visham ipak iznašao, da su njezini navodi o dječakovu 
rodjenju u Londonu bili krivi. Upravo kad su najvećma 
bili od tih otkrića uzrujani, prispjeli su listovi mladog 
odvjetnika i gospodina Hobbsa iz New-Yorka. 

Kakva je to bila večer, kad su u Dorincourt stigli ti li¬ 
stovi i kad je gospodin Havisham s grofom u knjižnici 
razvijao svoje osnove ! 

»Poslije prva tri razgovora s njom,« govorio je gospo¬ 
din Havisham, »počeo sam već sumnjati. Pričinilo mi se, 
da je dječak stariji, nego što je ona tvrdila; ona se varala 
u danu njegova rodjenja i opet kušala to zabašuriti. Na¬ 
vodi ovih pisama odgovoraju točno onim pripovijestima, 
zalcoje mi se činilo, da se nisu dogodile. Držim da bi bilo 
najbolje, da odmah brzojavimo braći Tipton, njoj da 
ništa ne kažemo, a onda da je nenadano suočimo s nji¬ 
ma. Ta ona je konačno vrlo nespretna spletkarica. Moje 
je mišljenje, da se ne će moći snaći, pa da će se na mjestu 
izdati.« 

Tako se uistinu i dogodilo. Gospodin Havisham nije 
ničim pokazivao, da sumnja, nego je nastavio razgovore 
s njom i uvjeravao, da će se njezini opravdani zahtjevi 
ispitati. Tako se ona osjećala sve sigurnijom i počela je 
bivati sve drzovitijom. 

Ipak — jednoga jutra, kad jf> sjedila u svom stanu, u 
dorincourtskoj gostionici, i snovala buduće osnove, na¬ 
jave joj gospodina Havishama, pa kad je unišao., išla su 
za njim ne manje nego četiri čovjeka — jedan mladi s 
pametnim ličnim crtama, drugi takodjer mlad i snažan i 
treći: grof dorincourtski. 

Ona je skočila i užasno kriknula. Te je nove pridošlice 
pomišljala u dalekoj, dalekoj daljini, ako je uopće na 

njih mislila (a to se već nije godine i godine đogadjalo).. 
Ali nikad nije očekivala, da će ih opet vidjeti. 

Dick se smiješio, kad ju je vidio. 

»Hallo ! Mina !« viknuo je. 

Krepki mladi čovjek — a to je bio Ben — promatrao ju 
je šutke jedan čas. 

»Poznate li ovu gospodju?« pitao je gospodin Havi- 
sham gledajući jednoga pa drugoga. 

»Da,« odgovorio Ben, »Ja poznam nju i ona pozna 
mene.« 

Na to je okrenuo ledja i gledao kroz prozor, kao da bi 
mu bio mrzak njezin pogled — kao što je uistinu bio. Kad 
je ta ženska bila ovako raskrinkana i razgaljena, zapala 
je u takav bijes, u kakvom su je tako često vidjeli Ben i 
Dick. Dick se još više smijao, kad ju je promatrao i sva 
ona imena čuo, što mu ih je ona u svom jaru nađjevala. 
A Ben se nije ni okretao na nju. 

»Mogu pred svakim sucem priseći, da mi je ovo žena,<c 
rekao je gospodinu Havishamu, »a za to mogu privesti 
još čitavi tucet drugih svjedoka. Otac joj je vrlo čestit, 
premda nije daleko u svijetu dopro. Majka joj je upravo 
kao ona. Umrla je, ali otac još živi, dosta je pošten, a da 
je se stidi. On će vam reći, tko je ona i da li sam se s njom 
oženio ili nisam.« 

A onda je naglo zgrčio pijest i upitao: »Gdje je dijete ? 
Ono će sa mnom. Nas smo dvoje s tobom gotovi.« 

Upravo, kad je te riječi svršio, otvore se malko vrata 
od spavaonice, a na njih virne dječak, koji je jamačno 
čuvši glasni razgovor postao radoznalim. Nije to bilo li¬ 
jepo bce, ali ugodno i očevu vrlo slično, a na podbratku 
je bila brazgotina. 

Ben je pošao dečku i uzeo ga za ruku, dok je njegova 
ruka pri tom drhtala. 

»Da,« rekao je, »mogu za nj priseći. Toma,« govorio 

je dječaku. »Ja sam ti otac. Došao sam i hoću te uzeti. 
Gdje ti je šešir?« 

Dječak je pokazao na stolac, na kojem je bio šešir. 
Kanda mu se svidjalo, što će otići. Svakako se već bio 
naučio na tako rijetka iskustva, da ga nipošto nije izne¬ 



nadilo, što je u tom tudjincu vidio oca. Ben je uzeo šešir 
i požurio se do vrata. 

»Ako me što ustrebate,« rekao je gospodinu Havisha 
mu, »znate, gdje ćete me moći naći.« 

Uzme dijete za ruku i ode iz sobe, a da se ni jednom 
nije ogledao za ženom. Ova se pjenila od bijesa, a grof 
ju je mirno promatrao kroz naočare, koje je bio posta¬ 
vio na svoj orlovski nos. 

»Dođjite, mlada gospodjo!« rekao je gospodin Havi- 
sham. »Tako to ne ide. Ako nemate volje, da budete uap- 
šeni, morate se ipak nešto mirnije vladati.« 

U njegovim je riječima bilo nešto tako poslovno, da je 
ona brzo vidjela, kako bi bilo najbolje, što može uči¬ 
niti, da što brže iznikne otud. Ona ga je bijesno pogledala, 
a onda jurne mimo njega netragom u obližnju sobu. »Ta 
nam više ne će zadavati jada,« rekao je gospodin Havis- 
ham. I imao je pravo, jer je još iste noći ostavila gosti¬ 
onicu u Dorincourtu i odvezla se u London. Nikad se o 
njoj poslije nije ništa ni čulo ni vidjelo. 


Iza ovog prizora izišao je grof iz sobe i odmah se popeo 
na svoja kola. 

»U Court-Lodge,« rekao je Tomi. 

»U Court-Lodge,« ponovio je Toma kočijašu, kad se 
popeo na svoje mjesto. »Ako svi znaci ne varaju,« dodao 
je, »stvar će se sasvim promijeniti.« 

Kad su kola stala pred zaseokom u Court-Lodge-u, na¬ 
lazio se tamo Ceđrik kod svoje majčice u stanu. 

Grof je unišao, a da se nije ni najavio. Pričinjao se za 
stopu viši nego drugda i za mnogo godina mladji. Oči su 
mu se krijesile. 

»Gdje je lord Fauntleroy?« pitao je. 

Gospodja je nekoliko koračaja stupila naprijed; jasno 
joj se rumenilo prelilo po licu. 

»Je li on lord Faunterloy?« upitala je. »Je li uistinu 
on ?« 

Grof je uzeo njezinu ruku. 

»Jest,« odgovorio je. »On je.« 

Onda je metnuo ruku na Cedrikova ramena. 

»Fauntleroy,« rekao je kratko, zapovijedajući, »pitaj 
svoju majku, da li bi htjela s nama u dvorac?« 


— 144 - 


Faunterloy je ovio ruke svojoj majci oko vrata. 

»Da s nama živi ? kliknuo je. »Da bude uvijek uz nas?« 

Grof je pogledao gospodju Errol a gospodja Errol 
grofa. Njegovo je lordstvo bilo sasvim ozbiljno. Odlučio 
je, da stvar brzo uredi, nakon što je spoznao, da bi za 
njega bilo najbolje, da živi u dobru prijateljstvu s maj¬ 
kom svoga baštinika. 

»Jeste li i posve stalni, da me trebate ?« upitala je go¬ 
spodja Errol sa svojim blagim i ljubaznim smiješkom. 

»Sasvim stalan,« rekao je kratko. »Davno smo vas već 
želili, a da nismo ni sami znali. Nadamo se, da ćete doći.« 

PETNAESTO POGLAVLJE. 

Osmi rodjendan. 

Ben je uzeo svog dječaka i vratio se u Kaliforniju. Sad 
su mu prilike bile povoljnije. Tik pred odlaskom razgo¬ 
varao se s njim gospodin Havisham i izjavio mu, da bi 
grof dorincourtski želio ipak nešto učiniti za dječaka, 
koji je možda mogao postati lordom Fauntleroyem. Tako 
je Ben mogao biti samostalan i s tim osigurati budućnost 
svoga sina. Mali je dječak Toma izrasao u pristala mla¬ 
dića i bio vrlo odan svom ocu. Obojica su živjela jako 
sretno, pa je Ben običavao reći, da mu je Toma obilato 
naplatio sve neprilike, što ih je zbog njega imao. 

Ali Dick i gospodin Hobbs — koji je takođjer s osta¬ 
lima došao i htio sve rođenim očima izbliza pogledati — 
nisu se tako brzo vratili u Ameriku. Bilo je odlučeno, da 
će se grof za Dicka skrbiti i dati ga dobro odgojiti. Gospo¬ 
din je Hobbs predao svoju trgovinu pouzdanu zamje¬ 
niku. Tako je mogao mirno očekivati svečanosti, koje su 
se pripremale za skorašnju proslavu osmog rodjendana 
lorda Fauntleroya. Slavi su bili pozvani svi najamnici i 
imalo se gostiti, plesati i u perivoju igrati. Na koncu je 
bila u nacrtu i veličajna baki jada. 

Burnett: »Mali lord« 

»Upravo kao na četvrtog srpnja,« viknuo je mali Faunt- 
Ieroy. »Šteta, da nije tad moj rodjendan.« 



Gospodin je Hobbs jedva smogao, da vidi sve divote, 
što ih je Cedrik smatrao za dužnost, da mu pokaže. 

Već su se ulazna vrata s dva snažna kamena lava i s 
prekrasnim drvoredom duboko dojmila gospodina 
Hobbsa, a kad je istom vidio dvorac, gredice s cvijećem, 

suše, terase, staje i služinčad u sjajnim livrejama, bio 
je od tog bogatstva sasvim smeten. 

Ali od dvorane pradjedova bio je sasma izvan sebe. 

»To je valjda neke vrsti muzej,« rekao je, kad ga je 
Fauntleroy uveo u krasnu, veliku sobu. 

»Ah ne, zbilja ne,« odgovorio je Fauntleroy otežući. 

»Djed veli, da su to sve moji pradjedovi.« 

»Šta? — Svi ovi tu?« 

Gospodin se Hobbs srušio u stolac i uzbuljena se lica 
ogledavao, dok ga je Fauntleroy teškom mukom uputio, 
što to znači, kad čovjek ima pradjedove. 

Trebalo je, da zovne u pomoć gospodju Mellon, koja je 
sve znala o slikama i mogla pripovijedati, tko ih je sli¬ 
kao i kad. Ona je dodavala romantične pripovijesti o 
lordovima i lady-cama, koje su bile na slici. Otad je go¬ 
spodin Hobbs pradjedovsku galeriju volio nego što 
drugo. 

»I svi su ti bili grofovi?« upitao bi katkad. »A i on će 
takav biti?« 

Kakva li je to radosna svečanost bila, kad je napokon 
došao rodjendan lorda Fauntleroya, i kako je presretan 
bio mali lord ! Kako je đivotan bio perivoj s mnoštvom 
veselih ljudi u najotmjenijim i najšarolikijim odjećama; 
kako su se veselo vijale zastave s podignutih šatora i s 
dvorca ! Nitko, komu je ikako bilo moguće, nije ostao 
na domu, jer se svatko iskreno radovao, što je mali lord 
Fauntleroy ostao sad lord Fauntleroy i što je imao po¬ 
slije biti gospodar svih posjeda. Svatko mu je htio poka¬ 
zati svoju ljubav. Pače su i prema grofu toplije osjećali i 
nisu ga više smatrali tako odvratnim, zato što ga je mali 
dječak ljubio i potpuno se u nj pouzdavao, kao i zato, 
što se sad sprijateljio s gospodjom Errol, s kojom je od¬ 
sad, kao majkom svog baštinika, postupao s najvećim 
počitanjem. Govorilo se pače, da je grof mladu gospodju 
isto tako počeo voliti te da se utjecajem malog lorda i 


— 147 -- 







































njegove majke počeo pretvarati u čovjeka. Ukratko 
svatko se osjećao zadovoljnijim i sretnijim. 

Koliki je svijet vrvio tamo dolje pod drvećem, u ša¬ 
torima i na tratini! Bilo je tu najamnika, njihovih žena 
u svojim nedjeljnim odjećama, šeširima i rupcima, djece, 
koja su se lovila i glasno klicala; pače i starica u crve¬ 
nim ogrtačima, koje su medjusobno čavrljale. U dvorcu 
su se okupile otmjene gospodje i gospoda, koja su došla 
da čestitaju grofu i da se upoznadu s gospodjom Errol. 
Dovezli su se lady Lorridaile i sir Harry, isto tako sir 
1 oma Asshe i njegove kćeri. Samo se po sebi razumije, 
da nije izostao ni gospodin Havisham. I lijepa je gospo- 
djica Viviana Herobrt pribivala svečanosti. Cedrik je po¬ 
hrlio do nje i ovio joj svoje ruke oko vrata. I ona je 
ogrlila njega, pa ga je poljubila tako srdačno, kao da joj 
je mali brat ljubimac i rekla: »Moj dragi, mali lorde 
Fauntlerov ! Moj dragi mali dečko ! Kako sam vesela, 
što te opet vidim !« 

Kad ju je poslije doveo onamo, gdje je bio gospodin 
Hobbs i Dick, i kad joj je rekao: »Ovo je, gospodjice, moj 
stari prijatelj Dick; pripovijedao sam im, kako ste lijepi 
i kako ću ih s vama upoznati, kad dodjete mome rodjen- 
danu« — onda je ona pružila obojici ruku i najljubaznije 
se s njima zabavljala, ispitavajući ih o Americi, o njihovu 
putovanju i boravku u Engleskoj. Fauntleroy je kod toga 
stajao licem, koje je gorilo od radosti, jer je vidio, kako 
se gospodjica Viviana svidjela Hobbsu i Dicku. — Svatko 
bi pogledao malog lorda Fauntleroya, kad je mimo njega 
prolazio. A sunce je sjalo i zastave lepršale; igralo se i 
plesalo, a ftiali je lord bio presretan. 

Kad je stari grof te večeri gledao svog unuka, kako se 
u perivoju medju ljudima kretao, kako je razgovarao s 
onima, koje je poznavao, kako se klanjao, kad ga je tko 
pozdravljao, kako se sa svojim prijateljima, Dickom i 
gospodinom Hobbsom, zabavljao ili kad je uz majčicu i 

gospodjicu Herbort stajao slušajući njihov razgovor — 
onda se stari gospodin osjećao vrlo zadovoljnim. No naj¬ 
više se razdragao nad dječakom, kad su zajedno pošli 
do najvećeg šatora^ u kojem su bili na okupu najugled¬ 
niji najamnici dorincourtskih dobara. — Nazdravljali su 
zdravice, i nakon što su pozdravili s »Bog živi U staroga 
grofa, podigli su zdravicu i malomu lordu Fauntleroyu. 
Pa ako je još itko sumnjao o tom, da li je malo lordstvo 
omiljelo ili nije, ovaj bi čas bio na čistu. Dobri su ljudi 
svoga budućeg malog gospodara tako zavolili, da su zabo¬ 
ravili svaku suzdržaljivost prama odličnim gostima 
dvorca te sasvim glasno dovikivali jedan drugomu kao 
pozdrav: 

»Bog blagoslovio njega, dragoga malog dečka 1« 

Mali je lord Fauntleroy bio presretan. Stajao je, smije¬ 
šio se, klanjao se i od radosti se crvenio po cijelom licu. 

»Kade li oni to zato, što me vole, majčice ?« govorio je 
svojoj majci. »Ah, milovanje, kako sam ja ipak sretan !« 

Onda je grof metnuo ruku na djetetovo rame i rekao 
mu: 

»Fautleroy, moraš im se zahvaliti za njihovo prijatelj¬ 
stvo.« 

Fauntleroy je pogledao svog djeda i svoju majku. 

»Moram li?« pitao je, malko u neprilici, a ona mu se 
nasmiješila i kimnula glavom. Onda je stupio nekoliko ko- 
račaja naprijed i stao govoriti svojim bistrim i jasnim 
glasom: »Vrlo sam vam zahvalan, pa se nadam, da ćete 
se danas lijepo pozabaviti — i —, sretan sam, da ću biti 
grof. Spočetka sam mislio, da mi se to ne će nikako svi- 
djati, ali sad mi se ipak vrlo lijepo svidja i — i, kad bu¬ 
dem grof, nastojat ću, da budem tako dobar kao moj 
djed.« 

I dok su mu svi naokolo klicali i odobravali, povukao 
se natrag s malim uzdahom, kao da mu je odlanulo, Met- 

nuo je svoju ruku pod djedovu i privio se sa smiješkom 
uz njegov bok. 

I tu bi zaista bio konac ove pripovijesti, kad se ne bi 
dodalo još nešto, sasvim čudnovato. 

Gospodin je Hobbs bio visokim društvom tako očaran 
i tako se priljubio uz svog mladog prijatelja, da je svoju 
newyoršku trgovinu na uglu prodao, pa se udomio u 
Dorincourtu. Otvorio je posao, što mu ga je i dvorac pot- 
pomogao a koji je doskora osobito napredovao. Pa 
premda se nije nikad sa starim grofom usko sprijateljio, 
ipak je s vremenom postao aristokratskiji od samog nje¬ 
gova lordstva. Svako je jutro čitao dvorske vijesti i živo 
pratio sve rasprave u gornjoj kući. Otprilike deset godina 
kasnije, kad se Dickov odgoj završio i kad je imao otpu¬ 
tovati u Kaliforniju, da posjeti brata, — pitao je gospo¬ 
dina Hobbsa, ne bi li ga htio pratiti u Ameriku. Ali trgo¬ 
vac je povrća stao tresti glavom. 

»Ne,« rekao je, »tamo ne bih više mogao živjeti; hoću 
da budem u njegovoj blizini i da gledam ono, što je pravo. 
Amerika je dobra za mlade, prometne ljude — ali ima 
jednu pogriješku: nema u njoj grofova !« 



i 

; 


— 152 — 


KNJIŽARA ST. KUGLI, ZAGREB, ILICA 30 


r 




PRIPOVIJESNE KNJIGE ZA MLADEŽ 

Izvadak iz našeg nakladnog popisa knjiga. 
Najnovija izdanja: 

HiUgenberg: Šaljive priče, komplet vezano u 1 / i platno, 

ilustrirano (br. 2299) — — — — — Din 100.— 

HiUgenberg: Princesino pismo i druge priče, ilustrirano 

(br. 2301) — — _ — — 25.— 

HiUgenberg: Kreposni Petar i druge priče, ilustrirano 

(br. 2302) — — — — — — 25.— 

HiUgenberg: Priča o pečenom novcu i druge priče, ilu¬ 
strirano (br. 2303) — — — — — — „ 25.— 

HiUgenberg: Začarani konj i druge priče, ilustrirano, 

(br. 2304) — _ — — — — 25.— 

Cervantes M.: Don Quijole od Manche, ilustrovano. Prire¬ 
dio Iso Velikanović (br. 2247) — — — — „ —.— 

Šcgvić K.: Božične pripovijesti i narodni običaj. Ilustro¬ 
vano. Fino izdanje (br. 2295) — — — — ,, 30.— 

Šegvić K.: Božić bana Borka i druge pripovijesti (br. 2305) „ 15.— 

Šegvić K.: Pomlađenje Jakšića i druge pripovijesti (broj 

2306) — — — — — — — — „ 15.— 

Vučica D.: Leptirića. Fino izdanje, tvrdo uvezano .(br. 2294) „ 12. — 

Isto, kartonirano (br. 2300) — — — — — „ 3.— 

Isto, broširano (br. 3060) — — — — — „ 3.— 


Allorge H.: Osvajači iz svemira, iluslr. (br. 1853) — — Din 34.— 

Andersenove priče (br. 451) — — — — — „ 24.— 

Andersenove priče. Sa naslovnom slikom u bojama i 4 
slike u tekstu. Priredio Z. Špoljar (br. 1747) — — 

Andersen-Špoljar: Modra ptica i druge priče (br. 2085) 

vezano — — — — — — — „ 12.— 

Andersen-Špoljar: Modra ptica, vezano (br. 2081) — „ 5.— 

Amicis E. — Kumičić P.: Srce (br. 2108) ilustrovano, 

tvrdo vezano — — — — — — >* 54.— 

Bartulica: Raspeće Srbije (br. 10) — — — — „ 32.— 

Bartuš F.: Božićnice (br. 453) — — — — „ i5.— 

Bartuš F.: Snježanke (br. 454) — — — — „ 15.— 

BartuŠ F.: Četrnaest najljepših priča i nar. pripovjedaka 

(br. 455) - — — — — — 12.— 

Basariček Stj.: Šaljive narodne pripovijetke (br. 2083) „ 25. — 

Baubcrger W.: Mladić iz Niše (br. 1617) — — — „ 16.— 


Cijene bez obveze. 

Benešić I.: Priče iz Shakespearea (br. 456) — — 

Bosanske narodne pripovijetke za mladež sa lijepom na 
slovnom slikom (br. 1681) _ _ __ _ 

Daudet: Pisma iz moga mlina. Dječje knjige br. 8. (br. 1621) 

Đovani: Četiri dana kod Feačana (br. 470) _ _ 

Eckstein: Otkriveno blago (br. 58) — — _ _ 

Ezopove basne. Priredio Ivan Filipović (br. 1729) _ 

Frey-Širola: Na bijegu (br. 67) _ — _ _ 

Fogorowitz-Čop: Plemenita Osveta (br. 2185) — _ 

Grimove priče I. za omladinu. Najpotpunije i najljepše 
hrvatsko izdanje sa 3 prekrasne slike u bojama i 7 slika 
u tekstu. Priredio Zlatko Špoljar, kartonirano (br. 1628) 
Isto, vezano 

Grimove priče II. za omladjnu Najpotpunije i najljepše 
hrvatsko izdanje sa 3 prekrasne slike u bojama i 7 slika 
u tekstu. Priredio Zlatko Špoljar kartonirano (br. 1625) 

Isto, uvezano — _ _ _ _ _ _ 

Hatler: Cvijeće za katoličku mladež (br. 2131) — 

Harambašić A.: Smilje i kovilje (br. 2103) — _ 

Hauflf V.: Pripovijest o Kalifu Rodi. Pripovijest o ma-, 
lome Muku. Sa naslovnom slikom u bojama i 4 slike 

u tekstu (br. 1749) — _ _ _ _ _ 

Velikanovie Iso: Ole i životinje (br. 546) — _ _ 

Velikanović Iso: Veseli cirkuski život (br. 547) _ _ 

Hoffmann F.: Kakva sjetva takva žetva (ćirilicom) 

(br. 481) — _ _ _ _ _ 

Hoffmann F.: Rađiši Bog pomaže (br. 1686) _ _ 

Hoffmann F.: Na pustom otoku. Brodolom Pacifika 
(br. 1287) — _ _ _ _ __ ' __ 

Hoffmann F.: Trideset i šest pripovijedaka (br. 475) 
Hoffmann F.: Trideset i dvije pripovijetke (br. 476) 

Hoffmann F.: Sto i pedeset pripovijedaka (br. 477) _ 

Hoffmann F.: Četrdeset i dvije pripovijetke (br. 478) _ 

Hoffmann F.: Još živi stari Bog (br. 479) _ _ 

Hoffmann F.: Četrdeset pripovijedaka (br. 480) _ _ 

Hoffmann F.: Na dalekom sjeveru (br. 482) _ _ 

Hoffmann F.: Ne osvećuj se osvetit ću te ja (br. 1636) ćir. 

Hoffmann F.: Inkino blago (br. 1684) _ _ 

Hoffmann F.: Inkino blago (ćiril.) (br. 1730) _ _ 

Hoffmann F.: Osveta je moja, ja ću je vratiti (br. 1685) 

Hoffmann F.: Onkraj mora (br. 483) _ _ _ 

Hrvatska omladina pod zastavom srca Isusova (br. 487) 
Hranilović: lz zapisnika jugoslov. dobrovoljaca (br. 486) 

Franić: Nadzornikova djeca _ _ _ _ 

djece. Vez. (br. 1314) _______ 


Din 48.— 

Preporučamo u našoj nakladi izašle knjige 
od AUGUSTA ŠENOE: 


Barun Ivica (br. 108) — — — — — — 

Karamfil (br. 199) — — — — — — 

Diogenes (br. 200) — — — — — — 

Kanarinčeva ljubovca (br. 201) — — — — 

Zlatarevo zlato (br. 202) — — — — — 

Seljačka buna (br. 1246) — — — — — 

Kletva (br. 197) _______ 

Branka, vez. u platno (br. 2197) — — — — 

Prosjak Luka i Kako došlo tako prošlo, vez. u pl. (br. 2196) 

Ljubica (br. 33) — — — — — — 

Izabrane pjesme (br. 405) — — — — — 

Razne pjesme (br. 406) — — — — — 

Kako došlo tako prošlo, kartonir., pučko izdanje (br. 2298) 
Turopoljski top i druge pripovijesti. Ilustrovano, vezano 
u platno (br. 2245) — — — — — — 

Isto tvrdo vezano (br. 2286) — — — — 

Turopoljski top, fino tvrdo vez. (br. 2279) — — 

Isto kartonirano (br. 2287) — — — — — 

Prima Donna, fino tvrdo vezano (br. 2280) — — 

Isto kartonirano (br. 2288) — — — — — 

Do tri puta Bog pomaže, fino tvrdo vezano (br. 2281) — 

Isto kartonirano (br. 2289) — — — — — 

Dusi narodne straže, fino tvrdo vezano (br. 2282) — 

Isto kartonirano (br. 2290) — — — — — 

Prijan Lovro, fino tvrdo vezano (br. 2283) — — — 

Isto kartonirano (br. 2291) — — — — — 

Lijepa Anka, fino tvrdo vezano (br. 2284) — — — 

Isto kartonirano (br. 2292) — — — — — 

Vječni žid, fino tvrdo vezano (br. 2285) — — — 

Isto kartonirano (br. 2293) — — — — — 


Din 60.— 
„ 45— 

„ 55— 

„ 50— 

„ 30— 

„ 40— 

„ 90— 

„ 65— 

„ 65— 

„ 18— 
„ 100 — 
„ 100 — 

„ 10 — 

„ 16— 

